Odpočet plnenia opatrení 
Národného akčného plánu zamestnanosti na roky 2002 a 2003 za rok 2002

I. pilier – Zlepšenie zamestnateľnosti 
Opatrenie č. 1

Pokračovať v reforme školského systému a zabezpečiť úzku spoluprácu školského systému a sféry zamestnávateľov pri príprave učebných plánov, učebných osnov a plánov praktickej prípravy v stredných školách tak, aby rozsah a štruktúra vzdelávania zodpovedala vzdelanostným požiadavkám pracovných miest.

Nositelia úloh:
Gestor: MŠ SR 
Spolupráca: MPSVR SR, MH SR, MP SR, MVRR SR, MDPT SR, MF SR, samosprávne kraje, AZZZ SR, KOZ SR, SŽK, SOPK, školy, NÚP, KÚP
	
1.1.	Reštrukturalizovať stredné odborné školstvo a sústavnú prípravu na povolanie v súlade s procesom štrukturálnych zmien v hospodárstve postupnou úpravou siete stredných odborných škôl a siete stredných odborných učilíšť a zavádzaním novokoncipovanej strednej odbornej školy do siete stredných škôl. Reštrukturalizáciu vykonať systémovými zmenami na základe prijatých strategických a koncepčných dokumentov jednotlivých hospodárskych rezortov s osobitným prihliadnutím na regionálny rozvoj a budovanie priemyselných parkov spracovať v roku 2002 do siete stredných škôl v SR pre školský rok 2003/2004.

1.1.1.	Vytvoriť stálu pracovnú skupinu pre prerokovanie a posúdenie návrhov na úpravu siete stredných škôl v SR pre školský rok 2003/2004 zloženú zo zástupcov MŠ SR, príslušných samosprávnych krajov a KÚ, príslušných rezortov a zamestnávateľov.
Zodpovední: MŠ SR, MH SR, MPSVR SR, MP SR, MVRR SR, MDPT SR, KÚ, samosprávne kraje  
Termín realizácie: do 30. 5. 2002
Plnenie:
Rada ministra školstva SR pre odborné vzdelávanie a prípravu schválila vytvorenie Stálej pracovnej skupiny pre prerokovanie a posúdenie návrhov na úpravu siete stredných škôl v SR pre školský rok 2003/2004, vzťahujúcich sa na oblasť odborného vzdelávania a prípravy.
úloha je splnená

1.1.2.	Posúdiť návrhy na úpravu siete stredných škôl v SR pre školský rok 2003/2004 Stálou pracovnou skupinou pre prerokovanie a posúdenie návrhov na úpravu siete stredných škôl v SR. 
Zodpovedný: MŠ SR
Termín realizácie: do 30. 9. 2002
Plnenie:
Pracovná skupina prerokovala a posúdila návrhy na úpravu siete stredných škôl pre školský rok 2003/2004 podľa harmonogramu rokovaní, ktorý bol schválený uznesením Rady ministra školstva SR pre odborné vzdelávanie a prípravu č. 3, bod A. 5 a bod C. 12.
úloha je splnená 

1.2.	V systéme prípravy pre život a na povolanie presúvať dôraz na rozvíjanie tvorivého myslenia žiakov a študentov.

1.2.1.	Úprava vyučovacieho procesu so zameraním na rozvíjanie tvorivého myslenia žiakov s využitím ďalšieho vzdelávania pedagogických zamestnancov v metodických centrách a inováciou učebných osnov študijných a učebných odborov.
Zodpovední: Metodické centrá, ŠIOV, ŠPÚ
Termín realizácie: úloha trvalá
Plnenie:
V súvislosti s postupným zavádzaním rámcových učebných osnov vo všeobecnovzdelávacích predmetoch boli v roku 2002 dopracované štandardy s exemplifikačnými úlohami pre 1. a 2. stupeň základnej školy a pre gymnáziá. Zavedením štandardov sa dosiahla možnosť používať na vyučovacích hodinách časovo náročnejšie, ale tvorivosť žiakov viac podporujúce, učebné metódy.
Veľká pozornosť sa venovala aj problematike rozvoja tvorivých schopností pedagogických zamestnancov v programoch vzdelávacích aktivít realizovaných metodicko-pedagogickými centrami.
Za účelom podpory tvorivosti MŠ SR schválilo inováciu viacerých učebných osnov študijných a učebných odborov.
úloha sa plní

1.3.	V rámci „Štandardu stredoškolského vzdelávania a výchovy“ ako základného vzdelávacieho programu stredoškolského odborného vzdelávania zväčšiť priestor pre vytváranie a dotváranie vlastných vzdelávacích programov samotnými školami za účasti sociálnych partnerov a iných subjektov.
 
1.3.1.	Vypracovať postup na uplatnenie štandardu stredoškolského odborného vzdelávania pri tvorbe rámcových vzdelávacích programov pre jednotlivé študijné a učebné odbory SOŠ a SOU.
Zodpovedný: ŠIOV
Termín realizácie: september 2002
Plnenie:
MŠ SR schválilo dňa 10. júla 2002 „Štandard stredoškolského odborného vzdelávania a výchovy v SR” ako základ pre tvorbu rámcových výchovno-vzdelávacích programov.
úloha je splnená

1.4.	Priebežne aktualizovať a upravovať predpokladané trendy vývoja obsiahnuté v Koncepcii rozvoja výchovy a vzdelávania a v Národnom programe výchovy a vzdelávania.

1.4.1.	Vypracovať návrh na vytvorenie Národnej kurikulárnej rady.
Zodpovedný: MŠ SR
Termín realizácie: december 2002
Plnenie:
Na MŠ SR je pripravený návrh na zriadenie Národnej kurikulárnej rady. V nadväznosti na pripravované konštituovanie Národnej kurikulárnej rady začne MŠ SR  prostredníctvom uvedenej rady s vypracovaním teórie kurikula. 
úloha je splnená

1.5.	Skvalitňovaním prípravy znížiť počet žiakov a študentov, ktorí neukončia základnú alebo strednú školu tak, aby sa urýchlene dosiahol cieľ 80%-ného podielu absolventov škôl s ukončeným úplným stredným vzdelaním.

1.5.1.	Transformovať obsah výchovy a  vzdelávania na úrovni celkového poňatia s nasledovnými výstupmi:
-	kurikulum pre základnú školu
-	efektívny systém hodnotenia žiakov základnej školy
-	učebnice, metodické materiály
-	variabilné vzdelávacie programy
Zodpovední: MŠ SR, ŠIOV, ŠPÚ
Termín realizácie: úloha trvalá
Plnenie:
V roku 2002 boli na ŠPÚ vypracované všeobecné ciele výchovy ako východisko pre kurikulárnu transformáciu a stupňové ciele výchovy a ciele pre jednotlivé skupiny učebných predmetov. Ministerstvom školstva SR boli schválené vzdelávacie štandardy pre vyučovacie predmety  slovenský jazyk, matematika, fyzika, chémia, zemepis, dejepis, občianska výchova a prírodopis na základnej škole. Na základných školách prebieha experimentálne overovanie integrovaného vyučovania výchovných predmetov v 5. – 9. ročníku základnej školy s cieľom zabezpečiť dochádzku do školy v mieste bydliska.
úloha je splnená

1.6.	Skvalitniť odbornú prípravu a zlepšiť podmienky praktického vyučovania.

1.6.1.	Súčasne s inováciou učebných a študijných odborov a zavádzaním nových učebných a študijných odborov postupne vypracovať ďalšie normatívy vybavenia pre odborné vzdelávanie na stredných odborných školách a stredných odborných učilištiach
Zodpovedný: ŠIOV 
Spolupráca: MP SR
Termín realizácie: úloha trvalá
Plnenie:
V období od 1. 1. 2002 až 31. 8. 2002 schválilo MŠ SR návrhy normatívov vybavenia pre odborné vzdelávanie na stredných odborných školách a stredných odborných učilištiach pre jeden učebný a tri študijné odbory, ktoré predložil ŠIOV po prerokovaní v príslušných odborných komisiách.
úloha je splnená

1.6.2.	Realizovať vybavenie novými učebnými pomôckami a zariadeniami v rámci modernizácie vyučovania odborných predmetov a praktických cvičení.
Zodpovedný: v roku 2002: KÚ v Banskej Bystrici, resp. samosprávny kraj 
Termín realizácie: priebežne
Plnenie:
KÚ v Banskej Bystrici v rámci rozpočtu pre školstvo v roku 2002 zabezpečil vybavenie škôl novými učebnými pomôckami a zariadeniami v rámci modernizácie vyučovania odborných predmetov a praktických cvičení. 
úloha je splnená

1.7.	Zdokonaliť systém organizácie činnosti metodických centier.

1.7.1.	Pripraviť plány metodicko-pedagogických centier na výkon metodickej činnosti a na ďalšie vzdelávanie pedagogických zamestnancov a  nepedagogických zamestnancov.
Zodpovední: metodické centrá 
Termín realizácie: do 31. 12. 2002
Plnenie:
Návrh plánu MPC SR na rok 2003 bude vo väčšom rozsahu zohľadňovať potreby národného akčného plánu zamestnanosti aktivitami vymedzenými v úlohe I/3.3. V tejto súvislosti metodicko-pedagogické centrá pripravili projekty špecializačného kvalifikačného štúdia pre učiteľov „Úvod do sveta práce“ v rozsahu 200 hodín  a priebežného vzdelávania „Voľba povolania a rozvoj podnikania“ v rozsahu 30 hodín s cieľom získať spôsobilosti na vyučovanie tematického celku „Voľba povolania a rozvoj podnikania“.
úloha je splnená

1.7.2.	Organizáciu činnosti metodicko-pedagogických centier zabezpečovať v súlade so zákonom č. 416/2001 Z. z. o prechode niektorých pôsobností z orgánov štátnej správy na obce a na VÚC.
Zodpovední: MŠ SR, metodické centrá 
Termín realizácie: úloha trvalá
Plnenie:
Organizácia činnosti metodicko-pedagogických centier bola zabezpečovaná v zmysle Plánu hlavných úloh Metodických centier SR na rok 2002.
úloha je splnená

1.8.	V spolupráci s NÚP zintenzívniť preventívne poradenstvo prostredníctvom informačno-poradenských stredísk pri krajských úradoch práce.

1.8.1.	Realizovať preventívne poradenstvo na OÚP a IPS-KÚP najmä pre budúcich absolventov stredných škôl a žiakov končiacich základné školy, s cieľom zamestnať sa čo najskôr po ukončení štúdia a vyhnúť sa tak evidencii na úrade práce.
Zodpovední: MŠ SR, NÚP
Termín realizácie: priebežne
Plnenie:
V roku 2002 sa do 30. 9. 2002 zúčastnilo poradenských aktivít v rámci preventívneho poradenstva 31 640 klientov, z  toho 21 195 žiakov a študentov, 865 žiakov po ukončení ZŠ, 5 410 absolventov škôl, 707 zamestnávateľov a 3 463 iných klientov.
úloha je splnená

1.8.2.	V rámci projektu „Klientovo orientované samoobslužné kariérne poradenstvo“ rozšíriť počet 8 IPS KÚP o 40 IPS OÚP v SR.
Zodpovední: MŠ SR, NÚP
Termín realizácie: 2002 – 2003
Plnenie:
Jedným z cieľov projektu MATRA – Rozvoj klientovo orientovaných a samoobslužných služieb kariérového poradenstva v úradoch práce (Development of Client Centred and Self-Service Career Guidance Services in Labour Offices), ktorý nadväzuje na program PHARE je vybudovanie IPS v 40 OÚP (+ dovybavenie jestvujúcich IPS pri KÚP) pre klientelu OÚP a v rámci preventívneho poradenstva aj pre školskú populáciu. Na projekt je vyčlenených 400 tisíc EUR, pričom väčšina prostriedkov je určená na úhradu holandského know-how. Z časti prostriedkov možno vybaviť nové IPS pri OÚP. V súčasnosti sa formou verejného obstarávania stanovila holandská firma, ktorá zabezpečí realizáciu projektu, pričom začiatok realizácie sa predpokladá od januára 2003, s trvaním  24 mesiacov.
úloha sa bude plniť v roku 2003

1.9.	Intenzívnejšie využívať burzy a trhy informácií o voľbe povolania ako aj zdokonaliť a rozšíriť poradensko-počítačový program „Sprievodca svetom povolaní“ na čo najväčší počet žiakov posledných ročníkov základných a stredných škôl.

1.9.1.	Zaradiť poradenský počítačový program „Sprievodca svetom povolaní“ do edukačného balíčka projektu Infovek na rok 2003.
Zodpovední: MŠ SR, NÚP 
Termín realizácie: do 31. 3. 2003
Plnenie:
Informačno-poradenský počítačový program Sprievodca svetom povolaní – SSP (Guide to the World of Occupations – GWO), ktorý je spracovávaný v rámci projektu EÚ Leonardo da Vinci sa v súčasnosti pripravuje na zahrnutie do edukačného balíčka INFOVEK.
úloha bude plnená v roku 2003

1.9.2.	Realizovať burzy práce ako prezentáciu ponuky pracovných miest zamestnávateľmi mladým ľuďom, ako i poradenstvo pre voľbu povolania poradcami OÚP
Zodpovední: NÚP, MŠ SR
Termín realizácie: priebežne 2002, 2003
Plnenie:
Burzy práce pre mladých ľudí sa tak, ako aj burzy práce pre ostatných evidovaných nezamestnaných klientov NÚP, realizujú priebežne s ohľadom na regionálne podmienky a sú reakciou na aktuálne potreby ponuky a dopytu na trhu práce.
V rámci poradenstva pre voľbu povolania odborní poradcovia s mladými ľuďmi intenzívne pracujú formou individuálnych alebo  skupinových pohovorov a vypracúvaním individuálnych akčných plánov s cieľom ich úspešného uplatnenia sa na trhu práce. Zamestnanci úradov práce aktívne spolupracujú so zamestnávateľmi pri vyhľadávaní voľných pracovných miest a mladí ľudia sú pozývaní na výberové konania. 
úloha sa plní priebežne

1.9.3.	Distribuovať poradensko-počítačový program „Sprievodca svetom povolaní“ na krajské PPP s cieľom zabezpečiť svoje pracoviská (okresné PPP) týmto programom a poskytnúť ho prostredníctvom výchovných poradcov škôl, predovšetkým na ZŠ a SŠ.
Zodpovední: NÚP, MŠ SR 
Termín realizácie: jún – september 2002
Plnenie:
Počítačový program „Sprievodca svetom povolaní” bol distribuovaný na krajské PPP v auguste 2002.
úloha je splnená

1.10.	Vytvárať nové a modernizovať už fungujúce učebne výpočtovej techniky na školách.

1.10.1.	Vytvárať nové fungujúce učebne výpočtovej techniky v rámci projektov medzinárodnej spolupráce a učebne v oblasti informačných a komunikačných technológií prostredníctvom školských výpočtových stredísk (ŠVS), ktoré sú zriaďované MŠ SR v súlade so zákonom č. 416/2001 Z. z. o prechode niektorých pôsobností z orgánov štátnej správy na obce a na VÚC.
Zodpovední: MŠ SR, ŠVS
Termín realizácie: úloha trvalá
Plnenie:
Naďalej pokračoval proces budovania nových fungujúcich učební výpočtovej techniky v rámci projektov medzinárodnej spolupráce a učební v oblasti informačných a komunikačných technológií prostredníctvom ŠVS v súvislosti s realizáciou úloh vyplývajúcich z projektu Infovek. Postup budovania prebieha v súlade s úlohami, ktoré boli prekované v Rade ministra školstva SR pre Infovek.
úloha je splnená

1.10.2.	Začleniť budovanie učební výpočtovej techniky v rámci východísk štátneho rozpočtu pre oblasť projektu Infovek.
Zodpovedný: MŠ SR
Termín realizácie: september 2002
Plnenie:
V rámci prípravy rozpočtu MŠ SR na rok 2003 bola predložená požiadavka na finančné zabezpečenie budovania učební výpočtovej techniky v rámci projektu Infovek v sume 30 mil. Sk.
úloha je splnená

1.10.3. Podporovať vzdelávanie v oblasti informatiky. 
Zodpovedný: KÚ v Banskej Bystrici, resp. samosprávny kraj 
Termín: priebežne
Plnenie:
Učitelia stredných škôl sa zúčastňovali vzdelávania v oblasti výpočtovej techniky na základe ponuky Metodického centra v Banskej Bystrici, ktoré bolo realizované v súčinnosti so ŠVS v Banskej Bystrici.
úloha splnená

1.11.	Zabezpečiť aktívnu účasť zástupcov zamestnávateľov na záverečných a maturitných skúškach.

1.11.1.	V súvislosti s pokusným overovaním novej koncepcie záverečných skúšok v SOU za účasti SOPK vypracovať návrh na realizáciu nového modelu záverečných skúšok.
Zodpovední: MŠ SR, ŠIOV, SOPK
Termín realizácie: september 2002
Plnenie:
Štátny inštitút odborného vzdelávania (ŠIOV) predložil MŠ SR dňa 28. 6. 2002 „Návrh nového modelu záverečnej skúšky“. Predložený návrh bol prerokovaný dňa 27. 9. 2002 na spoločnom rokovaní MŠ SR, SOPK, SPPK, SŽZ a ŠIOV.
úloha je splnená

I. pilier – Zlepšenie zamestnateľnosti
Opatrenie č. 2

Na základe schválených Princípov transformácie stredných odborných učilíšť v prospech ich prepojenia na podnikovú sféru hospodárstva vo vzťahu k reforme verejnej správy a v súlade s harmonogramom transformačného procesu vykonať postupnú transformáciu stredných odborných učilíšť tak, aby sa posilnilo prepojenie medzi strednými odbornými učilišťami a jednotlivými podnikmi.

Nositelia úloh:
Gestor: MŠ SR
Spolupráca: AZZZ SR, KOZ SR, MH SR, MDPT SR, MVRR SR, MP SR, samosprávne kraje

2.1.	Zabezpečiť alternatívne možnosti zriaďovateľskej funkcie k stredným odborným učilištiam z úrovne podniku, organizácie pri dodržaní princípov transformácie (schválené vládou SR 15. 11. 2001).

2.1.1.	Zabezpečiť zverejnenie harmonogramu postupu transformácie stredných odborných učilíšť v prospech prepojenia na podnikateľskú sféru hospodárstva vo vzťahu k reforme verejnej správy; za tým účelom využiť rokovania v orgánoch školskej samosprávy, osobitne vo vzťahu k zamestnávateľskej sfére.
Zodpovední: KÚ
Termín realizácie: do 14. 6. 2002
Plnenie:
MŠ SR v spolupráci s KÚ, MH SR, MP SR, MVRR SR, MDPT SR, AZZZ SR a KOZ SR ustanovilo Harmonogram MŠ SR z 15. 3. 2002 číslo 1100/2001-sekr. pre KÚ, príslušné ministerstvá a sociálnych partnerov k postupu transformácie stredných odborných učilíšť v prospech ich prepojenia na podnikateľskú sféru hospodárstva vo vzťahu k reforme verejnej správy. Harmonogram bol v stanovenom termíne zverejnený.
úloha je splnená

2.2.	Alternatívne umožniť, aby na návrh podniku, po súhlasnom vyjadrení zriaďovateľa a po prerokovaní so sociálnymi partnermi a s príslušným ministerstvom, mohlo byť stredné odborné učilište alebo stredisko praktického vyučovania zriadené podnikom.

2.2.1.	Podieľať sa na transformácií stredných odborných učilíšť v prospech ich prepojenia na podnikateľskú sféru hospodárstva vo vzťahu k reforme verejnej správy.
Zodpovední: AZZZ SR, KOZ SR
Termín realizácie: do 14. 6. 2002
Plnenie:
AZZZ SR a KOZ SR sa podieľajú na procese postupu transformácie SOU v prospech ich prepojenia na podnikateľskú sféru hospodárstva vo vzťahu k reforme verejnej správy. 
úloha je splnená

2.3.	Konštituovať nové orgány stredných odborných škôl a stredných odborných učilíšť pre oblasť obsahu a podpory inovácií v odbornom vzdelávaní tak, aby učebné osnovy týchto škôl umožňovali pružne reagovať na zmenené požiadavky trhu práce na kvalifikáciu.

2.3.1.	Pripraviť návrh štatútu regionálnych (územných) rád pre odborné vzdelávanie a prípravu na povolania v SR a návrh rokovacieho poriadku regionálnych (územných) rád pre odborné vzdelávanie a prípravu na povolania v SR.
Zodpovedný: MŠ SR
Termín realizácie: do 31. 5. 2002
Plnenie:
		Návrh Štatútu regionálnych rád pre odborné vzdelávanie a prípravu na povolania v SR so zapracovanými pripomienkami sociálnych partnerov bude prerokovaný na zasadnutí Rady ministra školstva SR pre odborné vzdelávanie a prípravu, ktoré sa v zmysle Článku 7 bod 3. Štatútu Rady ministra školstva SR pre odborné vzdelávanie a prípravu má uskutočniť do jedného mesiaca od nástupu novovymenovaného ministra školstva.
úloha je splnená

2.3.2.	Zriadiť regionálne (územné) rady pre odborné vzdelávanie a prípravu na povolania v SR ako nižší štrukturálny prvok Rady ministra školstva SR pre odborné vzdelávanie a prípravu.
Zodpovední: MŠ SR, KÚ, samosprávne kraje, SOPK, AZZZ SR, KOZ SR
Termín realizácie: do 30. 6. 2002
Plnenie:
Regionálne rady vznikali v priebehu II. polroka 2002 na základe uznesenia Rady ministra školstva SR pre odborné vzdelávanie a prípravu č. 3 zo dňa 14. 5. 2002. K 31. 9. 2002 mali tieto rasy v spolupráci so SOPK zriadené všetky samosprávne kraje okrem Trnavského, v ktorého kompetencii je si v spolupráci so SOPK taktiež vytvoriť vlastnú radu pre odborné vzdelávanie a prípravu. 
úloha je splnená

2.4.	Realizovať odborné poradenstvo pre obsah a inováciu v odbornom vzdelávaní prostredníctvom odborných komisií pre odborné vzdelávanie v stredných odborných školách a v stredných odborných učilištiach s osobitným zreteľom na účasť sociálnych partnerov a spoločenských partnerov.

2.4.1.	Rozšíriť odborné komisie pre odborné vzdelávanie a poradenstvo o ďalších zástupcov zamestnávateľskej oblasti a trhu práce.
Zodpovední: ŠIOV, SOPK, SPPK, AZZZ SR, SŽZ, SŽK
Termín realizácie: do 31. 8. 2002 a priebežne
Plnenie:
Rada ministra školstva SR prerokovala na svojom 3. rokovaní dňa 15. 5. 2002 Informatívnu správu o uplatňovaní Zásad zriaďovania, organizácie a činnosti Odborných komisií a koordinačnej rady v oblasti odborného vzdelávania a prípravy a v tejto súvislosti vo svojom uznesení č. 3. zo 14. 5. 2002 v bode C. 10. odporučila SOPK, SPPK, SŽK a AZZZ SR v spolupráci s MŠ SR a ŠIOV zabezpečiť rozšírenie členstva, zastúpenia profesijných komôr a zamestnávateľov v odborných komisiách pre odborné vzdelávanie, ktoré sú poradnými orgánmi MŠ SR v oblasti odborného vzdelávania.
úloha je splnená

I. pilier – Zlepšenie zamestnateľnosti
Opatrenie č. 3

V snahe ovplyvniť trend nezamestnanosti absolventov škôl, pokračovať v implementácii do učebných plánov základných a stredných škôl predmet „Úvod do sveta práce“, alebo do vybraných vyučovacích predmetov zaviesť tematický celok „Voľba povolania“ za účelom zámerného cieleného formovania postojov žiakov, študentov a rodičov k výberu povolania s cieľom aktívneho zapojenia sa absolventov škôl na trh práce.

Nositelia úloh:
Gestor: MŠ SR
Spolupráca: NÚP, AZZZ SR, SŽZ, SŽK, SOPK, SPPK, KOZ SR

3.1.	Pokračovať v implementácii predmetu „Úvod do sveta práce“, do učebných plánov základných a stredných škôl alebo do vybraných vyučovacích predmetov a v zavádzaní tematického celku „Voľba povolania a rozvoj podnikania“ v rámci celého školského systému s prihliadnutím na rešpektovanie rodových špecifík. 

3.1.1.	Vypracovať Projekt postupnej inplementácie predmetu „Úvod do sveta práce“ podľa typov stredných škôl a osobitne pre základné školy.
Zodpovední: MŠ SR, ŠPÚ, ŠIOV
Termín realizácie: do 30. 12. 2002
Plnenie:
Projekt postupnej implementácie predmetu „Úvod do sveta práce“ podľa typov stredných škôl a osobitne pre základné školy bude vypracovaný do konca roku 2002.
úloha sa plní
 
3.1.2.	Vydať pedagogicko-organizačný pokyn pre orgány štátnej správy v školstve pre inplementáciu predmetu „Úvod do sveta práce“ pre školský rok 2003/2004.
Zodpovední: MŠ SR, ŠPÚ, ŠIOV
Termín realizácie: do 30. 1. 2003
Plnenie:
Pedagogicko-organizačný pokyn pre orgány štátnej správy v školstve pre inplementáciu predmetu „Úvod do sveta práce“ pre školský rok 2003/2004 bude vydaný do 30. 1. 2003.
úloha bude plnená v roku 2003

3.2. 	V spolupráci NÚP a OÚP s výchovnými poradcami a s pedagogicko-psychologickými poradňami zabezpečiť poskytovanie kvalitných informácií o situácii na trhu práce žiakom a študentom v rámci poradenstva pre voľbu povolania. 

3.2.1.	Realizovať poradenstvo pre voľbu povolania v rámci preventívneho poradenstva poradcami OÚP v spolupráci s výchovnými poradcami škôl a  pedagogicko-psychologickými poradňami s cieľom poskytovať komplexné informácie o situácii v zamestnanosti v príslušnom regióne z hľadiska perspektívy uplatnenia sa na trhu práce žiakov a študentov.
Zodpovední: MŠ SR, NÚP
Termín realizácie: priebežne v rokoch 2002, 2003
Plnenie:
Preventívne poradenstvo je realizované odbornými poradcami individuálnou alebo skupinovou formou.  Väčšinu aktivít preventívneho poradenstva realizujú poradcovia úradov práce v priestoroch OÚP, informačno-poradenských strediskách KÚP alebo v kluboch práce, resp. priamo na školách, spravidla v spolupráci s výchovnými poradcami škôl a s odbornými pracovníkmi pedagogicko-psychologických poradní, ktorým poskytujú aktuálne informácie o počtoch evidovaných nezamestnaných absolventov škôl, o situácii na trhu práce, letáčiky o jednotlivých druhoch povolaní, ktoré sa nachádzajú na každom úrade práce, v každom klube práce, informačno-poradenskom stredisku a majú ich k dispozícii i školy a pedagogicko-psychologické poradne.
úloha sa plní priebežne

3.3.	Vytvoriť podmienky na získanie aprobácie pre predmet „Úvod do sveta práce“ pre budúcich pedagógov a podmienky pre ďalšie vzdelávanie učiteľov základných a stredných škôl v súvislosti so zavedením tematického celku „Voľba povolania a rozvoj podnikania“.

3.3.1.	Prostredníctvom novely vyhlášky MŠ SR č. 41/1996 Z. z. o odbornej a pedagogickej spôsobilosti pedagogických pracovníkov v znení neskorších predpisov vytvoriť podmienky na získanie aprobácie pre predmet „Úvod do sveta práce“ pre budúcich pedagógov a podmienky pre ďalšie vzdelávanie učiteľov základných a stredných škôl v súvislosti so zavedením tematického celku „Voľba povolania a rozvoj podnikania“.
Zodpovední: MŠ SR, metodické centrá
Termín realizácie: do 30. 12. 2003
Plnenie:
Novela vyhlášky MŠ SR č. 41/1996 Z. z. o odbornej a pedagogickej spôsobilosti pedagogických pracovníkov v znení neskorších predpisov sa uskutoční v roku 2003.
Metodicko-pedagogické centrá v spolupráci so Štátnym pedagogickým ústavom pripravili projekty špecializačného kvalifikačného štúdia pre učiteľov „Úvod do sveta práce“ v rozsahu 200 hodín  a Priebežného vzdelávania „Voľba povolania a rozvoj podnikania“ v rozsahu 30 hodín s cieľom získať spôsobilosti na vyučovanie predmetu Úvod do sveta práce a tematického celku Voľba povolania a rozvoj podnikania.
úloha bude plnená v roku 2003

I.  pilier – Zlepšenie zamestnateľnosti
Opatrenie č. 4
Modernizovať a rozšíriť modulovaný systém ďalšieho vzdelávania občanov, ako nástroja rozvoja ekonomiky založenej na znalostiach nadväzujúci na školský systém a na znalostiach z oblasti informačných technológií s cieľom zvýšiť pružnosť pracovnej sily na meniacom s trhu práce.

Nositelia úloh: 
Gestori: MŠ SR, MPSVR SR, NÚP
Spolupráca: ŠÚ SR, NÚP, AZZZ SR, SŽK, SOPK, SŽZ, SPPK, KOZ SR

4.1. Vypracovať národnú stratégiu celoživotného vzdelávania.

4.1.1. Vytvoriť pracovnú skupinu na prípravu národnej stratégie celoživotného vzdelávania.
Zodpovedný: MŠ SR
Termín realizácie: apríl 2002
Plnenie: 
V I. polroku 2002 bola vytvorená pracovná skupina na prípravu koncepcie celoživotného vzdelávania. Pre prípravu koncepcie celoživotného vzdelávania sa priebežne hodnotí aktuálny stav a návrhy na riešenie sa pripravujú aj s využitím podpory Európskej vzdelávacej nadácie (ETF).
úloha je splnená 

4.1.2. Pripraviť a vypracovať návrh stratégie celoživotného vzdelávania.
Zodpovedný: MŠ SR
Termín realizácie: december 2002
Plnenie:
Návrh stratégie celoživotného vzdelávania bude v súlade s Programovým vyhlásením  vlády SR vypracovaný v II. polroku 2003.
úloha je nesplnená

4.1.3.	Participovať na vypracovaní národnej stratégie celoživotného vzdelávania vybranými analytickými podkladmi z oblasti absorbcie absolventov škôl trhom práce, účinnosti rekvalifikačných programov a programovými zámermi v rekvalifikačných aktivitách.
Zodpovedný: NÚP
Termín realizácie: priebežne
Plnenie:
		NÚP vykonáva monitorovanie úspešnosti uplatnenia sa absolventov škôl na trhu práce, ako aj priebežné analýzy rekvalifikácie.
úloha sa plní
 
4.2.	Určiť pravidlá účasti sociálnych partnerov na spolufinancovaní celoživotného vzdelávania

4.2.1.	Analyzovať súčasný stav spolufinancovania celoživotného vzdelávania.
Zodpovední: MŠ SR, NÚP, MPSVR SR, KOZ SR, AZZZ SR
Termín realizácie: september 2002
Plnenie: 
Spolufinancovanie celoživotného vzdelávania bolo zhodnotené na základe právnych predpisov pre uvedenú oblasť a dostupných štatistík ďalšieho vzdelávania za predchádzajúce roky.
úloha je splnená

4.2.2. Zhodnotiť systém spolufinancovania celoživotného vzdelávania v zahraničí.
Zodpovední: MŠ SR, NÚP, MPSVR SR
Termín realizácie: september 2002
Plnenie:
K 30. 9. 2002 nebol zhodnotený systém spolufinancovania celoživotného vzdelávania v zahraničí.
úloha je nesplnená

4.2.3.	Na seminároch v rámci projektu PHARE „Tripartitný sociálny dialóg“  prerokovať so sociálnymi partnermi ich účasť na spolufinancovaní celoživotného vzdelávania.
Zodpovedný: MPSVR SR 
Termín realizácie: október, november 2002
Plnenie: 
	V rámci projektu PHARE „Rozvoj sociálneho dialógu na bipartitnej úrovni“ sa konal seminár, na ktorom účastníci podporili potrebu ďalšieho vzdelávania zamestnancov s návrhom, aby zamestnávateľské subjekty  realizovali odborný rast svojich zamestnancov podľa  svojich potrieb a možností finančného krytia.
úloha je splnená 

4.2.4. Pripraviť návrh systému spolufinancovania celoživotného vzdelávania.
Zodpovední: MŠ SR, KOZ SR, AZZZ SR, NÚP, MPSVR SR
Termín realizácie: december 2002
Plnenie: 
Úloha sa plní s realizáciou opatrenia č. 4.1.2.
úloha sa plní

4.3.	Cielene preferovať a finančne podporovať účastníkov vzdelávacích aktivít, ktoré zvyšujú zamestnateľnosť a mobilitu pracovnej sily.

4.3.1.	Na seminároch v rámci projektu PHARE „Tripartitný sociálny dialóg“ prerokovať otázku väčšieho zapojenia zamestnávateľov do vzdelávacích aktivít ich zamestnancov a nastolenia otázky možnosti finančnej preferencie účastníkov vzdelávacích aktivít. 
Zodpovedný: MPSVR SR 
Termín realizácie: október, november 2002
Plnenie: 
V sledovanom období sa uskutočnil seminár, na ktorom sa sociálni partneri zaoberali aj možnosťami finančnej motivácie (formou úľav z daní, vytvorením osobitného fondu) na väčšie zapojenie sa zamestnávateľov do vzdelávacích aktivít svojich zamestnancov.  
úloha je splnená

4.4.	Zjednodušiť uzatváranie dohôd na všetkých úrovniach o celoživotnom vzdelávaní za účelom uľahčenia prispôsobivosti zamestnancov na trhu práce, najmä v oblasti informačných a komunikačných technológií.

4.4.1.	Pripraviť zhodnotenie existujúcej praxe v uzatváraní dohôd na všetkých úrovniach o celoživotnom vzdelávaní a navrhnúť oblasti, ktoré by sa mali zjednodušiť.
Zodpovední: MŠ SR, AZZZ SR, KOZ SR, NÚP, MPSVR SR 
Termín realizácie: december 2002
Plnenie: 
V sledovanom období sa predmetné zhodnotenie nepripravilo.
úloha je nesplnená

4.5.	Vytvoriť v spolupráci so ŠÚ SR systém rodovo deleného štatistického zisťovania počtu zamestnancov zaradených do vzdelávania zamestnávateľom.
	
4.5.1.	Vypracovať systém rodovo deleného štatistického zisťovania počtu zamestnancov zaradených do vzdelávania zamestnávateľom.
Zodpovední: MŠ SR, MPSVR SR, NÚP
Spolupráca: ŠÚ SR
Termín realizácie:  december 2002 

4.5.2.	Spolupracovať pri príprave zisťovaní a ich zaraďovaní do Programu štatistických zisťovaní 2003 – 2005.
Zodpovedný: ŠÚ SR
Termín realizácie: roky 2002, 2003
Plnenie k úlohám č. 4.5.1 a 4.5.2:
K 30. 9. 2002 systém rodovo deleného štatistického zisťovania počtu zamestnancov zaradených do vzdelávania zamestnávateľom nebol vypracovaný.
úlohy sú nesplnené

4.6.	Vytvoriť sústavu pravidelne zisťovaných údajov mapujúcich oblasť ďalšieho odborného vzdelávania, ktorá bude obsahovať najmä ukazovatele (indikátory) zamerané na poskytované vzdelávacie programy (ich obsahové zameranie, cieľové skupiny), počet zákazníkov z radov zamestnávateľských subjektov a počty účastníkov vzdelávacích programov.

4.6.1. Zhodnotiť súčasný stav štatistických zisťovaní v oblasti ďalšieho vzdelávania.
Zodpovední: MŠ SR, ŠÚ SR
Termín realizácie: december 2002
Plnenie: 
Zhodnotenie súčasného stavu štatistických zisťovaní v oblasti ďalšieho vzdelávania priebežne prebieha.
úloha sa plní

4.6.2.	Navrhnúť novú sústavu pravidelne zisťovaných údajov ďalšieho odborného vzdelávania.
Zodpovední: MŠ SR, ŠÚ SR
Termín realizácie: december 2002
Plnenie: 
Návrh novej sústavy pravidelne zisťovaných údajov ďalšieho vzdelávania sa predpokladá následne po zhodnotení súčasného stavu štatistických zisťovaní v oblasti ďalšieho vzdelávania.
úloha sa plní

4.7.	Vytvoriť informačný systém, ktorý bude poskytovať informácie o možnostiach vzdelávania, ako aj o pracovných príležitostiach za účelom zvýšenia úspešnosti ďalšieho vzdelávania.

4.7.1.	Pripraviť zhodnotenie prvkov existujúceho informačného systému a navrhnúť informačný systém, ktorý bude poskytovať informácie o možnostiach vzdelávania, ako aj o pracovných príležitostiach.
Zodpovední: NÚP, MŠ SR, MPSVR SR 
Termín realizácie: roky 2002, 2003
Plnenie:
V priebehu roku 2002 NÚP realizoval v rámci hodnotenia existujúceho informačného systému nasledovné aktivity:
-	zosúlaďovanie možností vzdelávania a voľných pracovných miest na informačno-poradenských strediskách,
-	projekt „Pracovný trh na Internete“,
-	nahlasovanie a zverejňovanie voľných pracovných miest prostredníctvom Internetu.
Na základe uvedeného hodnotenia sa v roku 2003 vypracuje návrh nového informačného systému, ktorý bude poskytovať informácie o možnostiach vzdelávania a aj o pracovných príležitostiach.
úloha sa plní

4.7.2.	V rámci parciálneho systému vybudovaného v tejto oblasti v rámci kompetencií NÚP vyhodnocovať úspešnosť rekvalifikácii a v tejto oblasti zavádzať systém riadenia podľa kvantifikovaných cieľov.
Zodpovedný: NÚP 
Termín realizácie: priebežne
Plnenie: 
	Analýza rekvalifikácie sa realizuje periodicky. 
úloha sa plní priebežne

4.8.	Vypracovať prototyp národnej klasifikácie zamestnaní pre potreby zosúlaďovania ponuky a dopytu na trhu práce z hľadiska kvalifikačných požiadaviek pracovných miest a kvalifikácie pracovnej sily

4.8.1.	V súvislosti s projektom EURES-CONSENSUS III „Zavedenie štandardnej klasifikácie zamestnaní – EURES“ sa na základe odporúčaní švédskych expertov očakáva návrh na aktualizáciu súčasnej KZAM pre potreby zosúlaďovania ponuky a dopytu na trhu práce. 
Zodpovední: NÚP, ŠÚ SR, MPSVR SR
Termín realizácie: IV. štvrťrok 2002
Plnenie: 
Štruktúra KZAM ostáva aj naďalej nezmenená. Pripraví sa vecné a legislatívne riešenie na využitie KZAM okrem štatistiky aj pre potreby trhu práce. Navrhuje sa vytvoriť pracovná skupina (resp. existujúca pracovná skupina k ISCP rozšíri svoju pôsobnosť aj na túto oblasť), ktorá sa bude v pravidelných intervaloch zaoberať pripomienkami ku KZAM, bude ich vyhodnocovať a dávať odporúčanie ŠÚ SR na zapracovanie do KZAM. ŠÚ SR bude podľa potreby v ročných intervaloch aktualizovať KZAM, t.j. štandardným legislatívnym postupom zverejní zmeny a doplnky k existujúcej KZAM.
úloha sa plní

4.8.2.	Priebežne monitorovať a analyzovať vývoj na trhu práce, vrátane štrukturálnych čŕt nezamestnanosti.
Zodpovedný: NÚP
Termín realizácie: priebežne
Plnenie: 
NÚP priebežne monitoruje a analyzuje vývoj na trhu práce, čo sa periodicky uverejňuje v Štatistických údajoch o trhu práce v SR, Štatistických výsledkoch o nezamestnanosti v SR, ako aj Výročnej správe.
úloha sa plní priebežne

4.9.	Vytvoriť plošne uplatniteľný systém národnej klasifikácie zamestnaní. Pri vypracovaní a následnom používaní  národnej klasifikácie zamestnaní podporovať partnerstvo medzi štátnymi  orgánmi, zamestnávateľskou sférou a vzdelávacími inštitúciami.

4.9.1.	Vytvoriť pracovnú skupinu v zastúpení ŠÚ SR, MŠ SR, NÚP, MPSVR SR, ktorá v nadväznosti na odporúčania švédskych expertov (v rámci projektu EURES-CONSENSUS III „Zavedenie štandardnej klasifikácie zamestnaní – EURES“) posúdi celú problematiku.  
Zodpovední: NÚP, ŠÚ SR, MPSVR SR, MŠ SR
Termín realizácie: IV. štvrťrok 2002
Plnenie: 
V rámci prác na projekte EURES – CONSENZUS III „Zavedenie štandardnej klasifikácie zamestnaní – EURES“, ktoré boli ukončené koncom roka 2002 a ktorých sa zúčastnili zástupcovia ŠÚ SR, MŠ SR, NÚP a MPSVR SR, boli formulované odporúčania. Tieto posúdi pracovná skupina pozostávajúca zo zástupcov horeuvedených inštitúcií, ktorá bude ustanovená v januári 2003.
úloha sa plní

I. pilier – Zlepšenie zamestnateľnosti
Opatrenie č. 5
 
Vypracovať a realizovať rekvalifikačné programy na zabezpečenie prepojenia medzi požiadavkami trhu a kvalifikačnou štruktúrou evidovaných nezamestnaných a rekvalifikačné programy zamerané na uľahčenie začlenenia do pracovného života absolventov škôl, mladistvých a dlhodobo nezamestnaných.
  
Nositelia úloh:
Gestor: NÚP, RSZP Levoča, IPR Bratislava
Spolupráca: MŠ SR, MPSVR SR, MH SR, MVRR SR, MP SR, MDPT SR, AZZZ SR, KOZ SR, ZMOS, MŽP SR, KÚ, samosprávne kraje, SOPK, SPPK, SŽZ, SŽK, VÚPSVR, rekvalifikačné zariadenia

5.1.	Vypracovať účinný monitorovací systém, ktorý bude obsahovať sledovanie určených špeciálnych ukazovateľov o požiadavkách zamestnávateľov na kvalifikáciu, o kvalifikačnej štruktúre evidovaných nezamestnaných v okrese, v regióne a uplatňovať ho najneskôr od roku 2003.

5.1.1.	Realizovať projekt „Pracovný trh na internete“ (PTI) s cieľom uľahčiť vyhľadávanie potenciálnych pracovníkov z databázy EN a obsadzovanie pracovných miest a tým znížiť nezamestnanosť. Údaje o evidovaných nezamestnaných, ich vzdelaní, kvalifikácii a praxi, pri zachovaní osobných údajov napojiť na Informačný systém obcí a miest na internete (ISOMI). Umožniť na základe párového mechanizmu vyhľadávanie vhodných evidovaných nezamestnaných na voľné pracovné miesto pre firmami v regióne i na celom území SR.
Zodpovední: NÚP, ISOMI, a.s. 
Termín realizácie: rok 2002  
Plnenie:
Projekt „Regionálny pracovný trh na internete“ ako informačný a komunikačný nástroj pre samosprávy, zamestnávateľov a inštitúcie v regióne je vo fáze analýz a príprav HW a SW. Ukončená je analýza  so zabudovaním pripomienok riadiaceho výboru. Hotový je objektový model a návrh. Vytvorený je databázový model (aj s prihliadnutím na schválený stav údajov Úradu ochrany osobných údajov). Od 12. 9. 2002 sa programuje na 100 % (podľa objekt návrhu a databázového modelu) a zapojené sú všetky kapacity.
úloha sa plní

5.1.2.	Pripraviť databázy pre systém PTI, aplikovať príslušné zákonné ustanovenia na ochranu osobných údajov s odstránením údajov, ktoré by sa dostali do rozporu s týmito ustanoveniami. 
Zodpovedný: NÚP 
Termín realizácie: rok 2002
Plnenie:
Dokončuje sa vytvorenie kompatibility Informačného systému firiem na internete s KZAM. Prebehlo predbežné rokovanie na Úrade ochrany osobných údajov k ustanoveniu na ochranu osobných údajov podľa zákona č. 428/2002 Z. z. „Zákona o ochrane osobných údajov“.
úloha sa plní
 
5.1.3.	Výsledky monitoringu o požiadavkách zamestnávateľov na kvalifikáciu využívať ŠIOV prostredníctvom odborných komisií pre odborné vzdelávanie a prípravu v SOŠ, SOU a ZSŠ v SR pri navrhovaní nových učebných odborov a inovácii učebných osnov odborných predmetov.
Zodpovední: MŠ SR, ŠIOV
Termín realizácie: úloha trvalá
Plnenie:
	ŠIOV využíva výsledky monitoringu o požiadavkách zamestnávateľov priebežne.
úloha sa plní priebežne

5.2.	Navrhovať rekvalifikačné programy pre nezamestnaných tak, aby sa zlepšila ich prispôsobivosť k potrebám trhu práce. Z hľadiska cieľových skupín zamerať rekvalifikácie najmä na skupinu nezamestnaných s nízkou kvalifikáciou, resp. bez kvalifikácie, absolventov škôl, mladistvých, dlhodobo nezamestnaných, občanov so ZPS a občanov so ZPS s ŤZP a na starších ľudí. V rámci rekvalifikácie hľadať možnosti, ako poskytnúť nezamestnanému zručnosti potrebné pre jeho uplatnenie na trhu práce a ako doplniť jeho vzdelanie, resp. zlepšiť pracovnú silu výcvikom, vzdelaním a pod.     

5.2.1.	Realizovať rekvalifikačné kurzy a podmieňujúce kurzy základnej rehabilitácie pre zrakovo postihnutých občanov so ZPS a ŤZP v záujme ich pracovného uplatnenie.
Zodpovední: RZSP Levoča
Termín realizácie: v rokoch 2002, 2003
Plnenie:
V roku 2002 bolo v Rehabilitačnom stredisku pre zrakovo postihnutých občanov v Levoči realizovaných 10 kurzov pracovnej rehabilitácie a rekvalifikácie s celkovým počtom 46 frekventantov. Z toho boli 3 kurzy masérov s počtom 22 frekventantov, 3 kurzy operátorov počítačových programov s počtom 13 frekventantov, 2 kurzy košikárov a dva kurzy individuálnej prípravy. Podmieňujúcich kurzov základnej rehabilitácie bolo 7 s počtom 44 frekventantov. Kurzy pracovnej rehabilitácie, rekvalifikácie a základnej rehabilitácie v roku 2002 v RSZP navštevovalo spolu 90 občanov so ZPS s ŤZP.  
úloha sa plní

5.2.2.	Zabezpečiť vysokú odbornú úroveň prípravy na povolanie vrátane rekvalifikačných kurzov, zapracovanie, zaškolenie.
Zodpovedný: IPR Bratislava
Termín realizácie: v rokoch 2002, 2003
Plnenie:
Pre občanov so ZPS a občanov so ZPS s ŤZP boli v pláne hlavných úloh Inštitútu pre pracovnú rehabilitáciu na školský rok 2002/2003 prijaté opatrenia, ktoré budú znamenať individuálny prístup ku klientom s využitím doučovania, používaním alternatívnych učebných textov, maximálnym znázornením učiva s použitím učebných pomôcok.
úloha sa plní

5.2.3.	V rámci projektu Rómsky asistent realizovať jeho prvú časť formou rekvalifikácii. Po jeho absolvovaní bude absolvent pripravený pre prácu s deťmi v MŠ, žiakmi ZŠ, pre komunikáciu s rodičmi a pod. Jedná sa o 237 klientov rómskej komunity.
Zodpovedný: NÚP
Termín realizácie: rok 2002
Plnenie:
Rekvalifikácie boli zamerané aj na Rómske etnikum. Cieľom prvej časti projektu „Rómsky asistent“, t.j. rekvalifikácie je vytvoriť u klientov osobnostné a odborné predpoklady na získanie spôsobilosti pre výchovnú, organizačnú a osvetovú prácu s rómskymi žiakmi, ich rodinami a s rómskou komunitou, z ktorej klienti pochádzajú. Rekvalifikáciu absolvuje 237 klientov evidovaných nezamestnaných z radov rómskej komunity. Projekt sa realizuje v rámci 34 OÚP. Až po absolvovaní rekvalifikačnej časti  môže klient nastúpiť na vytvorené verejnoprospešné pracovné miesto „Rómskeho asistenta“. Predpokladaný termín začatia rekvalifikácie je v polovici mesiaca október roku 2002. 
Vzhľadom nato, že niektoré správne výbory OÚP ešte neschválili rekvalifikáciu v rámci projektu „Rómsky asistent“, očakávame, že dôjde k časovému posunu  celého projektu. Dochádza i k strate záujmu o rekvalifikáciu zo strany vytipovaných klientov, nakoľko rekvalifikácia má prebiehať 2 mesiace. Z uvedeného dôvodu sú v niektorých OÚP na rekvalifikáciu pripravení náhradníci. 
úloha sa plní

5.2.4.	Prostredníctvom zásad použitia finančných prostriedkov na aktívnu politiku trhu práce vo svojom územnom obvode zabezpečia OÚP a správne výbory OÚP, aby v rámci pridelených zdrojov na aktívnu politiku trhu práce boli prioritne financované také rekvalifikačné programy a projekty a  pre také cieľové skupiny evidovaných nezamestnaných, ktoré pomôžu skvalitniť ponuku na trhu práce v príslušných regiónoch.
Zodpovední: NÚP, OÚP
Termín realizácie: v rokoch 2002, 2003
Plnenie:
	V nadväznosti na Zásady finančného zabezpečenia aktívnej politiky trhu práce sa plnenie tejto úlohy prejavilo v náraste počtu absolventov rekvalifikačných kurzov, ktorí sa umiestnili na dohodnutých pracovných miestach u zamestnávateľa. Úlohy spojené s prípravou na povolanie formou rekvalifikačných kurzov sa realizujú priebežne podľa ročného plánu činností a v rámci schváleného rozpočtu.
úloha sa plní

5.3.	Na základe monitoringu podporovať cielené rekvalifikácie a súčasne využiť monitoring v rámci spolupráce so zriaďovateľmi stredných a vysokých škôl pri navrhovaní nových učebných a študijných odborov, vrátane učebných osnov.

5.3.1.	Zabezpečiť, aby boli do rekvalifikačných kurzov prioritne zaraďovaní takí evidovaní nezamestnaní, ktorí majú potenciálneho zamestnávateľa, resp. prísľub zamestnania po absolvovaní rekvalifikácie.  
Zodpovedný: NÚP
Termín realizácie: rok 2002                        
Plnenie:
Plnenie tejto úlohy je možné monitorovať na celkových počtoch absolventov rekvalifikačných kurzov, ktorí sa umiestnili na dohodnutých pracovných miestach. Kým v roku 2001 na dohodnuté pracovné miesta bolo zaradených 20 % z evidovaných nezamestnaných, ktorí ukončili rekvalifikáciu, za I. polrok 2002 tento počet evidovaných nezamestnaných už predstavuje 36 %, čo predstavuje nárast o 833 evidovaných nezamestnaných. V I. polroku 2002 počet evidovaných nezamestnaných, ktorí ukončili rekvalifikáciu a umiestnili sa na trhu práce v rámci § 88 (dohodnuté pracovné miesto na samozamestnanie), predstavuje 388 osôb.
úloha sa plní priebežne

5.3.2.	Každoročne vypracovať informatívny materiál „Úspešnosť umiestnenia absolventov škôl na trhu práce v SR“
Zodpovedný: NÚP
Termín plnenia: každoročne
Plnenie:
Spracovávanie výsledkov úspešnosti absolventov podľa škôl vykonáva NÚP nepravidelne maximálne 1x ročne. Aktualizácia číselníka škôl je v kompetencii MŠ SR. V evidencii nezamestnaných je absolventovi priradená škola podľa názvu a sídla školy, keďže doklady neobsahujú ďalšie dodatočné informácie (napr. kód školy). Vzhľadom na skutočnosť, že v poslednom období dochádza k častým zmenám názvov škôl, ako aj ich sídiel (rušenie, zlučovanie, presťahovanie) a číselník MŠ SR je aktualizovaný len 1x ročne, vznikajú problémy so zosúlaďovaním dát. 
úloha sa plní

5.3.3.	Na základe požiadania zriaďovateľov stredných a vysokých škôl, za účelom navrhovania nových učebných a študijných odborov a učebných osnov, NÚP poskytne štatistické prehľady o evidencii absolventov na úradoch práce podľa jednotlivých škôl.
Zodpovedný: NÚP
Termín realizácie: priebežne
Plnenie:
OÚP v prípade požiadavky zriaďovateľov stredných a vysokých škôl, poskytuje štatistické prehľady o evidencii absolventov na úradoch práce podľa jednotlivých škôl.  
úloha sa plní

5.4.	Realizovať rekvalifikačné programy, ktoré uľahčia  prispôsobiť  pracovnú  silu  zmenám štruktúry zamestnanosti a vzniku novej zamestnanosti súvisiacej so vstupom nových zahraničných investorov a rozvojom ekonomiky v regióne (v podnikateľskej sfére, v oblasti služieb a ochrany životného prostredia).

5.4.1.	Na základe požiadaviek zamestnávateľských zväzov, profesijných združení a komôr bude  NÚP  participovať  na rekvalifikačných programoch zamestnancov ohrozených stratou zamestnania v dôsledku reštrukturalizácie, privatizácie, prispôsobovania sa podmienkam  a štandardom EÚ, napr. transformácia armády SR, privatizácia energetiky, útlm zasielateľstva, colného deklarantstva a špedície a pod. K tomu GR NÚP zabezpečí prerokovanie a schválenie v Predstavenstve NÚP štátnych rekvalifikačných programov, na ktorých sa bude finančne spolupodieľať  v súlade so zákonom o zamestnanosti.
Zodpovedný: NÚP
Termín realizácie: na základe predloženia projektov
Plnenie:
V priebehu roku 2002 pokračuje projekt „Rekvalifikácia a zvýšenie konkurencieschopnosti pracovnej sily v segmente aplikácií informačných a komunikačných technológií pre národný trh práce“. Tento projekt je realizovaný za spolupráce Zväzu elektrotechnického priemyslu SR,  Fakulty elektroniky a informatiky STU Bratislava a NÚP.
Združenie priemyselných zväzov SR participuje na projekte „Zvyšovanie flexibility    a konkurencieschopnosti pracovnej sily na trhu práce SR“. Projekt je realizovaný za spolupráce Slovenskej technickej univerzity Bratislava a NÚP.
Predpoklad začatia realizácie tohto projektu je november 2002 s tým, že zo strany NÚP bola zmluva na jeho realizáciu podpísaná.
úloha sa plní 

5.4.2.	NÚP bude participovať na realizácii podnikateľských zámerov spojených s rekvalifikáciou zamestnancov pre zamestnávateľov, ktorí sú príjemcami investičných stimulov.
Zodpovedný: NÚP
Termín realizácie: priebežne	
Plnenie:
Plnenie uvedeného opatrenia je možné len v tom prípade, ak bude vládou SR schválené poskytnutie investičných stimulov vo forme príspevku na vytvorenie nového pracovného miesta a príspevku na rekvalifikáciu zamestnancov a vydané rozhodnutie MH SR. Nakoľko vláda SR do 30. 9. 2002 investičné stimuly v uvedených formách neschválila pre žiaden subjekt, NÚP nemohol realizovať uvedené opatrenie.
úloha je nesplnená

5.5.	Venovať osobitnú starostlivosť absolventom škôl, mladistvým a občanom so ZPS a občanom so ZPS s ŤZP pri sprostredkovaní zamestnania alebo pri zaraďovaní do rekvalifikačných programov a zabrániť tak vzniku ich dlhodobej nezamestnanosti (ponúknuť „šancu“ každému jednotlivcovi pred uplynutím šiestich mesiacov jeho vedenia v evidencii nezamestnaných). 

5.5.1.	Projekt vytvorenia pracovných miest pre absolventov škôl – prijatie absolventov lesníckych škôl v priebehu II. polroka roku 2002 do funkcie praktikant, spolu 30 absolventov (20 ÚSO, 10 VŠ).
Zodpovedný: Lesy SR, š.p. 
Termín realizácie: II. polrok 2002
Plnenie:
	Prijímanie absolventov lesníckych škôl bolo čiastočne obmedzené z dôvodov racionalizačných a organizačných opatrení generálneho riaditeľstva Lesy SR, š.p. Celkom bolo prijatých 11 absolventov (7 VŠ, 4 ÚSO).
úloha sa plní priebežne

5.6.	Vytvoriť účinný systém monitorovania a kontroly v oblasti kvality a úspešnosti klientov  inštitúcií vykonávajúcich rekvalifikácie, ktorým je prideľovaná akreditácia a uplatňovať tento systém najneskôr od roku 2003.                       

5.6.1.	Vypracovať zásady výberu a hodnotenia rekvalifikačných ustanovizní, ktoré budú zohľadňovať mieru úspešnosti uplatnenia sa na trhu práce absolventov kurzov, finančnú efektívnosť, kvalitu lektorského a obsahového zabezpečenia, úroveň spolupráce s OÚP atď.  
Zodpovedný: NÚP
Termín realizácie: rok 2002
Plnenie:
Predstavenstvo NÚP na svojom zasadnutí dňa 27. 8. 2002 zobralo na vedomie materiál „Pravidlá a kritériá výberu vzdelávacích ustanovizní“. V súčasnej dobe prebieha sumarizácia  a triedenie pripomienok, ktoré NÚP dostal v rámci pripomienkového konania. Rizikom plnenia tejto úlohy sa javí avizovaná náročnosť na personálne zabezpečenie výberu vzdelávacích ustanovizní.
úloha sa plní priebežne

5.6.2.	Zabezpečiť priebežné monitorovanie a každoročné vyhodnotenie rekvalifikácie.
Zodpovedný: NÚP
Termín realizácie: roky 2002, 2003
Plnenie:
Vyhodnotenie rekvalifikácie za rok 2001 NÚP predložil 27. 8. 2002 na rokovanie Predstavenstva NÚP.
úloha sa plní priebežne

5.7.	Zvýšiť podiel výdavkov na rekvalifikáciu v rámci výdavkov na aktívnu politiku trhu práce.

5.7.1.	V závislosti na regionálnej charakteristike okresov (priemerná miera nezamestnanosti za príslušné obdobie a podiel výberu príspevkov na poistenie v nezamestnanosti k počtu odvádzateľov tohto príspevku) GR NÚP stanoví na príslušný rok minimálny objem finančných prostriedkov, ktoré budú použité na podporu ponukovej stránky trhu práce tak, aby sa postupne tento podiel zvyšoval, s prihliadnutím na zamestnateľnosť evidovaných nezamestnaných, úspešnosť rekvalifikácie a reálne možnosti financovania rekvalifikácie zo zdrojov NÚP.  
Zodpovedný: NÚP
Termín realizácie: rok 2002
Plnenie:
V Zásadách finančného zabezpečenia aktívnej politiky trhu práce na rok 2002 bol stanovený podiel finančných prostriedkov, ktorý musí jednotlivý OÚP použiť na podporu ponukovej stránky trhu práce.
Podiel finančných prostriedkov na podporu ponukovej stránky trhu práce je jedným z cieľov Zásad finančného zabezpečenia aktívnej politiky trhu práce na rok 2002, ktoré sú záväzné pre všetky výkonné a samosprávne orgány NÚP.
Na rekvalifikáciu evidovaných nezamestnaných bolo z prostriedkov Národného úradu práce za I. polrok 2002 čerpaných 122 445 tis. Sk (dohodnutá suma 172 277 tis. Sk), čo predstavuje čerpanie rozpočtovaných výdavkov na rekvalifikáciu na 71,1 %. V I. polroku 2001 bolo na rekvalifikácie čerpaných 21 507 (dohodnutá suma predstavovala 28 725 tis. Sk), čo predstavovalo 74,9 % čerpania rozpočtovaných výdavkov na rekvalifikáciu. Za obdobie roku 2001 bolo na rekvalifikácie z dohodnutej sumy 230 187 tis. Sk čerpaných 196 840 tis. Sk, čo predstavovalo 85,5 % z rozpočtovaných výdavkov na rekvalifikáciu.
úloha je splnená

5.8.	Rekvalifikačné programy pre nezamestnaných z hľadiska obsahu pripravovať v súčinnosti so zamestnávateľskými subjektami a ich potrebami v príslušných regiónoch; podporovať cielené rekvalifikácie s následnou možnosťou zamestnať účastníka rekvalifikačného kurzu. 

5.8.1.	Na základe požiadaviek zamestnávateľských zväzov, profesijných združení a komôr bude  NÚP  participovať  na rekvalifikačných programoch zamestnancov ohrozených stratou zamestnania v dôsledku reštrukturalizácie, privatizácie, prispôsobovania sa podmienkam a štandardom EÚ, napr. transformácia armády SR, privatizácia energetiky, útlm zasielateľstva, colného deklarantstva a špedície a pod. K tomu NÚP zabezpečí prerokovanie a schválenie v Predstavenstve NÚP štátnych rekvalifikačných programov, na ktorých sa bude finančne spolupodieľať v súlade so zákonom o zamestnanosti.
Zodpovedný: NÚP
Termín realizácie: na základe predloženia projektov
Plnenie:
Úloha sa plní realizáciou opatrenia č. 5.4.1.
úloha je nesplnená

5.9.	Zaviesť systém vyhodnocovania efektívnosti rekvalifikačných programov na základe následnej zamestnateľnosti účastníkov rekvalifikácie, ich zotrvania v pracovnom pomere a uplatniteľnosti získaných poznatkov a zručností podľa cieľových skupín.

5.9.1.	Zabezpečiť monitorovanie absolventov rekvalifikačných kurzov z pohľadu umiestnenia sa na trhu práce a spracuje analýzu efektívnosti rekvalifikácie z hľadiska zamestnateľnosti absolventov kurzov. Zabezpečiť vyhodnotenie úspešnosti zotrvania na trhu práce absolventov rekvalifikácie v rámci vyhodnotenia kvantifikovaných cieľov NÚP na rok 2002. 
Zodpovedný: NÚP
Termín realizácie: roky 2002, 2003
Plnenie:
Medzi záväznými indikátormi  na hodnotenie činnosti NÚP pre rok 2002 je aj sledovanie a vyhodnocovanie efektívnosti rekvalifikačných programov. Úspešnosť rekvalifikácií je meraná umiestnením rekvalifikantov na trhu práce po 6 mesiacoch od  ukončenia kurzu. 
úloha je splnená

5.10.	Realizovať programy dlhodobej rekvalifikácie pre 30 tis. evidovaných nezamestnaných ročne.

5.10.1.	Realizovať „Rekvalifikačný program pre nezamestnaných absolventov škôl – Ročné rekvalifikačné vzdelávanie“.
Zodpovední: NÚP 
Spolupráca: Akadémia vzdelávania
Termín realizácie: rok 2002          
Plnenie:
Rekvalifikačné kurzy sa realizovali na základe schváleného projektu Predstavenstvom NÚP.
úloha je splnená

5.10.2.	Vytvoriť podmienky pre realizáciu dlhodobých rekvalifikačných kurzov.
Zodpovedný: NÚP
Termín realizácie: roky 2002,2003

Plnenie:
V roku 2001 bolo uskutočnených 28 rekvalifikačných kurzov s dĺžkou nad 26 týždňov. V prvom polroku 2002 sa tento počet mierne zvýšil na 31 rekvalifikačných kurzov s dĺžkou trvania nad 26 týždňov. V I. polroku 2002 o rekvalifikačný kurz malo záujem 35 626 evidovaných nezamestnaných. Zaradených bolo 19 415, z ktorých úspešne ukončilo 18 781.
úloha sa plní priebežne

I. pilier – Zlepšenie zamestnateľnosti
Opatrenie č. 6

Zvýšiť počet evidovaných nezamestnaných zapojených do aktívnej politiky trhu práce. V rámci aktívnej politiky trhu práce zvyšovať význam programov, projektov a nástrojov zameraných na rozvoj zamestnateľnosti, aktivizáciu a motiváciu nezamestnaných. Zvyšovať podiel finančných prostriedkov vynaložených na rozvoj zamestnateľnosti z celkového objemu prostriedkov na aktívnu politiku trhu práce.

Nositelia úloh:
Gestor: NÚP
Spolupráca: MPSVR, MŠ SR, AZZZ SR, KOZ SR, samosprávne kraje, KÚ

6.1.	Podiel nezamestnaných, umiestnených do programov aktívnej politiky trhu práce zvýšiť na 20 % a viac z celkového počtu nezamestnaných, najmä v regiónoch s vysokou mierou nezamestnanosti.

6.1.1.	Aktívnu politiku trhu práce realizovať podľa pravidiel stanovených v  „Zásadách finančného zabezpečenia aktívnej politiky trhu práce v roku 2002“, realizovať Program podpory zamestnávania mladých ľudí, realizovať Program individualizovaných služieb zamestnanosti a  v neposlednom rade aj priamou realizáciou nástrojov aktívnej politiky trhu práce financovaných zo štátneho rozpočtu SR (§§ 90a, 91a).
Zodpovedný: NÚP
Termín realizácie: rok 2002, 2003
Plnenie:
Aktívna politika trhu práce bola realizovaná podľa pravidiel stanovených v „Zásadách finančného zabezpečenia aktívnej politiky trhu práce v roku 2002“. Za obdobie I. polroku 2002 sa podarilo prostredníctvom nástrojov aktívnej politiky trhu práce aktivizovať 13,67 % evidovaných nezamestnaných, čo je dobrým trendom pre dosiahnutie 20 % hranice za celý rok 2002. 
V roku 2002 sa naďalej realizuje Program podpory zamestnávania mladých ľudí, ktorého strategickým  cieľom pre rok 2002 je zapojiť do programu v rámci celej SR cca 10 000 evidovaných nezamestnaných mladých ľudí. 
Predstavenstvo NÚP na svojom zasadnutí dňa 23. 4. 2002 uznesením č. 31/04/2002 bod 2a) schválilo financovanie a realizáciu Programu individualizovaných služieb zamestnanosti (PISZ) v roku 2002 ako súčasť financovania opatrení Národného akčného plánu zamestnanosti na roky 2002 a 2003 v podmienkach NÚP. Predstavenstvo NÚP schválilo PISZ v roku 2002 vychádzajúc zo skúseností v roku 2001 ako celok za účelom aktivizácie minimálneho počtu 20 000 evidovaných nezamestnaných, pričom projekty v rámci programu sú realizované v časovom rozpätí od apríla 2002 do konca marca 2003. 
Zákonom NR SR č. 586/2001 o štátnom rozpočte SR na rok 2002 v kapitole MPSVR SR bola na nástroje APTP vyčlenená čiastka 604 mil. Sk. Z uvedenej finančnej čiastky bolo na realizáciu dohodnutých verejnoprospešných pracovných miest pre dlhodobo nezamestnaných (§ 91a zákona o zamestnanosti) rozdelených v dvoch etapách 350 mil. Sk. V I. polroku 2002 bolo do programu zapojených 5 837 dlhodobo evidovaných nezamestnaných.
Zvyšná časť 254 mil. Sk bola vyčlenená na realizáciu nových nástrojov aktívnej politiky trhu práce – dohodnutých pracovných miest pre absolventov škôl na dobu určitú (§ 90a zákona o zamestnanosti) a náhrady cestovných výdavkov (§ 86 zákona o zamestnanosti). K 30. 6. 2002 bolo na vytvorené pracovné miesta v rámci § 90a umiestnených 285 evidovaných absolventov škôl a za rovnaké obdobie bolo uzavretých celkom 8 666 dohôd o poskytnutí finančných prostriedkov na náhradu cestových výdavkov podľa § 86. 
úloha sa plní

6.2.	Zvýšiť mieru účasti sociálnych partnerov na realizácii programov aktívnej politiky trhu práce, hodnotení ich účinnosti a výsledkov a na prijímaní nových opatrení.

6.2.1.	Zapojiť regionálne tripartity do vypracovania a realizácie programov na podporu oživenia zamestnanosti. Vypracovať systém pravidelného vzdelávania členov samosprávnych orgánov NÚP.
Zodpovední: NÚP, KOZ SR, AZZZ SR
Termín realizácie: rok 2002
Plnenie:
V rámci spracovaného metodického materiálu pre úsek činnosti regionálnej analýzy trhu práce a spolupráce s partnermi trhu práce je upresnený spôsob zapojenia aj regionálnej tripartity do prípravy vypracovávania programov na podporu zamestnanosti. 
Systém pravidelného vzdelávania členov samosprávnych orgánov NÚP nebol k hodnotenému termínu vypracovaný.
úloha je splnená čiastočne

I. pilier – Zlepšenie zamestnateľnosti
Opatrenie č. 7

Posilňovať záujem evidovaných nezamestnaných nájsť si zamestnanie a zotrvať v ňom. V priebehu určitej doby po nástupe do zamestnania cielene umožniť obmedzený/regulovaný príjem počas poberania dávky sociálnej pomoci, resp. podpory v nezamestnanosti.

Nositelia úloh:
Gestor: MPSVR, MF SR, NÚP 
Spolupráca: VÚPSVR, AZZZ SR, KOZ SR, KÚ, samosprávne kraje

7.1.	Vypracovať návrh modelu súbehu nízkej mzdy a dávok sociálnej pomoci alebo podpory v nezamestnanosti, založený na odborných odhadoch a prepočtoch a následne ho experimentálne overiť vo vybraných regiónoch a povolaniach.

7.1.1.	Vypracovať návrh modelu súbehu nízkej mzdy a dávky sociálnej pomoci/podpory v nezamestnanosti.
Zodpovední: MPSVR SR, MF SR, NÚP, VÚPSVR, AZZZ SR, KOZ SR
Termín realizácie: III. štvrťrok 2002
Plnenie: 
		Bol vypracovaný prvý pracovný návrh modelu. Jeho podstatou je časovo obmedzený súbeh možnosti mať príjem zo závislej činnosti blízky minimálnej mzde u občana, ktorý bol pred nástupom do zamestnania, z ktorého tento príjem pochádza evidovaný ako dlhodobo nezamestnaný občan, a dostávať motivačný príspevok k tejto mzde. Účelom príspevku je motivácia evidovaného nezamestnaného zásadne uprednostňovať príjem zo zamestnania pred dávkovými druhmi príjmov. Pri vypracovaní návrhu boli využité aj skúsenosti a prístupy iných krajín, najmä Nemecka a Holandska a podnety z materiálov Svetovej Banky.
úloha sa plní

7.1.2.	Navrhnúť spôsob organizácie experimentálneho overovania. 
Zodpovední: MPSVR SR, NÚP, VÚPSVR 
Termín realizácie: október 2002
Plnenie: 
Je vypracovaný návrh na ustanovenie expertnej pracovnej skupiny na realizáciu experimentu, zloženej zo zástupcov zainteresovaných rezortov a inštitúcií, ako aj predbežný harmonogram dielčich krokov v oblasti legislatívy a organizačného zabezpečenia overovania účinnosti súbehu príjmu zo závislej činnosti blízkeho minimálnej mzde a motivačného príspevku.
úloha sa plní

7.1.3.	Vybrať regióny a povolania, v ktorých sa bude experimentálne overovať účinok uplatnenia súbehu príjmov zo závislej činnosti a dávky.
Zodpovední: MPSVR SR, MF SR, NÚP, VÚPSVR, KÚ
Termín realizácie: október 2002
Plnenie:
Bol vykonaný predbežný prieskum regiónov z hľadiska počtov a vhodnosti vytváraných pracovných miest. Konečný výber bude vykonaný po posúdení stavu vo vytváraní pracovných miest pred začatím uskutočňovania experimentálneho overovania súbehu. 
úloha sa plní

7.2.	Nadviazať a trvale udržiavať kontakt s osobami, ktoré sa experimentu zúčastnia, monitorovať ich správanie sa najmä z hľadiska udržiavania si motivácie zotrvať v zamestnaní.

7.2.1.	Navrhnúť spôsob vytvorenia a udržiavania kontaktov s osobami a inštitúciami, zapojenými do experimentu, navrhnúť obsah monitoringu.
Zodpovední: MPSVR SR, NÚP, VÚPSVR SR
Termín realizácie: november 2002
Plnenie:
Predbežný návrh vytvorenia kontaktov, ako aj spôsobu a obsahu monitoringu priebehu experimentálneho overovania súbehu nízkej mzdy a motivačného príspevku je vypracovaný.
úloha sa plní

7.3.	V záujme posilnenia ochoty prijať aj zamestnanie na kratší pracovný čas aplikovať overenie účinnosti súbehu mzdy a dávok sociálnej pomoci alebo podpory v nezamestnanosti aj na túto formu zamestnávania, najmä u žien so starostlivosťou o deti a u starších ľudí. 
Plnenie:
Návrh modelu je vypracovaný tak, že sa uvažuje aj s možnosťou uzatvárania pracovného pomeru na kratší pracovný čas a do cieľových skupín osôb, ktoré budú zapojené do experimentálneho overovania účinkov modelu budú zaraďované aj osoby so starostlivosťou o rodinu a starší ľudia.
Konkrétna realizácia úlohy bude zabezpečovaná v rámci postupu k opatreniam č. 7.1. a 7.2.
úloha sa bude plniť v roku 2003

7.4.	V roku 2002 dosiahnuť, aby daňové zaťaženie voči roku 2001 kleslo o 0,5 % alebo aspoň nerástlo, ak zamestnanec žije z priemerného zárobku. Zamedzovať tým aj rozširovaniu „šedej ekonomiky“.

7.4.1.	Monitorovať vývoj daňového zaťaženia, analyzovať jeho parametre a navrhnúť možné riešenia.
Zodpovední: MF SR, MPSVR SR
Termín realizácie: november 2002
Plnenie: 
MF SR sa pri realizácii daňovej politiky v posledných rokoch sústredilo najmä na znižovanie daňového zaťaženia pri daniach z príjmov ako aj na celkové zbližovanie princípov zdaňovania s princípmi uplatňovanými v krajinách EÚ.
	U dane z príjmov právnických osôb sa hneď v prvom roku uplatňovania zákona o daní z príjmov v praxi znížila sadzba dane zo 45 % na 40 %. Táto sadzba dane sa uplatňovala počas obdobia rokov 1994 až 1999. S účinnosťou od 1. 1. 2000 došlo k ďalšiemu zníženiu sadzby dane z príjmov u právnických osôb, a to zo 40 % na 29 %, t. j. o 11 bodov a od 1. 1. 2002 sa táto sadzba dane znova znížila z 29 % na 25 %, t. j. o ďalšie 4 body. 
	U dane z príjmov fyzických osôb sa sadzba dane z príjmov v najvyššom daňovom pásme znížila s účinnosťou od 1. 1. 1994 zo 47 % na 42 %, t. j. o 5 bodov. Ďalšie zníženie sadzieb dane v tejto kategórii daňovníkov sa realizovalo zákonom č. 366/1999 Z. z. s účinnosťou od 1. 1. 2000, a to tak, že v najnižšom daňovom pásme sa znížila sadzba dane z 15 % na 12 % a súčasne sa aj zvýšila najnižšia hranica základu dane z príjmov fyzických osôb zo 60 000 Sk na 90 000 Sk. Zákonom č. 561/2001 Z. z., s účinnosťou od 1. 1. 2002 sa ďalej znížila sadzba dane z príjmov fyzických osôb v najnižšom daňovom pásme z 12 % na 10 %. V najvyššom daňovom pásme sa sadzba dane upravila s účinnosťou od 1. 1. 2002 zo 42 % na 38 %. Okrem tohto sa s účinnosťou od 1. 1. 2002 zredukoval aj počet daňových pásiem zo 7 na 5 a upravili sa aj základy dane v rámci jednotlivých daňových pásiem. Upravila sa ďalej výška odpočítateľných položiek od základu dane, napr. na daňovníka sa zvýšila z pôvodnej sumy 20 400 Sk v roku 1993 na 38 760 Sk v roku 2000, na vyživované dieťa z 9 000 Sk v roku 1993 na 16 800 Sk v súčasnosti. Podobne sa upravili odpočítateľné položky na zdravotne postihnuté dieťa, na manželku a dôchodcov. 
	Pre podnikateľské subjekty – fyzické osoby sa zákonom č. 366/1999 Z. z. o daniach z príjmov v znení neskorších predpisov, s účinnosťou od 1. 1. 2000 zaviedol osobitný spôsob zdaňovania príjmov daňovníkov prevádzkujúcich niektoré činnosti, tzv. paušálna daň. Túto daň si môže uplatniť daňovník pri dosiahnutí príjmov od 500 tis. Sk do 2 mil. Sk a pri sadzbe dane od 2 % do 2,75 %.
úloha sa plní

7.4.2.	Vypracovať metodiku pre kvantifikáciu a permanentné sledovanie ukazovateľa „daň z ročnej hrubej mzdy zamestnanca“ na účely výpočtu daňového klina.
Zodpovední: MF SR, MPSVR SR
Termín realizácie: IV. štvrťrok 2002
Plnenie:
Metodika pre kvantifikáciu ukazovateľa „daň z ročnej hrubej mzdy zamestnanca“ na účely výpočtu daňového klinu je vypracovaná v troch variantoch, a to pre priemernú mzdu, dve tretiny priemernej mzdy, minimálnu mzdu a 50 % priemernej mzdy.
           Na základe uvedenej metodiky bola vykonaná kvantifikácia výšky daňového klina pre roky 2000, 2001 a odhad pre rok 2002. Východiskovými údajmi pre kvantifikáciu boli priemerná mesačná hrubá mzda v SR, nezdaniteľná časť na daňovníka, poistné platené zamestnancom, poistné platené zamestnávateľom a daň z ročnej hrubej mzdy.
Týmto sú vytvorené metodické predpoklady pre kvantifikáciu ukazovateľa „daň z ročnej hrubej mzdy zamestnanca“ na účely výpočtu daňového klina.
Sledovanie daňového zaťaženia, ako aj určenie rozhodujúcich faktorov je stálou úlohou, na základe ktorej sa uskutočňujú úpravy príslušných legislatívnych noriem.
úloha je splnená

v úlohách č. 7.5. – 7.7. je termín plnenia rok 2003

7.8.	Realizovať návrh opatrení na zníženie strmosti daňového klina pre nízkopríjmové skupiny obyvateľov. 

7.8.1.	Na základe vykonaných analýz daňového zaťaženia obyvateľstva navrhnúť úpravy právnych predpisov tak, aby pôsobili na zníženie daňového zaťaženia nízkopríjmových skupín obyvateľov.
Zodpovedný: MF SR
Termín realizácie: III. štvrťrok 2002 
Plnenie:
Na účely výpočtu daňového klina bola vypracovaná príslušná metodika pre kvantifikáciu ukazovateľa „daň z ročnej hrubej mzdy zamestnanca“. Metodika je vypracovaná v troch variantoch, a to pre: priemernú mzdu, dve tretiny priemernej mzdy a minimálnu mzdu.
Na základe uvedenej metodiky bola vykonaná kvantifikácie výšky daňového klina pre roky 2000, 2001 a odhad pre rok 2002. Východiskovými údajmi pre kvantifikáciu boli: priemerná mesačná hrubá mzda v SR, nezdaniteľná časť na daňovníka, poistné platené zamestnancom, poistné platené zamestnávateľom a daň z ročnej hrubej mzdy.
MF SR na základe výsledkov analýzy takto vypočítaného daňového klina zvážilo možnosti realizovať príslušné úpravy právnych predpisov v intenciách disponibilných možností štátneho rozpočtu.
úloha je splnená

I. pilier – Zlepšenie zamestnateľnosti
Opatrenie č. 8

Nositelia úloh:
Gestori: MF SR, MPSVR SR
Spolupráca: KOZ SR, AZZZ SR

8.1.	Pri príprave návrhu štátneho rozpočtu na rok 2003 a návrhov nariadení vlády SR, ktorými sa ustanovia zvýšené stupnice taríf, termín ich účinnosti a znížený limit osobného príplatku zamestnancov pri vykonávaní verejnej služby a štátnych zamestnancov v štátnej službe, plne zohľadniť pri stanovení prírastku platových taríf:
a)	mieru očakávanej priemernej inflácie,
b)	očakávanú výšku minimálnej mzdy, najmä vo vzťahu k najmenším platovým tarifám s cieľom zabrániť ich zaostávaniu za úrovňou minimálnej mzdy v ďalšom období.

8.1.1.	Zvýšiť stupnice platových taríf zamestnancov verejnej služby o 4,15 % (kvalifikovaný odhad).
Zodpovední: MF SR, MPSVR SR
Termín realizácie: január 2003
Plnenie:
Vláda SR na svojich rokovaniach v priebehu októbra t. r. v rámci prípravy návrhu štátneho rozpočtu na rok 2003 upresňovala zámery v oblasti odmeňovania zamestnancov rozpočtovej a príspevkovej sféry v roku 2003. Návrh na zvýšenie stupnice platových taríf zamestnancov verejnej služby sa zrealizuje v súlade s podpísanou kolektívnou dohodou na rok 2003, t. j. o 8 % základná stupnica platových taríf a o 5 %  stupnica platových taríf pre pedagogických zamestnancov.
úloha je podľa platného legislatívneho stavu splnená, predpokladá sa však v mesiaci jún úprava podmienok kolektívnej dohody na rok 2003

8.1.2.	Poskytnúť ďalší plat zamestnancom verejnej služby vo výške 0,5-násobku funkčného platu (kvalifikovaný odhad).
Zodpovední: MF SR, MPSVR SR
Termín realizácie: november 2003
Plnenie:
V roku 2003 sa uvedené opatrenie nezrealizuje, nakoľko v štátnom rozpočte na rok 2003 nie sú na realizáciu tohto opatrenia vyčlenené finančné prostriedky. Predpokladá to schválenie novely zákona o verejnej službe, ktoré sa nezrealizovalo v decembri 2002.
úloha je nesplnená

8.1.3.	Poskytnúť ďalší plat zamestnancom štátnej služby v sume funkčného platu (kvalifikovaný odhad).
Zodpovední: MF SR, MPVSR SR
Termín realizácie: september 2002
Plnenie:
Poskytnutie ďalšieho platu zamestnancom štátnej služby v sume funkčného platu sa v roku 2003 nezrealizuje, nakoľko v štátnom rozpočte na rok 2003 nie sú na realizáciu tohto opatrenia vyčlenené finančné prostriedky. 
úloha je nesplnená

8.2.	V súlade s požiadavkou Európskeho výboru sociálnych práv Rady Európy predkladať v zmysle zákona NR SR č. 90/1996 Z. z. o minimálnej mzde v znení neskorších predpisov návrhy na ustanovenie novej výšky minimálnej mzdy tak, aby sa zabezpečilo ďalšie zväčšenie rozdielu medzi výškou minimálnej mzdy a upravenou výškou životného minima a vyšší medziročný prírastok minimálnej mzdy oproti prírastku priemernej mesačnej nominálnej mzdy.

8.2.1.	Predložiť návrh koeficientu na úpravu výšky minimálnej mzdy vo výške 0,45 sociálnym partnerom.
Zodpovedný: MPSVR SR
Termín realizácie: do 15. 6. 2002
Plnenie:
Predmetný návrh koeficientu bol v stanovenom termíne predložený sociálnym partnerom.
úloha je splnená

8.2.2.	Dohodnúť výšku koeficientu na úpravu výšky minimálnej mzdy medzi sociálnymi partnermi.
Zodpovední: KOZ SR, AZZZ SR, MPSVR SR
Termín realizácie: do 31. 7. 2002
Plnenie:
Sociálni partneri sa nedohodli na výške koeficientu na úpravu výšky minimálnej mzdy.
úloha je nesplnená

8.2.3. Zvýšiť sumu minimálnej mzdy.
Zodpovedný: vláda SR
Termín realizácie: do 1. 10. 2002
Plnenie:
Zvýšenie sumy minimálnej mzdy bolo realizované nariadením vlády SR č. 514/2002 Z. z., ktorým sa ustanovuje výška minimálnej mzdy s účinnosťou od 1. 10. 2002.
úloha je splnená

I. pilier – Zlepšenie zamestnateľnosti
Opatrenie č. 9

Spracovať plán aktivizácie Národného úradu práce v zmysle Spoločného hodnotenia priorít zamestnanosti v Slovenskej republike s určením postupu, personálnych a ostatných zdrojov na jeho realizáciu a na základe štandardov výkonov v oblasti sprostredkovania zamestnania a poradenstva.

Nositelia úloh: 
Gestor: NÚP, MPSVR SR, VÚPSVR 
Spolupráca: KÚ, samosprávne kraje, AZZZ SR, KOZ SR

9.1.	Vypracovať návrh riešenia personálneho a technického posilnenia poradenských a sprostredkovateľských činností výkonných orgánov NÚP. V súvislosti s aplikáciou klientovo-orientovaného prístupu v podmienkach NÚP a poskytovaním špecializovaných služieb rizikovým skupinám nezamestnaných zvýšiť počty interných zamestnancov OÚP – sprostredkovateľov, poradcov, špecializovaných poradcov, psychológov a posudkových lekárov. 

9.1.1.	S využitím doterajších skúseností a realizovaných postupov a projektov v oblasti aktivizácie spracovať Plán aktivizácie NÚP (služieb zamestnanosti) ako samostatný súhrnný dokument schválený Predstavenstvom NÚP. Zohľadniť pritom odporúčania zo Spoločného hodnotenia priorít zamestnanosti v SR. 
Zodpovedný: NÚP
Termín realizácie:	september 2002 – vypracovanie
	október 2002 – prerokovanie v Predstavenstve NÚP
Plnenie:
	Národný úrad práce spracoval rámcový návrh osnovy „Stratégie rozvoja služieb zamestnanosti do roku 2003“, ktorý predložil na decembrové zasadnutie P NÚP. Tento dokument zásadným spôsobom ovplyvní modernizáciu a následnú aktivizáciu služieb zamestnanosti v SR (vrátane verejných služieb zamestnanosti), nakoľko sa predpokladá, že jeho rozpracovanie do podoby konkrétnej Stratégie rozvoja služieb zamestnanosti sa udeje v úzkej súčinnosti a nadväznosti na pripravovanú reformu trhu práce. Následne bude môcť byť spracovaný Plán aktivizácie služieb zamestnanosti ako samostatný súhrnný dokument, vychádzajúci jednak z pripravovanej reformy trhu práce a jednak zo Stratégie rozvoja služieb zamestnanosti v SR.
úloha bude splnená v i. polroku 2003

9.2.	Vypracovať a postupne uplatniť v praxi systém kritérií, podľa ktorých je evidovaný nezamestnaný posudzovaný či je k dispozícii pre nástup do zamestnania. Na ten účel postupne zaviesť individualizovaný prístup k evidovaným nezamestnaným, vypracúvať s nimi individuálne plány zamestnania, určovať im úlohy pri hľadaní zamestnania a rekvalifikácii, vyhodnocovať ich a viesť nezamestnaných k aktívnemu hľadaniu zamestnania. 

9.2.1.	Vytvoriť a implementovať proces tvorby, využívania a vyhodnocovania akčných plánov s cieľom trvalého smerovania evidovaných nezamestnaných k samostatnosti, sebestačnosti a zodpovednosti pri hľadaní riešení a rozhodovanie o riešeniach vlastných problémov.
Zodpovedný: NÚP
Termín realizácie: priebežne v roku 2002
Plnenie: 
V zmysle projektového zámeru „Implementácia metódy individuálnych akčných plánov do činnosti NÚP v roku 2002“ je rozpracovaný metodický postup pre vypracovávanie a realizáciu akčných plánov.
V IV. štvrťroku sa celoplošne zavedie metóda akčných plánov na OÚP v zmysle pripravovaného jednotného metodického postupu. K 31. 12. 2002 bude prostredníctvom individuálnych akčných plánov pre pracovné uplatnenie aktivizovaných 40 – 50 % evidovaných nezamestnaných.
K 30. 9. 2002 bolo vypracovaných cca 84 710 individuálnych akčných plánov v rámci individuálneho poradenstva., čo je 17 % z celkového počtu evidovaných nezamestnaných.
úloha sa plní

9.3.	Navrhnúť a postupne zaviesť do praxe diferencovaný systém prístupu k určitým skupinám účastníkov trhu práce, špecializovať poradcov a sprostredkovateľov na prácu s určitými skupinami a so zamestnávateľmi pri zisťovaní ich potrieb a ponuky voľných miest.	

9.3.1.	Vytvoriť a aplikovať jednotný funkčný systém diagnostikovania faktorov zamestnateľnosti a ich kategorizáciu.
Zodpovedný: NÚP
Termín realizácie: priebežne
Plnenie:
Uznesením č. 31/04/2002 bod 2 i) schválilo Predstavenstvo NÚP dňa 23. 4. 2002 realizáciu projektu „Screening znakov a faktorov zamestnateľnosti evidovaných nezamestnaných a tvorbu diagnostických nástrojov“, ktorého zámerom je vytvoriť predpoklady pre identifikáciu, zmapovanie faktorov zamestnateľnosti a vytvorenie efektívnych diagnostických nástrojov na meranie faktorov zamestnateľnosti. Na realizáciu projektu bola Predstavenstvom NÚP schválená suma 1 130 tis. Sk. V súčasnosti ešte neboli finančné prostriedky čerpané, pretože projekt je v štádiu rozpracúvania.
Je vytvorený projektový tím, ktorý spracoval zámery projektu a uskutočňuje sa prieskum trhu. Nadväzujú sa kontakty s externými firmami, ktoré budú participovať na tvorbe projektu, najmä v oblasti tvorby škály faktorov zamestnateľnosti a skoncipovania nástrojov, metód a postupov diagnostikovania.
úloha sa plní

9.4.	Pokračovať v metóde ukladania konkrétnych úloh OÚP na úseku sprostredkovania zamestnania, najmä pre rizikové skupiny účastníkov trhu práce. Nájsť spôsob, ako efektívne zapojiť do znižovania miery nezamestnanosti týchto skupín občanov aj personálne agentúry, ktoré majú povolenie na sprostredkovanie zamestnania za úhradu s možnosťou ich bonifikácie a úhrad preukázaných nákladov určitého druhu na sprostredkovanie zamestnania pre určitého rizikového účastníka trhu práce.

9.4.1.	Vypracovať analýzu súčasného stavu a efektívnosti ukladania konkrétnych úloh OÚP a predložiť návrh ďalšieho postupu.
Zodpovedný: NÚP
Termín realizácie: november 2002
Plnenie:
	Národný úrad práce priebežne vyhodnocuje účinnosť ukladania konkrétnych kvantitatívnych cieľov jednotlivým OÚP, ako aj ich priebežné plnenie.
	Na základe záverov analýzy účinnosti a efektivity tohto postupu cieľovo orientovaného riadenia výkonnosti OÚP, NÚP spracoval model finančnej stimulácie výsledkov plnenia zadaných kvantifikovaných cieľov, ktorý pilotne odskúšal v IV. štvrťroku 2002 a na základe ktorého boli určované odmeny pracovníkom jednotlivých OÚP v II. polroku 2002.
úloha je splnená

9.5.	Realizovať začaté programy pre zamestnávanie mladých, pre individualizáciu služieb zamestnanosti a programy dohodnutých verejnoprospešných pracovných miest pre dlhodobo nezamestnaných, sledovať ich prínos pre znižovanie nezamestnanosti a priebežne prijímať opatrenia na odstraňovanie zistených disproporcií. 

9.5.1.	Realizovať projekty okresných úradov práce v rámci Podpory zamestnávania mladých ľudí, programov individualizovaných služieb zamestnanosti a programov verejnoprospešných pracovných miest pre dlhodobo nezamestnaných s cieľom zlepšiť orientáciu uvedených skupín evidovaných nezamestnaných na trhu práce, zvýšiť ich zamestnateľnosť a motiváciu zamestnať sa a zamestnanie si udržať.
Zodpovedný: NÚP
Termín realizácie: priebežne
Plnenie:
V súčasnosti sa realizujú všetky projekty OÚP v rámci Programu podpory zamestnávania mladých ľudí (PPZMĽ) schválené na realizáciu v roku 2002. 
Zo 79 OÚP SR v rámci PPZMĽ naplánovalo 77 OÚP realizovať 80 projektov - OÚP Senec a OÚP Komárno nerealizujú žiaden projekt v rámci PPZMĽ v roku 2002 a OÚP Medzilaborce, OÚP Partizánske a OÚP Púchov realizujú po 2 projekty.
Výberová komisia GR NÚP schválila predložené projekty a odporučila začať ich realizáciu v 2 etapách. V prvej etape od 15.5. 2002 bolo odporučených na realizáciu 40 projektov a v 2. etape od 3.6. 2002 bolo odporučených na realizáciu ďalších 40 projektov. Jednotlivé projekty sa začínajú realizovať postupne. V súčasnosti sa realizuje všetkých 80 projektov na 77 OÚP v rámci PPZMĽ 2002, do ktorých bolo reálne zaradených 11 379 EN MĽ. 
Uznesením č. 90/10/2002 bolo dňa 1. 10. 2002 Predstavenstvom NÚP schválené zvýšenie rozpočtu výdavkov na financovanie aktívnych opatrení na realizáciu projektov v rámci PPZMĽ čo znamená, že plánovaná celková výška finančných prostriedkov na realizáciu PPZMĽ po zvýšení rozpočtu je 127, 516 mil. Sk.
Od 1.1. 2002 sú účinné novely zákona o zamestnanosti, ktoré rozšírili nástroje aktívnej politiky trhu práce o dva nástroje týkajúce sa podpory zamestnávania absolventov: 
-	dohodnuté pracovné miesto pre absolventa školy na určitú dobu (§90a)
-	absolventská prax (§90b)
Tieto nástroje zamerané pre evidovaných nezamestnaných absolventov škôl sa realizujú podľa potrieb a požiadaviek trhu práce v jednotlivých regiónoch.
V I. polroku 2002 bolo vytvorených 303 dohodnutých pracovných miest pre absolventa školy alebo pre mladistvého čomu zodpovedala dohodnutá suma vo výške 25 201 tis. Sk, 301 dohodnutých pracovných miest pre absolventa školy na určitú dobu na ktoré bola dohodnutá suma vo výške 5 511 tis. Sk. Súčasne bolo v sledovanom období zaradených 2 089 evidovaných nezamestnaných na absolventskú prax, pričom na tento nástroj bola dohodnutá suma vo výške 22 096 tis. Sk.
V súčasnosti sú k dispozícii priebežné výsledky, podľa ktorých bolo doteraz vyradených z evidencie 5 915 účastníkov projektov, čo je 52,05 %, z čoho bolo 3 148 umiestnených na trhu práce (nástup do zamestnania, začatie prevádzkovania SZČO, práca v cudzine, začatie činnosti spoločníka), čo predstavuje 27,7 %. 
Je potrebné poznamenať, že medzi absolventmi škôl nie je záujem o absolventskú prax, ak sa im má do príjmu pre účely dávok sociálnej pomoci zaratávať paušálny príspevok vo výške 500 Sk mesačne na úhradu jeho nevyhnutných osobných výdavkov spojených s výkonom absolventskej praxe. V ostatnej novele zákona č. 195/1998 Z. z o sociálnej pomoci je však táto otázka vyriešená.
Predstavenstvo NÚP na svojom zasadnutí dňa 23. apríla 2002 uznesením č.31/04/2002 bod 2a) schválilo financovanie a realizáciu Programu individualizovaných služieb zamestnanosti (ďalej len PISZ) v roku 2002 ako súčasť financovania opatrení Národného akčného plánu zamestnanosti na roky 2002 – 2003 v podmienkach NÚP.
Cieľ  PISZ 2002:
-	aktivizácia evidovaných nezamestnaných – individuálny prístup k EN znevýhodnených 
skupín na trhu práce
-	príprava EN pre umiestnenie na trhu práce, respektíve zaradenie na vytvárané pracovné 
miesta trhu práce cez nástroje APTP,
-	zmena postojov klienta a získanie vedomostných a praktických zručností klienta pre 
pracovné uplatnenie sa na trhu práce,
-	zapojenie do Programu individualizovaných služieb zamestnanosti, cez projekty 
realizované OÚP v rámci celej SR, minimálne 20 000 evidovaných nezamestnaných.
Na realizáciu PISZ bolo schválených 108 324 000,- Sk. Na čerpaní vyčlenených finančných prostriedkov sa k 30.9.2002 podieľa 57 OÚP so 112 projektmi a objem vynaložených prostriedkov je 44, 675 mil. Sk. . Do projektov je zapojených 13 985 evidovaných nezamestnaných.
V roku 2002 (máj-august) sa vytvorilo 12 791dohodnutých verejnoprospešných pracovných miest pre dlhodobo nezamestnaných (DVPPMDN), na ktoré nastúpilo 13 179 dlhodobo nezamestnaných osôb.
Počet vytvorených DVPPMDN v sledovanom mesiaci za V.-VIII.2002
Celkový dohodnutý príspevok na tieto miesta tvoril 237,1 mil. Sk. 
Celkové vyhodnotenie úlohy za rok 2002 bude vypracované v marci 2003.
úloha sa plní

9.6.	Vypracovať návrh uceleného informačného systému s možnosťou prepojenia nielen územných orgánov NÚP, ale aj orgánov obcí, štátu, samosprávnych krajov, zamestnávateľov, odborov, škôl, organizácií a združení poskytujúcich informácie a služby znevýhodneným skupinám a tento využiť na efektívnu komunikáciu vo všetkých oblastiach spolupráce.

9.6.1.	Vybudovať komplexný informačný systém trhu práce (ISTP) založený na modulovej architektúre a moderných informačných technológiách slúžiaci na podporu všetkých primárnych procesov súvisiacich s trhom práce obsahujúci kľúčové aplikácie pre činnosť NÚP.
Zodpovedný: NÚP
Termín realizácie: priebežne do decembra 2004
Plnenie: 
V súčasnosti sú pripravené podklady pre vyhlásenie verejného obstarávania a podklady pre analýzu problematiky. Pracovné skupiny absolvovali školenia na analýzu a zber užívateľských požiadaviek a modelovanie podnikových procesov.
úloha je splnená čiastočne

9.6.2.	Vybudovať WAN sieť NÚP a poskytnúť tak komunikačnú infraštruktúru pre potreby ISTP a ďalších podporných aplikácií prevádzkovaných v rámci NÚP. Zabezpečiť prepojenie so spolupracujúcimi orgánmi štátnej správy a samosprávy s ďalšími partnerskými organizáciami.
Zodpovedný: NÚP
Termín realizácie: priebežne do decembra 2002
Plnenie:
V súčasnosti je vypracovaný projekt WAN siete NÚP a jeho pracovísk. V záverečnej fáze sú rokovania s možnými dodávateľmi WAN siete NÚP. 
úloha je splnená čiastočne

9.7.	Experimentálne overiť možnosť spolupráce s agentúrami podporovaného zamestnávania rizikových účastníkov na trhu práce.

9.7.1.	Uzavrieť s agentúrami podporovaného zamestnávania zmluvy o financovaní a zabezpečení časti pilotného projektu „Podpora zamestnávania občanov so ZPS“.
Zodpovedný:  NÚP
Termín realizácie: február – apríl 2002
Plnenie:
Zriadenie pilotných agentúr podporovaného zamestnávania (APZ) bolo súčasťou twiningového projektu PHARE SK 99/IB/CO/02 „Podporovanie zamestnávania zdravotne postihnutých osôb“. 
Predstavenstvo NÚP v januári 2002 schválilo úpravu rozpočtu na aktívnu politiku trhu práce pre OÚP Bratislava I., Bratislava II., Banská Bystrica a Vranov nad Topľou v roku 2002 na zabezpečenie spolufinancovania týchto pilotných APZ: APZ, n.o. Bratislava I. (APZ BA), Agentúra špecializovaných. služieb pre autistov, Bratislava II. (Agaut BA), APZ Banská Bystrica (APZ BB), APZ Vranov nad Topľou (APZ Vranov)
Správne výbory príslušných OÚP na základe projektov predložených APZ a kalkulácie nákladov schválili finančné prostriedky na prevádzku a činnosť príslušných agentúr podporovaného zamestnávania v sume 4,5 mil. Sk
V  mesiacoch február až apríl 2002 OÚP uzavreli s príslušnými APZ zmluvy o financovaní a zabezpečení realizácie časti projektu „Podpora zamestnávania zdravotne postihnutých občanov“. V týchto zmluvách boli stanovené a prijaté podmienky, čiastkové úlohy a termíny ich plnenia. V súlade s podmienkami zmluvy začala APZ v BA svoju činnosť 8. 2. 2002, Agaut BA 2. 4. 2002, APZ v BB 8. 2. 2002 a APZ Vranov 2. 4. 2002. 
úloha je splnená

9.7.2.	Poskytnúť informácie o spolupráci s agentúrami podporovaného zamestnávania príslušnými OÚP.
Zodpovedný: NÚP
Termín realizácie: december 2002
Plnenie:
Cieľom pilotného overenia časti projektu (komponentu 1) týkajúceho sa APZ a ich spolupráce s OÚP je rozšírenie existujúceho priestoru pre poskytovanie špeciálnych služieb občanom so zdravotným postihnutím, vytvárať podmienky podporujúce rovnosť príležitostí pre týchto občanov pri ich zúčastňovaní sa a integrácii na otvorenom trhu práce a rozšíriť tak priestor pre aplikáciu metód podporujúcich rovnosť príležitostí pre osoby so zdravotným postihnutím pri ich zúčastňovaní sa a integrácii na otvorený trh práce, rozšíriť a skvalitniť spoluprácu so zamestnávateľmi s cieľom ovplyvnenia ich postoja k zamestnávaniu občanov so zdravotným postihnutím a prostredníctvom APZ osvojiť si a aplikovať metódy podporovaného zamestnávania vo vlastnej činnosti na základe skúseností s podporovaným zamestnávaním v Rakúsku.	
V rámci prijatých zmlúv boli stanovené kritériá úspešnosti činnosti APZ – jedno z kritérií je počet umiestnených klientov občanov so ZPS a ZPS ŤZP na trhu práce, ktorí sú v starostlivosti agentúry, počet klientov občanov so ZPS a ZPS ŤZP v preventívnej starostlivosti s cieľom udržania si existujúceho pracovného miesta, starostlivosť o občanov s ŤZP pri ich úspešnom umiestnení a zotrvaní na trhu práce, podpora takýchto občanov poskytovaním pracovnej asistencie, spolupráca so zamestnávateľmi pri monitorovaní a podporovaní klientov umiestnených prostredníctvom agentúry na pracovné miesto. 
úloha je splnená

9.8.	Vytvoriť a zaviesť systém hodnotenia dosiahnutého pokroku v modernizácii verejných služieb zamestnanosti.

9.8.1.	Vypracovať analýzu súčasného stavu a navrhnúť systém hodnotenia pokroku v modernizácii verejných služieb zamestnanosti.
Zodpovedný: NÚP
Termín realizácie: november 2002
Plnenie:
Vypracovanie „Systému hodnotenia pokroku v modernizácii VSZ“ priamo súvisí s plnením úlohy č. 9.1.1, pričom z odpočtu jej plnenia vyplýva zdôvodnenie posunu plnenia na rok 2003.
úloha bude plnená v roku 2003

9.9.	Vypracovať a realizovať systém prípravy a vzdelávania zamestnancov verejných služieb zamestnanosti pre zabezpečenie efektívnejšieho fungovania týchto služieb.
Plnenie:
Vzdelávanie zamestnancov NÚP sa realizuje podľa vypracovaného systému vzdelávania, na základe ktorého sa vypracúvajú polročné plány vzdelávacích kurzov a seminárov podľa požiadaviek vecne príslušných úsekov NÚP. Na každú zabezpečovanú činnosť na úrovni OÚP sú vypracované štandardy vzdelávania, ktoré určujú zamestnancom vykonávajúcim príslušné činnosti povinné kurzy, ktoré musia absolvovať, ako aj ich periodicitu. Obsah kurzov sa podľa požiadaviek vyplývajúcich zo stratégie rozvoja NÚP pravidelne aktualizuje.
úloha je splnená

9.10.	Posilňovať individualizáciu verejných služieb zamestnanosti, poskytovaných zo strany NÚP klientom, zvyšovať ich kvalitu a postupne rozširovať ich sortiment; zaviesť internú certifikáciu výkonu činnosti výkonných orgánov na jednotlivých organizačných stupňoch. Realizácia postupu tejto úlohy bude zabezpečená v rámci opatrenia 9.1.
Zodpovedný: NÚP
Termín realizácie: september – október 2002
úloha je nesplnená

I. pilier Zlepšenie zamestnateľnosti
Opatrenie č. 10
	
Pri zostavovaní rozpočtu NÚP a štátneho rozpočtu stanoviť výdavky na aktívnu politiku trhu práce v súlade s vývojom nezamestnanosti a zásadami EÚ o zamestnanosti.

V rámci tohto opatrenia úlohy boli zamerané na zostavovanie rozpočtu na rok 2003 a na realizáciu aktívnej politiky trhu práce v roku 2002 podporovanú z prostriedkov Národného úradu práce a tiež z účelovej dotácie zo štátneho rozpočtu. Vyhodnotenie plnenia tohto opatrenia z hľadiska zostavovania rozpočtu NÚP vychádza z analýzy nástrojov aktívnej politiky trhu práce financovaných z rozpočtu NÚP, resp. zo štátneho rozpočtu, ktoré sú podrobnejšie analyzované pri iných opatreniach.
Nositelia úloh:
Gestor: NÚP, MPSVR SR, RSZP Levoča, IPR Bratislava, MVRR SR
Spolupráca: MF SR, KÚ, samosprávne kraje, VÚPSVR, AZZZ SR, KOZ SR
10.1.	V rámci finančných prostriedkov určených na aktívnu politiku trhu práce, uprednostniť regióny s najvyššou nezamestnanosťou (predovšetkým Košický a Prešovský kraj a vybrané okresy s najvyššou mierou evidovanej nezamestnanosti) s využitím programov podporujúcich zamestnanosť v týchto regiónoch. 

10.1.1.	Stanovenie návrhu požiadaviek na finančné prostriedky z rozpočtu NÚP, ako i zo štátneho rozpočtu na aktívnu politiku trhu práce, pritom ako východisko využiť analýzu súčasného stavu nezamestnanosti v regiónoch a programy, ktoré sa budú realizovať na podporu zamestnanosti v roku 2003.
Zodpovední: NÚP, MPSVR SR, RSZP Levoča, IPR Bratislava, MVRR SR
Termín realizácie: august 2002
Plnenie: 
Úloha má väzbu na opatrenie I/6.1., ktoré v sebe integruje všetky aktivity financované zo zdrojov NÚP a štátneho rozpočtu. Rozpočet NÚP na aktívnu politiku trhu práce na rok 2002 predstavoval 3 904,0 mil. Sk. Z toho sa za január až jún 2002 na podporu aktívnej politiky trhu práce vyčerpalo 27,8 %. Dňa 18. 9. 2002 Predstavenstvo NÚP prerokovalo návrh rozpočtu NÚP na rok 2003 s tým, že na príprave rozpočtu sa bude ďalej pokračovať.
Na plnenie tohto opatrenia majú vplyv možné nové legislatívne úpravy zákona o zamestnanosti a možnosti štátneho rozpočtu.
V rámci rekvalifikácie a pracovnej rehabilitácie v roku 2002 sa v rehabilitačnom stredisku pre zrakovo postihnutých z celkového počtu 90 pripravovalo 59 zrakovo postihnutých občanov so ZPS a občanov so ZPS s ŤZP osôb.  
úloha sa plní priebežne

10.1.2.	Podpora nástrojov aktívnej politiky trhu práce v regiónoch s vysokou nezamestnanosťou – prioritná zásada pri rozdeľovaní finančných prostriedkov. Rozdelenie finančných prostriedkov na aktívnu politiku trhu práce NÚP zabezpečí podľa Zásad finančného zabezpečenia aktívnej politiky trhu práce na príslušný rok, ktoré schvaľuje predstavenstvo. Medzi základné kritéria pre rozdelenie zdrojov zaradí: počet evidovaných nezamestnaných, mieru evidovanej nezamestnanosti a počet dlhodobo nezamestnaných v regiónoch a okresoch.
Zodpovední: NÚP, MPSVR SR, RSZP Levoča, IPR Bratislava, MVRR SR
Termín realizácie: rok 2002
Plnenie: 
Predstavenstvo NÚP na svojom zasadnutí dňa 29. januára 2002 schválilo Zásady finančného zabezpečenia aktívnej politiky trhu práce v roku 2002, ktorých súčasťou je aj Model rozdelenia finančných prostriedkov na aktívnu politiku trhu práce. Zásady sú záväzné pre všetky výkonné a samosprávne orgány NÚP. 
Rozdelenie finančných prostriedkov na aktívnu politiku trhu práce na rok 2003 sa bude odvíjať od bilancie príjmov a výdavkov NÚP a schváleného rozpočtu NÚP na rok 2003.
úloha sa plní

10.1.3.	Realizácia verejnoprospešných pracovných miest pre dlhodobo nezamestnaných.
Zodpovední: NÚP, MPSVR SR, RSZP Levoča, IPR Bratislava, MVRR SR
Termín realizácie: rok 2002
Plnenie: 
Realizácia programu verejnoprospešných pracovných miest pre dlhodobo nezamestnaných je podrobnejšie popísaná v opatreniach I/6.1.1 a I/9.5.1. V I. polroku 2002 výdavky na podporu toho nástroja aktívnej politiky trhu práce predstavovali iba 92,1 tis. Sk, čo predstavuje 0,02 % z výdavkov na podporu verejnoprospešných prác pre dlhodobo nezamestnaných v I. polroku 2001. Z účelovej dotácie zo štátneho rozpočtu SR na rok 2002 sa v I. polroku 2002 prioritne financovali obligatórne nástroje aktívnej politiky trhu práce v zmysle § 86 (náhrada cestovných výdavkov) a § 90a (dohodnuté pracovné miesto pre absolventa školy na určitú dobu) zákona NR SR č. 387/1996 Z. z. o zamestnanosti v znení neskorších predpisov.
úloha sa plní priebežne

10.2. Uprednostniť hlavne osobitné cieľové skupiny evidovaných nezamestnaných akými sú absolventi škôl, mladiství, dlhodobo nezamestnaní a občania so zmenenou pracovnou schopnosťou (ďalej len „ZPS“) a občania so zmenenou pracovnou schopnosťou s ťažším zdravotným postihnutím (ďalej len „ZPS s ŤZP“). Pre tieto skupiny realizovať  predovšetkým preventívne opatrenia, ktoré zabránia vzniku dlhodobej nezamestnanosti ponukou novej pracovnej príležitosti každému evidovanému nezamestnanému pred uplynutím 12 mesiacov nezamestnanosti v prípade dospelých osôb a 6 mesiacov v prípade mladých ľudí vo forme zaškolenia, preškolenia, absolventskej praxe, pracovného miesta alebo iných opatrení na zameraných na zamestnanie vrátane individuálneho odborného usmerňovania a poradenstva vo všeobecnosti. Zamerať sa tiež na psychologické služby pre rizikové skupiny nezamestnaných. 

Toto opatrenie obsahuje nástroje aktívnej politiky trhu práce, ktoré sú uvedené v iných opatreniach, avšak pre ich dôležitosť v riešení nezamestnanosti rizikových skupín evidovaných nezamestnaných bolo nutné ich uviesť aj v tejto časti. Z tohto dôvodu uvádzame odkaz na ďalšie opatrenia, v ktorom sa nachádzajú podrobnejšie informácie. 

10.2.1.	Podpora dohodnutých pracovných miest pre absolventov škôl na dobu určitú.
Zodpovední: NÚP, MPSVR SR, RSZP Levoča, IPR Bratislava, MVRR SR,
Termín realizácie: rok 2002
Plnenie: 
Realizácia dohodnutých pracovných miest pre absolventov škôl na dobu určitú je podrobnejšie popísaná v opatrení I/9.5.1. V I. polroku 2002 výdavky na podporu tohto nástroja aktívnej politiky trhu práce predstavovali 1,3 mil. Sk.
úloha sa plní priebežne

10.2.2.	Uprednostniť a zaradiť do rekvalifikácie dospelých zrakovo postihnutých nezamestnaných občanov so ZPS a nezamestnaných občanov so ZPS s ŤZP z Prešovského a Košického kraja v gescii RSZP Levoča v spolupráci s NÚP.
Zodpovední: RSZP Levoča, NÚP
Termín realizácie: rok 2002, 2003 
Plnenie: 
	Úspešnosť pri zaraďovaní dospelých zrakovo postihnutých občanov z  Prešovského a Košického kraja i okresov z najvyššou nezamestnanosťou v počte 59 osôb v roku 2002 bola dosiahnutá prostredníctvom intenzívnejšieho poskytovania poradenských služieb formou skupinových a individuálnych informácií, besied a pohovorov. Pri zaraďovaní dospelých zrakovo postihnutých občanov so ZPS a občanov so ZPS s ŤZP do rekvalifikácie v uvedených krajoch a v okresoch s najvyššou nezamestnanosťou boli uprednostňovaní evidovaní nezamestnaní pred uplynutím 12 mesiacov trvania ich evidencie na úradoch práce.
úloha sa plní priebežne

10.2.3.	Uprednostniť a zaradiť do rekvalifikácie nezamestnaných občanov so ZPS a nezamestnaných občanov so ZPS s ŤZP v spolupráci s NÚP.
Zodpovední: IPR Bratislava, NÚP
Termín realizácie: rok 2002, 2003
Plnenie: 
V mesiaci októbri 2002 sa uskutočnila porada pre potreby NÚP – KÚP Bratislava a OÚP Bratislava I. – V., Malacky, Pezinok, Senec v priestoroch Inštitútu pre pracovnú rehabilitáciu občanov so zmenenou pracovnou schopnosťou. Predmetom porady s exkurziou boli možnosti prednostného zaškolenia a zapracovania pre dlhodobo nezamestnaných občanov so ZPS a občanov so ZPS s ŤZP. V prípade potreby bol ponúknutý aj individuálny rekvalifikačný kurz. Ďalšie porady a exkurzie sa uskutočnia postupne pre NÚP – KÚ Trnava, Trenčín a Nitra a ich príslušné OÚP.
úloha sa plní priebežne

10.2.4.	Náhrada cestovných výdavkov.
Zodpovední: NÚP, MPSVR SR 
Termín realizácie: rok 2002
Plnenie: 
V I. polroku 2002 poskytol NÚP na náhrady cestovných výdavkov 7,8 mil. Sk. Napriek očakávanému efektu v oblasti mobility pracovných síl s priamou väzbou na zvyšovanie zamestnanosti, efekt z uplatňovania uvedeného nového nástroja sa štatisticky významne neprejavil, resp. nie je štatisticky významné percento tých evidovaných nezamestnaných, u ktorých by skutočnosť, že budú mať počas 12 mesiacov uhrádzané cestovné náklady, bola motivujúcim faktorom zamestnať sa. 
úloha sa plní priebežne

10.2.5.	Podpora pracovného uplatnenia občanov so ZPS prostredníctvom nástrojov aktívnej politiky trhu práce, podporou vytvárania a prevádzkovania chránených pracovísk.
Zodpovední: NÚP, MPSVR SR, RSZP Levoča, IPR Bratislava, MVRR SR
Termín realizácie: rok 2002
Plnenie: 
V I. polroku 2002 bolo uvoľnených 271 914 tis. Sk na podporu pracovného uplatnenia občanov so ZPS v rámci jednotlivých nástrojov aktívnej politiky trhu práce a 30 444 tis. Sk na úhradu prevádzkových nákladov chránených dielní a chránených pracovísk, ktoré sú obligatórneho charakteru, čo predstavuje spolu  302 358 tis. Sk
V I. polroku 2002 bolo vytvorených 667 chránených pracovných miest, na ktoré  bolo umiestnených 635 občanov so ZPS a 32 občanov so ZPS s ŤZP.
Tieto vytvorené chránené pracovné miesta boli zriadené za finančnej podpory z OÚP, ktorá predstavuje dohodnutú čiastku  96 818 500 Sk s priemerným príspevkom 145 155 Sk na jedno vytvorené chránené pracovné miesto.  
Na udržanie pracovných miest v chránených dielňach a  chránených pracoviskách bol poskytnutý v I. polroku 2002 príspevok na úhradu prevádzkových nákladov týchto chránených miest. Takto bolo podporené udržanie 2 001 chránených pracovných miest v celkovej čiastke 54 033 930 Sk  s  priemerným príspevkom 27 003 Sk na jedno miesto. 
Finančné prostriedky získané z odvodov za neplnenie povinného podielu zamestnávania občanov so ZPS boli použité aj na podporu rekvalifikácie evidovaného nezamestnaného, dohodnutého pracovného miesta na samozamestnanie, dohodnutého pracovného u zamestnávateľa, dohodnutého verejnoprospešného pracovného miesta, dohodnutého osobitného pracovného miesta a na podporu dohodnutého pracovného na dobu určitú, ak na nich boli umiestnení občania so ZPS. Dohodnutá suma finančných prostriedkov z uzavretých dohôd v I. polroku 2002 predstavuje čiastku 41 719 651 Sk na financovanie 1 172 novovytvorených pracovných miest pre občanov so ZPS a pre občanov so ZPS s ŤZP. 
úloha sa plní priebežne

10.2.6.	Program podpory zamestnávania mladých ľudí.
Zodpovední: NÚP, MPSVR SR, RSZP Levoča, IPR Bratislava, MVRR SR
Termín realizácie: rok 2002
Plnenie: 
V I. polroku 2002 bolo na podporu Programu zamestnávania mladých ľudí vynaložených 304 tis. Sk. Podrobnejšia analýza Programu je uvedená v opatrení I/9.5.
úloha sa plní priebežne

10.2.7.	Program individualizovaných služieb zamestnanosti.
Zodpovední: NÚP, MPSVR SR, RSZP Levoča, IPR Bratislava, MVRR SR
Termín realizácie: rok 2002
Plnenie: 
V I. polroku 2002 bolo na podporu Program individualizovaných služieb zamestnanosti vynaložených 92,1 tis. Sk. Podrobnejšia analýza Programu je uvedená v opatrení I/9.5.1.
úloha sa plní priebežne

10.2.8.	Program dohodnutých verejnoprospešných pracovných miest pre dlhodobo nezamestnaných. 
Zodpovední NÚP, MPSVR SR, RSZP Levoča, IPR Bratislava, MVRR SR
Termín realizácie: rok 2002
Plnenie: 
V I. polroku 2002 bolo na podporu Program dohodnutých verejnoprospešných pracovných miest pre dlhodobo nezamestnaných vynaložených 92,1 tis. Sk. Podrobnejšia analýza Programu je uvedená v opatrení I/9.5.1.
úloha sa plní priebežne

10.3.	Vypracovať analýzu uplatňovaných nástrojov aktívnej politiky trhu práce, vrátane kvantifikácie vplyvu jednotlivých nástrojov aktívnej politiky trhu práce na zníženie nezamestnanosti, resp. zvýšenie zamestnanosti.

10.3.1.	Zabezpečiť štvrťročné monitorovanie aktívnej politiky trhu práce a vypracovanie analýzy uplatňovaných nástrojov aktívnej politiky trhu práce a ich kvantifikácia vplyvu na ne/zamestnanosť.
Zodpovední: NÚP, MPSVR SR
Termín realizácie: rok 2002
Plnenie: 
Analýza uplatňovania nástrojov aktívnej politiky trhu práce a celková nezamestnanosť bola obsahom Správy o sociálnej situácii obyvateľstva SR v I. polroku 2002, ktorú vypracovalo MPSVR SR. Zdrojom údajov bol NÚP.
NÚP štvrťročné monitoruje aktívnej politiky trhu práce. Analýza uplatňovania nástrojov aktívnej politiky trhu práce a kvantifikácia ich vplyvu na ne/zamestnanosť NÚP vypracuje za celý rok 2002. 
úloha splnená čiastočne

10.4.	V rámci finančných prostriedkov pridelených na aktívnu politiku trhu práce, uprednostniť regióny s najvyššou nezamestnanosťou a vybrané okresy s najvyššou mierou evidovanej nezamestnanosti s využitím programov podporujúcich zamestnanosť v týchto regiónoch.

v úlohách č. 10.4.1. a 10.4.2. je termín plnenia rok 2003

10.4.3.	Program štátnej pomoci na rozvoj okresov s vysokou mierou nezamestnanosti.
Zodpovedný: MVRR SR
Termín realizácie: rok 2002
Plnenie: 
MVRR SR realizuje Program štátnej pomoci na rozvoj okresov s vysokou mierou nezamestnanosti v zmysle Kritérií pre poskytovanie štátnej pomoci na rozvoj okresov s vysokou mierou nezamestnanosti. 
Keďže „Program“ je zameraný na zníženie nezamestnanosti v postihnutých okresoch, hlavný dôraz vo vyhodnotení  je nasmerovaný na splnenie podmienky vytvorenia nových trvalých pracovných miest. Podpora formou štátnej pomoci umožnila podnikateľským subjektom začatie činnosti alebo rozšírenie podnikateľských aktivít, čo sa preukázalo aj vo vytvorení nových trvalých pracovných miest v počte 562.
Program štátnej pomoci sa na MVRR SR uskutočňuje aj v roku 2002. V tomto roku sú vyčlenené účelové prostriedky na tento Program v sume cca 90 mil. Sk pre okresy s vysokou mierou nezamestnanosti. Pre rok 2003 sa uvažuje s transformáciou programu na program pomoci v súlade s pravidlom „de minimis“.
úloha sa plní priebežne

v úlohe č. 10.5. je termín plnenia rok 2003.

10.6.	Vybudovať efektívny manažment pre spoluprácu NÚP so zamestnávateľmi príslušného regiónu a sieť externých spolupracovníkov u významných zamestnávateľov regiónu.

10.6.1.	Vypracovať návrh možností efektívnejšej spolupráce NÚP so zamestnávateľmi a stanoviť jednotný postup NÚP za účelom spolupráce so zamestnávateľmi.
Zodpovední: NÚP, MPSVR SR
Termín realizácie: rok 2002
Plnenie: 
NÚP pre zabezpečenie tohto opatrenia si stanovil úlohu: Vypracovať návrh možností efektívnejšej spolupráce so zamestnávateľmi a stanoviť jednotný postup NÚP za účelom spolupráce so zamestnávateľmi.
NÚP s účinnosťou od 1. 9. 2002 schválil „Postup pre oblasť spolupráce so zamestnávateľmi za účelom vyhľadávania voľných pracovných miest a propagácie služieb zamestnanosti“. Tento postup bol vydaný vo forme internej normy a je záväzný pre všetky výkonné orgány NÚP. Postup konkretizuje realizáciu osobných kontaktov so zamestnávateľmi, definuje súbor štandartne poskytovaných informácií, definuje podmienky realizácie výberových konaní pre zamestnávateľov a podmienky realizácie búrz práce. Postup zároveň stanovuje ukazovatele pre spracovanie informácie o realizácii spolupráce so zamestnávateľmi s polročnou periodicitou.
Pre monitorovanie realizácie spolupráce so zamestnávateľmi bol stanovený termín v roku 2003.
úloha je splnená

I. pilier – Zlepšenie zamestnateľnosti
Opatrenie č.  11

Uskutočniť analýzu súčasného stavu územnej a profesijnej mobility pracovnej sily.

Nositelia úloh:
Gestor: MPSVR SR, VÚPSVR
Spolupráca: MVRR SR, MDPT SR, NÚP, samosprávne kraje, KÚ

11.1.	Identifikovať základné príčiny a bariéry nízkej úrovne územnej a profesijnej mobility pracovnej sily.

11.1.1.	Príprava prieskumu na realizáciu projektu „Problémy územnej mobility pracovnej sily“.
Zodpovedný: VÚPSVR
Spolupráca: MPSVR SR, MVRR SR, MDPT SR, NÚP, samosprávne kraje, KÚ
Termín realizácie: september – december 2002
Plnenie:
VÚSVR od roku 2002 rieši výskumnú úlohu č. 25 „Problémy územnej mobility pracovnej sily v SR“. V I. polroku 2002 bola spracovaná podrobná analýza výsledkov výskumu na tému: „Záujem občanov SR o prácu v zahraničí“. V súčasnej dobe sa pracuje na príprave (projekte) prieskumu problémov vnútornej (vnútroštátnej) migrácie pracovnej sily v SR. Prieskum bude zameraný na zmapovanie súčasnej situácie a potenciálu pohybu pracovnej sily medzi regionálnymi trhmi práce v SR, na vymedzenie príčin, motívov, ako aj bariér pohybu, predpokladov a podmienok jeho intenzifikácie.
V súvislosti so závermi Rady EÚ týkajúcej sa spoločnej analýzy a zlepšenia dostupnosti a výmeny štatistických dát týkajúcich sa migrácie a azylov, EUROSTAT v spolupráci s EK vypracoval projekt nového Akčného plánu o monitorovaní migrácie a azylov s cieľom vytvoriť kompatibilnú bázu dát pre spoločné analýzy a celospoločenské verejné diskusie o migračných a azylových politikách. V súlade s týmto projektom NÚP plánuje do apríla 2003 vytvoriť technické, organizačné a informačné predpoklady k tomu, aby pre ŠÚ SR mohol poskytnúť štatistiku pracovnej migrácie v súlade s metodikou EUROSTAT-u. Skvalitnením monitorovania migrácie v SR sa vytvoria predpoklady pre serióznejšie analýzy bariér nízkej úrovne pracovnej mobility v SR.
Podľa MVRR SR uplatňovanie politiky účinnej podpory územnej mobility za zamestnaním v súlade s Koncepciou štátnej bytovej politiky do roku 2005 s výhľadom do roku 2010 je podmienené rozvojom výstavby nájomných bytov. MVRR SR v roku 2000 vytvorilo podmienky pre rozvinutie trhu s bytmi, ktoré podporujú rozvoj mobility pracovnej sily nasledovnými opatreniami: 1. Vytvorilo systém poskytovania dotácií na výstavbu obecných nájomných bytov, ktorý je upravený v Smernici MVRR SR č. 8/1999, ktorou sa určujú pravidlá pre poskytovanie dotácií na tento účel. 2. Pre sfunkčnenie trhu s bytmi sa postupne zabezpečujú podmienky vytváraním transparentného trhového prostredia najmä systematickou dereguláciou nájomného za byty. V tejto oblasti MVRR SR predložilo MF SR a podpredsedovi vlády SR pre ekonomiku podklady, ktoré vláda SR akceptovala a úprava nájomného za byty sa uskutočnila od 1. 2. 2001. Ďalšie úpravy nájomného v existujúcich obecných bytoch sa budú uskutočňovať každoročne až do dosiahnutia nákladového nájomného. Odstránenie cenových deformácií vytvorí vhodné ekonomické prostredie pre sfunkčnenie trhu s bytmi. 3. Na financovanie výstavby nových bytov ako aj obnovy bytového fondu v súlade s koncepciou bytovej politiky boli vytvorené a v súčasnosti sa uplatňujú tri systémy, ktorými sú: stavebné sporenie, hypotekárne bankovníctvo a štátna podpora rozvoja bývania realizovaná prostredníctvom Štátneho fondu rozvoja bývania a programov rozvoja bývania.
Priama finančná podpora štátu je realizovaná poskytovaním úverov a nenávratných príspevkov zo Štátneho fondu rozvoja bývania a poskytovaním dotácií na výstavbu nájomných bytov, technickej infraštruktúry a odstránenie systémových porúch bytových domov. 
Nepriamu finančnú podporu realizuje štát poskytovaním štátneho príspevku k hypotekárnym úverom, t.j. bonifikácie úrokovej miery hypotekárnych úverov a poskytovaním štátnej prémie k stavebnému sporeniu. 

Údaje o počte začatých, dokončených a rozostavaných bytoch v SR
Byty	1999	2000	2001	I. polrok 2002	
Začaté	11 168	9 884	12 128	7 831	
Dokončené	10 745	12 931	10 321	5 481	
Predpoklad dokončovania bytov podľa Koncepcie rozvoja bytovej výstavby	10 000	12 500	15 500	18 000
za celý rok	

	V rámci Štátneho fondu rozvoja bývania je zavedený program podpory mobility pracovnej sily pre zamestnávateľov, ktorí chcú riešiť bývanie pre svojich zamestnancov formou nájomných bytov. V roku 2001 bolo v rámci tohto programu uzatvorených 6 zmlúv s výškou podpory 25,382 mil. Sk, čím sa podporila výstavba 46 bytových jednotiek. V roku 2002 Štátny fond rozvoja bývania zatiaľ neposkytol podporu k žiadosti zaradenej do tohto programu. Napriek výhodným úverovým podmienkam (nízka úroková sadzba a dlhá lehota splatnosti) nie je tento program veľmi využívaný v praxi.
	Je možné konštatovať, že podporou smerovanou do oblasti výstavby bytov a obnovy bytového fondu štát prispieva k rozvoju trhu s bytmi. Problémom je však nepriaznivá ekonomická situácia najmä obyvateľov a obcí (vysoká miera nezamestnanosti, nízke príjmy, vysoké náklady na obstaranie bývania, atď.). Súčasná ekonomická situácia nevytvára predpoklady na dosiahnutie radikálneho zlepšenia kúpyschopnosti obyvateľstva v krátkom časovom horizonte. Pritom aj naďalej pretrváva nedostatok bytov, pričom aj napriek výraznému nárastu v oblasti výstavby nájomných bytov je práve túto oblasť potrebné naďalej podporovať.
úloha sa plní

11.2.	Na základe analýzy navrhnúť opatrenia na zvýšenie úrovne územnej a profesijnej mobility.

11.2.1.	Zmapovanie súčasnej situácie a potenciálu voľného pohybu pracovnej sily medzi regionálnymi trhmi práce SR, vymedzenie príčin a motívov pohybu, bariér, resp. podmienok jeho intenzívneho rozvoja a navrhnúť opatrenia na  zvýšenie územnej a profesijnej mobility.
Zodpovední: VÚPSVR, MPSVR SR
Termín realizácie: december 2002 – september 2003
Plnenie:
Projekt prieskumu z bodu 11.1. VÚPSVR spracuje do konca roku 2002 a jeho realizácia, vyhodnotenie výsledkov a návrh opatrení sa uskutoční v roku 2003.
úloha sa plní

I. pilier – Zlepšenie zamestnateľnosti
Opatrenie č. 12

Určovať v Národnom úrade práce kvantitatívne úlohy na úseku sprostredkovania zamestnania na rok 2002, v tom osobitne pre rizikové skupiny nezamestnaných, na úseku poradenskej činnosti, vo vyhľadávaní voľných pracovných miest. rekvalifikácii a v ďalších opatreniach aktívnej politiky trhu práce.

Nositelia úloh:
Gestor: NÚP 
Spolupráca: MPSVR SR

12.1.	Pripraviť na rok 2002 kvantitatívne úlohy pre krajské a okresné úrady práce na úseku sprostredkovania zamestnania, v tom osobitne pre rizikové skupiny nezamestnaných, na úseku poradenskej činnosti, vo vyhľadávaní voľných pracovných miest. rekvalifikácii a v ďalších opatreniach aktívnej politiky trhu práce, tak aby ich bolo možné vyhodnotiť na základe ukazovateľov na hodnotenie opatrení Národného akčného plánu zamestnanosti (bližšie sú uvedené v súhrnnej správe o plnení opatrení Národného plánu zamestnanosti, Bratislava, júl 2001).

12.1.1.	Zabezpečovať činnosť, programy, projekty a nástroje so zámerom dosiahnuť kvantifikované ciele na rok 2002.
Zodpovedný: NÚP
Termín realizácie: priebežne v roku 2002
Plnenie:
V oblasti určovania konkrétnych kvantifikovateľných cieľov NÚP zvolil postupný prístup. Pre rok 2002 rozdelil indikátory na záväzné a pilotné, ktoré po overení budú postupne nasadzované do priameho riadiaceho a rozhodovacieho postupu. 
Záväzné indikátory zahrňujú oblasť personálnu, finančnú, kontrolnú, služieb klientom a informatiky.
Pilotné indikátory rozširujú zavádzanie štandardov v oblasti v oblasti kvalifikácie a pracovných pozícií a detailnejšie vyhodnocujú efektívnosť sprostredkovania zamestnania, ako aj nástrojov aktívnej politiky trhu práce. 
Pri organizovanom zabezpečení prípravy tejto metódy sa využil  niekoľkoetapový prístup vzájomného vyjednávania medzi GR NÚP a jednotlivými KÚP (ako aj medzi jednotlivými KÚP a príslušnými OÚP). Využitie metódy zhora nadol a zdola nahor umožnilo zreálniť stanovenie jednotlivých kvantitatívnych cieľov a rešpektovať regionálne špecifiká. 
úloha je splnená

12.2.	Vyhodnocovať kvantitatívne úlohy KÚP a OÚP podľa plánu výkonov NÚP (obsadenie maximálneho počtu voľných pracovných miest nahlásených zamestnávateľmi úradom práce s využitím všetkých potrebných nástrojov aktívnej politiky zamestnanosti predovšetkým rizikovými skupinami) a schváleným MPSVR SR. 

12.2.1. Vyhodnotiť plnenie kvantitatívnych úloh za rok 2002. 
Zodpovedný: NÚP
Termín realizácie: december 2002
Plnenie:
Vyhodnocovanie plnenia záväzných indikátorov sa realizuje mesačne a to na rôznych úrovniach (NÚP, KÚP, OÚP) s tým, aby sa analyzovali prípadné odchýlky a verifikovali stanovené ciele. Súhrnné vyhodnotenie kvantitatívnych úloh za rok 2002 sa bude realizovať v I. štvrťroku 2003.
úloha bude splnená v roku 2003

I. pilier – Zlepšenie zamestnateľnosti
Opatrenie č. 13

Vytvoriť podmienky na povolanie na výkon základnej služby alebo náhradnej služby odvedencov, ktorí doteraz čakali na jej výkon a prevažne zostávali v evidencii nezamestnaných na úradoch práce.

Nositelia úloh:
Gestor: MO SR
Spolupráca: NÚP, MPSVR SR, KÚ, samosprávne kraje, AZZZ SR, KOZ SR

13.1.	Doplniť ozbrojené sily SR v súlade s pokračujúcou reformou Armády SR z 18,5 tis. odvedencov starších ročníkov, ktorí doposiaľ čakali na výkon vojenskej základnej služby alebo náhradnej služby.

13.1.1.	Na základe požiadaviek na doplnenie ozbrojených síl SR na výkon základnej služby povolať v nástupnom termíne:
	-  január 2002	4 723 odvedencov
	-  apríl 2002	5 123 odvedencov
	-  júl 2002	3 015 odvedencov   
Zodpovedný: MO SR
Termín realizácie: január, apríl a júl 2002
Plnenie: 
V roku 2002 do ozbrojených síl SR nastúpili odvedenci v nástupných termínoch január a apríl v určených počtoch:
	-  január 2002	4 723 odvedencov,
	-  apríl 2002	5 123 odvedencov,
	-  júl 2002	2 851 odvedencov 
Nižší počet povolaných v júli 2002 o 164 odvedencov je v súlade s „Dlhodobým plánom štruktúry a rozvoja ozbrojených síl SR“ schváleného uznesením vlády SR č. 604/2002, ktorý  počíta s postupnou profesionalizáciou ozbrojených síl SR.
úloha je splnená

13.1.2.	Zabezpečiť plynulé povolávanie odvedencov na výkon základnej služby najmä starších ročníkov, ktorí doposiaľ čakali na výkon základnej služby.  
Zodpovedný: MO SR
Termín realizácie: október 2002, január, apríl, júl a október 2003
Plnenie: 
V októbri 2002 má do ozbrojených síl SR nastúpiť 3 206 odvedencov. Pri výbere budú uprednostňovaní odvedenci zo starších ročníkov narodenia, najmä ktorým skončil odklad nástupu na výkon základnej alebo náhradnej služby a tiež ktorí sú nezamestnaní.
úloha je splnená

13.2.	V roku 2002 nevykonávať odvody so základným ročníkom, ale až v roku 2003 (v zmysle návrhu zákona o brannej povinnosti sa odvody vykonajú v roku, ktorý nasleduje po roku, v ktorom občan dovŕšil 18 rokov veku).

13.2.1.	Podľa zákona č. 320/2002 Z. z. o brannej povinnosti nevykonávať odvody brancov ročníka narodenia 1984, čím nedôjde k nárastu počtu odvedencov v evidencii, ktorých nebude možné povolať na výkon základnej služby v roku 2002.
Zodpovedný: MO SR
Termín: od 1. 7. 2002

Plnenie: 
V súlade s ustanovením § 33 zákona č. 320/2002 Z. z. o brannej povinnosti s účinnosťou od 1. 7. 2002 územné vojenské správy nevykonávali v roku 2002 odvody s brancami ročníka narodenia 1984.
úloha je splnená

13.3.	Vytvoriť podmienky na to, aby na vojenskú základnú službu alebo náhradnú službu boli povolávaní odvedenci podľa sprísnených kritérií na posudzovanie zdravotnej spôsobilosti, ktorých zdravotný stav je dobrý a nedôjde k jeho zhoršeniu počas základnej služby.

13.3.1.	Pripraviť nový všeobecne záväzný právny predpis o posudzovaní zdravotnej spôsobilosti a určovaní zdravotnej klasifikácie osoby na výkon vojenskej služby jednotlivých odborností ozbrojených síl SR.
Zodpovedný: MO SR
Termín: IV. štvrťrok 2002
Plnenie: 
Výnos MO SR, ktorým sa ustanovujú podrobnosti o posudzovaní zdravotnej spôsobilosti a určovaní zdravotnej klasifikácie osoby na výkon vojenskej služby jednotlivých odborností ozbrojených síl SR, bol pripravený a predložený na medzirezortné pripomienkové konanie. S jeho účinnosťou sa počíta v I. štvrťroku 2003.
úloha je splnená

I. pilier – Zlepšenie zamestnateľnosti
opatrenie č. 14

V rámci KZAM vytvoriť popisy zamestnaní a pracovných miest s cieľom vytvorenia Národného informačného systému o pracovných miestach, ako celoštátneho komplexného komunikačného nástroja všetkých subjektov na trhu práce.

Nositelia úloh:
Gestor: NÚP
Spolupráca: ŠÚ SR, MPSVR SR

14.1.	Pripraviť popis KZAM pre potreby trhu práce SR (vyhľadávania pracovných miest formou samoobslužného systému) v súlade s požiadavkami a zabezpečením realizácie projektu EURES.

14.1.1.	Vytvoriť informačný systém pracovných pozícií.
Zodpovedný: NÚP
Termín realizácie: priebežne v rokoch 2002, 2003
Plnenie: 
Problematika sa rieši v rámci pracovnej skupiny pri MPSVR SR, ktorá je zložená zo zástupcov MPSVR SR, NÚP, ŠÚ SR a Treximy. Štruktúra klasifikácie zamestnaní (KZAM), ktorá je v súčasnosti platná v Slovenskej republike, ostáva aj naďalej nezmenená. 
Legislatívne a vecné riešenie na využitie KZAM, okrem štatistiky, bude pripravené aj pre potreby trhu práce. Navrhuje sa vytvoriť pracovná skupina (resp. existujúca pracovná skupina rozšíri svoju pôsobnosť aj na túto oblasť), ktorá sa bude v pravidelných intervaloch zaoberať pripomienkami ku KZAM, bude ich vyhodnocovať a dávať odporúčanie ŠÚ SR na ich zapracovanie do KZAM. ŠÚ SR bude podľa potreby v ročných intervaloch aktualizovať KZAM, t.j. štandardným legislatívnym postupom zverejniť zmeny a doplnky k existujúcej KZAM.
NÚP je pripravený zabezpečiť systematické monitorovanie skúseností s KZAM na jednotlivých úrovniach služieb zamestnanosti a získané poznatky predkladať uvedenej pracovnej skupine.
úloha sa plní priebežne

14.1.2.	Vytvoriť prototyp samoobslužného systému v súlade s požiadavkami a zabezpečením realizácie projektu EURES-CONSENSUS III “Zavedenie štandardnej klasifikácie zamestnaní – EURES“.
Zodpovedný: NÚP
Termín realizácie: rok 2002
Plnenie: 
V rámci projektu EURES bol v spolupráci so švédskymi expertmi vypracovaný softwér, ktorý je základom prototypu slúžiaceho na testovanie automatického párovania voľných pracovných miest a uchádzačov o pracovné miesta. Výsledkom testovania prototypu bol zoznam pripomienok a návrhov, z ktorých väčšina sa už do prototypu zapracovala, zvyšok sa ešte dokončuje.
V súčasnosti prebieha v spolupráci s Českou republikou a Poľskou republikou  analytická časť prác projektu Beskydy, v ktorom ide o prihraničnú výmenu voľných pracovných miest v rámci EURES-u. Jeho ďalšou fázou má byť vytvorenie funkčného systému EURES pre ostrú prevádzku. 
úloha sa plní 

I. pilier – Zlepšenie zamestnateľnosti
Opatrenie č. 15

Systémovo riešiť podporu pracovného uplatnenia evidovaných nezamestnaných občanov so zmenenou pracovnou schopnosťou a občanov so zmenenou pracovnou schopnosťou s ťažším zdravotným postihnutím.

Nositelia úloh: 
Gestor: MPSVR SR, NÚP, RSZP  Levoča, IPR Bratislava, ÚNSS
Spolupráca: VÚPSVR, AZZZ SR, MVO, združenia a zväzy zdravotne postihnutých

15.1.	Na základe výsledkov z riešenia projektov zameraných na zlepšenie zamestnateľnosti občanov so zmenenou pracovnou schopnosťou (ZPS) a občanov so zmenenou pracovnou schopnosťou s ťažším postihnutím (ZPS s ŤZP) a na základe monitoringu tejto skupiny nezamestnaných občanov určiť nový okruh postihnutých občanov so zvýšenou ochranou na trhu práce na účely zvýšenia ich zamestnateľnosti.

15.1.1.	Zhodnotenie výsledkov projektu zameraného na podporovanie zamestnávania zdravotne postihnutých osôb a zlepšenie ich zamestnateľnosti.
Zodpovedný: MPSVR SR 
Termín realizácie: september – október 2002
Plnenie:
	Výsledky twiningového projektu PHARE SK 99/IB/CO/02 Podpora zamestnávania zdravotne postihnutých osôb, realizovaného v spolupráci s Rakúskom boli zhodnotené v záverečnej správe vypracovanej v novembri 2002.
V rámci prvého komponentu projektu boli vytvorené štyri pilotné Agentúry podporovaného zamestnávania (APZ). Pracovníci pilotných agentúr boli vyškolení v oblasti metodiky podporovaného zamestnávania a bola vypracovaná podrobná koncepcia práce APZ. APZ sa v spolupráci s príslušnými OÚP dohodli na charaktere poskytovaných činností s cieľom vyhnúť duplicite a poskytované služby boli skutočne efektívne.
Okrem vytvorenia pilotných APZ, výstupom projektu bolo aj vytvorenie ďalších inštitúcií – Poradensko-informačných centier (PIC), ktorých pracovníci taktiež prešli školením v oblasti poskytovania kvalitného poradenstva, metód a techník pre úpravu pracovného miesta.
Vybraní experti zo SR sa zúčastnili teoretických a praktických školení o problematike pre potreby efektívneho posudzovania (školenie: Imba a Melba). Pre potreby PIC sa zakúpili tri posudzovacie systémy Eisenhagen, ktoré sa využívajú vo viacerých krajinách EÚ.
	Pre zvýšenie informovanosti v oblasti sociálnej a pracovnej integrácie zdravotne postihnutých občanov vznikla v rámci projektu databáza REHIS, ktorá obsahuje množstvo informácií v oblasti technickej pomoci, legislatívy, literatúry, vzdelávania a špeciálnych tréningov. Pre potreby zvýšenej informovanosti aj medzi zamestnávateľmi bol vypracovaný návrh konceptu informačnej stratégie spolu s návrhom informačnej siete.
	Uvedený projekt je svojim zameraním prepojený na aktivity v rámci twiningového  projektu PHARE SR 99/IB/SO/01. Zdokonalený systém ochrany práce a implementácia systému riadenia ochrany práce v podnikoch v SR realizovaného v spolupráci so Švédskom,  konkrétne na komponent – Podpora pre prípravu systému sociálnej a pracovnej rehabilitácie pre pracovníkov po úrazoch a chorobách z povolania, v rámci ktorého sa realizovali kroky vedúce k zriadeniu Centra sociálnej a pracovnej rehabilitácie (CSPR), ktoré bude spolupracovať s PIC. 
		Výsledky realizácie projektu boli zhrnuté a vyhodnotené v záverečnej správe k projektu PHARE SR 99/IB/SO/01 v septembri 2002.
úloha je  splnená 

15.2.	Prehodnotiť systém zamestnávania občanov so ZPS a občanov so ZPS ŤZP a na jeho základe pripraviť návrh na jeho zlepšenie, resp. zmenu.

15.2.1. Podporovať pracovné uplatnenie občanov so zdravotným postihnutím.
Zodpovedný: NÚP
Termín realizácie: priebežne v roku 2002
Plnenie:
	V rámci jednotlivých nástrojov aktívnej politiky trhu práce sa v prvom polroku 2002 vytvorilo 667 dohodnutých pracovných miest (§ 107, § 108), na ktorých bolo umiestnených 635 občanov so ZPS a 32 občanov so ZPS s ŤZP. Na tento účel bolo uvoľnených 95 881 000 Sk.
Na udržanie pracovných miest v chránených dielňach a chránených pracoviskách (§ 110) bol poskytnutých v I. polroku 2002 príspevok na úhradu prevádzkových nákladov týchto chránených miest. Takto bolo podporené udržanie 2001 chránených pracovných miest v celkovej čiastke 54 033 930 Sk s priemerných príspevkom 27 003 Sk na jedno pracovné miesto.
	Finančné prostriedky získané z odvodov za neplnenie povinného podielu zamestnávania občanov so ZPS boli použité aj na ostatné nástroje §§ 82, 88,  89, 91, 92 a 93 aktívnej politiky trhu práce, ak prostredníctvom nich boli umiestnení občania so ZPS. Dohodnutá suma finančných prostriedkov z uzavretých dohôd v I. polroku 2002 predstavuje čiastku 41 719 651 Sk na financovanie 1 172 novovytvorených pracovných miest pre občanov so ZPS. 
	Na základe experimentálneho overovania podporovaného zamestnávania prostredníctvom pilotných APZ (viď bod 9.7.) sa podarilo sprostredkovať zamestnanie pre občanov so ZPS na otvorenom trhu práce v období (apríl 2002 – október 2002) prostredníctvom  jednotlivých APZ nasledovne:
•	APZ Banská Bystrica – pre 8 klientov (počet klientov v starostlivosti 42), 
•	APZ Bratislava – pre 19 klientov (počet klientov v starostlivosti 77), 
•	Agentúra špecializovaných služieb pre autistov a iných zdravotne postihnutých – pre 9 klientov (počet klientov v starostlivosti 43),
•	APZ Vranov nad Topľou – pre 9 klientov (počet klientov v starostlivosti 32) 
Poznámka:
Klient v starostlivosti je klient, ktorý uzatvorí zmluvu s APZ až do obdobia troch mesiacov po podpísaní pracovnej zmluvy.
úloha sa plní

15.2.2.	Zhodnotiť efektívnosť existujúceho systému podpory zamestnávania občanov so zdravotným postihnutím na trhu práce a spracovať návrh na jeho prípadné zlepšenie s využitím výsledkov realizácie projektu podľa bodu 15.1.
Zodpovedný: NÚP
Spolupráca: MPSVR SR, pilotné APZ, AZZZ SR, združenia a zväzy zdravotne postihnutých
Termín realizácie: október 2002
Plnenie:
Celkovo možno konštatovať pozitívny trend vo vývoji nástrojov aktívnej politiky trhu práce určených pre občanov so ZPS a občanov so ZPS s ŤZP, nakoľko narastá počet vytvorených pracovných miest pre týchto občanov, počet samostatne zárobkovo činných občanov ZPS a ZPS s ŤZP, ako aj počet podporených pracovných miest v prevádzkovaných chránených dielňach a chránených pracoviskách (viď bod 15.2.1.).
	Na základe priebežného realizovania projektov NÚP predložil na MPSVR SR návrhy a podnety na zmenu zákona o zamestnanosti v časti upravujúcej podporu zamestnávania zdravotne postihnutých občanov.
úloha je splnená

15.3.	Vypracovať analýzu účinnosti uplatňovaných právnych predpisov, týkajúcich sa zamestnávania občanov so ZPS a občanov so ZPS s ŤZP.

15.3.1.	Z doterajšieho riešenia úlohy zhodnotiť účinnosť právnych predpisov platných pre oblasť zamestnávania občanov so ZPS a prípadne pripraviť legislatívne návrhy na ich zmenu. 
Zodpovedný: MPSVR SR
Spolupráca: NÚP, KOZ SR, AZZZ SR, VÚPSVR, Rada vlády SR pre problematiku občanov so zdravotným postihnutím
Termín realizácie: november – december 2002
Plnenie:
	V roku 2002 sa nerealizovala úprava právnych predpisov pre oblasť zamestnávania občanov so ZPS a občanov so ZPS s ŤZP. Zásadné zmeny v zákone o zamestnanosti týkajúce sa podpory zamestnávania občanov so ZPS a občanov so ZPS s ŤZP budú uskutočnené v roku 2003 podľa plánu legislatívnych úloh vlády SR na rok 2003. 
úloha nesplnená z dôvodu nezahrnutia zmeny zákona o zamestnanosti do plánu legislatívnych úloh vlády na rok 2002 

15.4.	Vypracovať analýzu uplatnenia občanov so ZPS a občanov so ZPS s ŤZP, ktorí sú absolventmi študijných a učebných odborov pracovnej rehabilitácie a absolventmi rekvalifikácií na trhu práce.

15.4.1.	Vypracovať analýzu úspešnosti uplatnenia dospelých zrakovo postihnutých absolventov kurzov pracovnej rehabilitácie a rekvalifikácie. 
Zodpovedný: RSZP Levoča
Termín realizácie: december 2002
Plnenie:
V roku 2002 absolvovalo pracovnú rehabilitáciu v RSZP v Levoči 20 dospelých zrakovo postihnutých. 
	Následným prieskum úspešného uplatnenia uvedených absolventov ukázal, že bezprostredne po absolvovaní kurzov získali pracovné uplatnenie 10 absolventi.
V rámci prípravy na prijatie do kurzov pracovnej rehabilitácie a rekvalifikácie 26 frekventantov absolvovalo kurz základnej rehabilitácie, aby si osvojili spôsoby písomnej komunikácie, prijímania informácii a priestorovej orientácie. 18 absolventov kurzu základnej rehabilitácie úspešne splnilo podmienky pre prijatie do kurzov masérov, operátorov počítačových programov a košikárov. 
úloha je splnená

15.4.2.	K analýze uplatnenia sa občanov so ZPS a ZPS s ŤZP vypracovať dotazník s návratkou pre absolventov učebných a študijných odborov na trhu práce.
Zodpovedný:  IPR Bratislava
Termín realizácie: november 2002
Plnenie:
IPR Bratislava vypracoval dotazník s návratkou pre absolventov učebných a študijných odborov, ktorí ukončili prípravu na povolanie v júni, resp. septembri 2002. Dotazník bol zaslaný v priebehu októbra 2002.
úloha  splnená

15.4.3.	Trvale zhromažďovať, poskytovať a vyhodnocovať údaje o uplatňovaní sa občanov so ZPS, ktorí sú absolventmi študijných a učebných odborov pracovnej rehabilitácie a absolventom rekvalifikácií, na trhu práce, uplatňovať individuálny prístup k uplatneniu sa každého takéhoto občana.
Zodpovedný: NÚP 
Spolupráca: IPR Bratislava, RSZP Levoča, MPSVR SR, MŠ SR, AZZZ SR, Združenia a zväzy zdravotne postihnutých, MVO
Termín realizácie: trvale
Plnenie:
IPR v Bratislave spracuje do konca roka 2002 výsledky analýzy uplatnenia sa absolventov IPR v Bratislave – občanov so ZPS na trhu práce. Poznatky z výsledkov analýzy budú využité v teoretickej a praktickej príprave občanov so  ZPS  začiatkom roka  2003.
NÚP v rámci Programu individualizovaných služieb zamestnanosti na rok 2002 uplatňuje individuálny prístup aj k aktivizácii evidovaným občanom so ZPS.
úloha sa plní

I. pilier – Zlepšenie zamestnateľnosti
Opatrenie č. 16

Systémovo riešiť otázku pracovnej rehabilitácie občanov so zdravotným postihnutím a vytvárať podmienky na zvyšovanie zamestnateľnosti zdravotne postihnutých občanov.

Nositelia úloh:
Gestor: MPSVR SR, NÚP, RSZP Levoča, IPR Bratislava, SHR
Spolupráca: AZZZ SR, združenia a zväzy zdravotne postihnutých, MVO

16.1.	Vypracovať návrh systému pracovnej rehabilitácie hodnotiacich metód, zabezpečiť materiálne vybavenie a personálne obsadenie pilotného rehabilitačného inštitútu a zahájiť jeho činnosť.

16.1.1.	Zabezpečiť rekonštrukciu priestorov určených pre Centrum sociálnej a pracovnej rehabilitácie, jeho materiálne vybavenie. Podieľať sa na personálnom obsadení a zahájiť činnosť Centra sociálnej a pracovnej rehabilitácie (CSPR).
Zodpovedný: IPR Bratislava
Spolupráca:  MPSVR SR
Termín realizácia: do 1. 11.  2002
Plnenie:
V rámci realizácie projektu PHARE – podprojektu „Podpora systému sociálnej a pracovnej rehabilitácie pracovníkov postihnutých pracovnými úrazmi a chorobami z povolania“ projektu PHARE „Zdokonalený systém ochrany práce na Slovensku“, ktorý sa realizoval v spolupráci so Švédskom, sa v priebehu roka 2002 pracovalo na vytvorení pilotného rehabilitačného inštitútu – CSPR. 
Podľa časového harmonogramu projektu malo CSPR začať svoju činnosť 1. 5. 2002. Vzhľadom na neúspešné výberové konanie na dodávku techniky a nedoriešené formálne záležitosti súvisiace s ustanovením CSPR došlo k  časovému posunu jeho fungovania. 
	Od júna 2002 začala prebiehať komplexná rekonštrukcia priestorov a jeho materiálno-technické vybavenie. Do organizačnej štruktúry IPR v Bratislave bolo CSPR začlenené v septembri 2002. Súčasný stav vybavenie umožňuje začať činnosť CSPR. Zariadenia, ktoré budú dodané do konca roka 2002  nie sú prekážkou činnosti, nakoľko CSPR ako súčasť IPR môže využiť jestvujúce zariadenia v rámci celej organizácie. V decembri 2002 sa predpokladá personálne obsadenie 3 pracovníkmi a oficiálny začiatok činnosti CSPR je plánovaný na január 2003. Definitívne personálne obsadenie kmeňovými pracovníkmi centra bude ukončené do konca februára 2003. 
úloha je splnená čiastočne (po termíne zostáva doriešiť personálne obsadenie cspr)

16.1.2.	V CSPR vytvoriť a overiť nový systém pracovnej rehabilitácie a hodnotiacich metód pre občanov so zdravotným postihnutím s maximálnym využitím zostávajúceho pracovného potenciálu. Vytvoriť podmienky pre spoluprácu PIC, NÚP s Centrom sociálnej a pracovnej rehabilitácie. 
Zodpovedný: IPR Bratislava
Spolupráca: NÚP
Termín realizácie: od 1. 11. 2002 a priebežne
Plnenie:
Počas dvoch blokov týždňových školení (apríl a jún 2002) bolo  pre výkon odborných činností v CSPR odborne vyškolených 11 pracovníkov v oblastiach rehabilitačného procesu, zmien pracovného prostredia, organizácie pracovného prostredia, porozumenia rôznych druhov funkčných porúch, využívania rôznych testovacích metód a pod. 
	Bol vypracovaný Návrh systému pracovnej rehabilitácie pre podmienky CSPR, ktorý vychádza z klientovo orientovaného prístupu pri práci s klientom so zdravotným postihnutím.  Tímom pre pracovné vedenie a tímom pre tréning a praktické hodnotenie sa bude posudzovať celá osobnosť klienta z hľadiska opätovného získania pracovnej kapacity s následnou možnosťou návratu klienta do pracovného procesu. Predpokladaná dĺžka rehabilitačného pobytu klientov bude podmienená rozsahom problematiky každého klienta a odhaduje sa v trvaní 2  až  25 týždňov. 
Pilotné overovanie nového systému pracovnej rehabilitácie v CSPR bude trvať 2 roky a bude realizované v 3 etapách. V prvej etape (predpokladaná doba trvania 3 mesiace) pôjde o organizačnú prípravu, vypracovanie rámcového plánu činnosti, prípravu osobných plánov pracovníkov CSPR, informačnú kampaň, prípravu databáz a materiálov podporujúcich činnosť centra. V druhej etape (predpokladaná doba trvania 6 mesiacov) pôjde o overenie aktivít, metód, vytváranie spolupráce a koordináciu celého tímu pri práci s vybranými klientmi, nadväzovanie kontaktov a spolupráce s partnermi vstupujúcimi do procesu pracovnej rehabilitácie v CSPR. Tretia etapa predpokladá  rozvinutú činnosť centra.
	IPR v Bratislave a KÚP v Bratislave pripravili zmluvu č. 01/09/2002 o výpožičke a vzájomnej spolupráci, v ktorej je zakotvená vzájomná obojstranná spolupráca PIC a CSPR. Spolupracovať sa bude vo vymedzených oblastiach a formách na základe vzájomnej výhodnosti pri plnení vlastných úloh centier, ako aj v plnení spoločných úloh vedúcich k zabezpečovaniu pracovnej rehabilitácie občanov so ZPS. 
úloha sa plní

16.2.	Vytvoriť komplexný systém špecifického poradenstva pre občanov so zdravotným postihnutím a zamestnávateľov.

16.2.1.	Pre podmienky fungovania poradensko-informačných centier (PIC) vytvoriť komplexný systém klientovo-orientovaného poradenstva pre občanov so zdravotným postihnutím a zamestnávateľov. 
Zodpovedný: NÚP
Spolupráca: RSZP Levoča, IPR Bratislava, APZ, SHR, ÚNSS, MPSVR SR
Termín realizácie: II. polrok 2002
Plnenie:
	V rámci projektu PHARE SK 99/IB/CO/02 „Podpora zamestnávania zdravotne postihnutých osôb“ sa vytvorili podmienky pre zriadenie troch PIC pri KÚP Bratislave, Žiline a Košiciach, pre ktorých fungovanie vypracoval NÚP metodický materiál „Zriadenie a činnosť PIC pre klientov so zdravotným postihnutím“. Materiál rozpracováva  postup a metódy tímového posudzovania klientov (evidovaných nezamestnaných občanov so zdravotným postihnutím) pre prácu prostredníctvom nových posudzovacích prístupov, poskytovaním poradenstva občanom so zdravotným postihnutím, ako aj zamestnávateľom (vrátane poskytovania poradenstva pre úpravu pracovných miest), vytvára podmienky pre aktivity podporujúce hľadanie práce a zamestnania, poskytovanie sociálno-psychologickej a lekárskej podpory, podpory a poradenstva počas zaškoľovania, skúšobnej praxe, sprostredkúvania podporných služieb počas zamestnania, sprostredkúvania špecificky orientovaných podporných služieb rozvíjajúcich zručnosti pre získanie zamestnania. Predpokladá sa úzka spolupráca PIC s orgánmi a organizáciami participujúcimi na riešení problematiky zamestnávania občanov so zdravotným postihnutím. 
úloha je splnená

16.2.2.	Na Internete prevádzkovať informačný systém REHIS Slovensko podporujúci pracovnú a sociálnu integráciu občanov so zdravotným postihnutím a priebežne aktualizovať jeho databázy. Zabezpečiť dvakrát ročne vydávanie aktualizovaného CD-ROM „REHIS Slovensko“.
Zodpovedný: SHR
Termín realizácie:  rok 2002 a trvale
Plnenie:
	Realizácia projektu REHIS Slovensko umožnila na Slovensku postupne zaviesť a prevádzkovať informačný systém, ktorý budú využívať občania so zdravotným postihnutím, svojpomocné občianske združenia zdravotne postihnutých a občianske združenia, ktoré pracujú v ich prospech, informačné strediská pri úradoch práce, odbory sociálnej starostlivosti miestnych samospráv a štátnej správy, advokácia, zdravotnícke a vzdelávacie zariadenia. Ide o informačný systém, ktorý podporuje pracovnú a sociálnu integráciu občanov so zdravotným postihnutím.
	Od marca 2001 do januára 2002 prebiehala fáza vývoja softwéru a informačný systém je už od konca januára 2002 verejne prístupný na Internete. Od februára 2002 do júna 2002 prebiehal prvý cyklus vkladania údajov do jednotlivých databáz a prvý CD-ROM bol bezplatne distribuovaný užívateľom v júni 2002. Napĺňanie databáz kontinuálne pokračuje a v decembri 2002 bude vydaný v poradí už druhý, aktualizovaný CD-ROM. Informačný systém REHIS tvorí 8 databáz – technické pomôcky, príklady z praxe, právo, adresár, literatúra,  výskum, podujatia, média. 
úloha sa plní

16.3.	Dobudovať poradensko-informačné centrá pre občanov so zdravotným postihnutím pri NÚP v troch regiónoch SR (Košice, Žilina, Bratislava). Pilotne implementovať a overiť ich činnosť ako významnú súčasť procesu pracovnej rehabilitácie na základe transféru know-how krajín EÚ, vrátane pilotného overenia nového revidovaného systému posudzovania spôsobilosti na prácu klientov so zdravotným postihnutím a budovania informačnej stratégie o pracovnej rehabilitácii.

16.3.1.	Vytvoriť podmienky na zriadenie a dobudovanie troch PIC pri NÚP (Košice, Žilina, Bratislava) a pilotne overiť nový revidovaný systém posudzovania pre prácu klientov zo zdravotným postihnutím s dobudovaním info-stratégie o pracovnej rehabilitácii.
Zodpovedný: NÚP
Spolupráca: IPR Bratislava
Termín realizácie: január – december 2002
Plnenie:
	V januári 2002 boli schválené z rozpočtu NÚP finančné prostriedky na zriadenie a činnosť troch PIC. Pre potreby PIC boli zakúpené 3 posudzovacie systémy Eisenhagen a školenie pracovníkov PIC na prácu s týmto posudzovacím systémom bude prebiehať vo februári 2003. Budúci pracovníci PIC sa zúčastnili školení IMBA – júl 2002 (školenie na prácu v systéme porovnávania požiadaviek zamestnávateľov a zisťovaní daností klienta – psychická a fyzická kapacita klienta) a MELBA – september 2002 (skúmanie psychickej kapacity klienta).  
	PIC budú pracovať v zložení pracovný rehabilitačný poradca, psychológ, posudkový lekár, pracovný reha-techno poradca a fyzioterapeut a poskytovať nasledujúce služby pre evidovaných nezamestnaných občanov so ZPS a občanov so ZPS s ŤZP:
•	sociálno-psychologickú a lekársku podporu (príležitostná intervencia krízy),
•	sprostredkovania špecificky orientovaných podporných služieb rozvíjajúcich zručnosti klienta pre získanie zamestnania,
•	celkovú informovanosť v závislosti od zdravotného postihnutia,
•	tímové posudzovanie klienta pre výkon práce,
•	podporu a poradenstvo počas zaškoľovania, skúšobnej praxe, sprostredkovanie podporných služieb počas zamestnania,
•	pomoc pri ohrození pracovného miesta,
•	spoluprácu s relevantnými inštitúciami.
	V októbri 2002 zahájilo činnosť PIC pri KÚP v Žiline. V novembri 2002 začne oficiálne fungovať PIC v Bratislave v  priestoroch IPR v Bratislave. V decembri 2002 sa pripravuje zahájenie prevádzky PIC pri KÚP v Košiciach. Vypracovala sa informačná stratégia o pracovnej rehabilitácii. V rámci informačnej stratégie sa bude v decembri 2002 konať v Bratislave konferencia pre potencionálnych záujemcov o služby PIC a predpokladaných budúcich zamestnávateľov klientov PIC k prezentovaniu činnosť PIC. 
úloha je splnená

16.4.	Vypracovať model systému poskytovania verejných služieb zamestnanosti v oblasti zamestnávania občanov so zdravotným postihnutím prostredníctvom podporovaného zamestnávania, vrátane spôsobu jeho financovania.

16.4.1.	Spracovať a posúdiť doterajšie výsledky činnosti pilotných APZ.
Zodpovedný: NÚP 
Spolupráca: pilotné APZ, MPSVR SR
Termín realizácie: október 2002 
Plnenie:
V roku 2002 sa experimentálne overuje spolupráca NÚP s APZ so zámerom vytvárať podmienky na plnohodnotnú integráciu občanov so zdravotným postihnutím, občanov so ZPS a ZPS s ŤZP na otvorený trh práce. (viď. I/9.7.).
Každá pilotná APZ zhodnotila k 30. 9. 2002 priebežné výsledky realizácie projektu podporovaného zamestnávania a vypracovala projekt  podporovaného zamestnávania na rok 2003, ktoré predložila MPSVR SR. Uvedené podkladové materiály v súčasnom období posudzuje NÚP, ktorý k nim zaujme svoje konečné stanovisko. APZ tiež vypracovali Analýzu výsledkov činnosti a skúsenosti APZ v období od marca 2001 do októbra 2002 (návrhy na rok 2003).
V jednotlivých APZ sa služby podporovaného zamestnávania zabezpečovali nasledovným počtom zamestnancov (vedenie klientov k nájdeniu zamestnania a udržania si práce vykonávajú pracovní asistenti, ale na tejto činnosti sa podieľajú aj ostatní pracovníci s výnimkou ekonóma – administratívneho pracovníka): 
APZ BA	- 6 zamestnancov (4,5 pracovného asistenta)
Agaut BA	- 4 zamestnanci (4 pracovní asistenti)
APZ BB	- 6 zamestnancov (4 pracovní asistenti)
APZ Vranov	- 4 zamestnanci (2,5 pracovného asistenta)
Vypracovanie profilu pracovného asistenta APZ bolo predmetom projektu Phare ACCESS v roku 2002 v partnerstve medzi APZ n.o. Bratislava a BBRZ Linz (Rakúsko). Za účasti všetkých pilotných APZ sa uskutočnilo 6 dvojdňových a jedno trojdňové vzdelávacie stretnutie pod vedením rakúskych lektorov. Projekt končí 1.2.2003. 
Z hľadiska doterajších skúseností v práci s klientmi, personálnym obsadením a kvality riadenia, jednotlivé APZ nemali rovnaké štartovacie podmienky – APZ BA ako aj Agaut BA prišli do projektu so skúsenosťami, na rozdiel od APZ v BB a APZ vo Vranove, ktoré sa začali konštituovať neskôr (v roku 2001) a svoju činnosť začali až v roku 2002. Záverečné vyúčtovanie projektu bude vykonané k 31. 12. 2002.
úloha je splnená

16.4.2.	Na základe doterajších skúseností a výsledkov činnosti pilotných agentúr podporovaného zamestnávania navrhnúť model systému poskytovania verejných služieb zamestnanosti v oblasti zamestnávania občanov so zdravotným postihnutím prostredníctvom podporovaného zamestnávania. 
Zodpovedný: NÚP 
Spolupráca: pilotné APZ, MPSVR SR, združenia a zväzy zdravotne postihnutých, MVO 
Termín realizácie: november – december 2002
Plnenie:
	Z doterajšieho priebežného hodnotenia projektov, hlavne vo finančnej efektívnosti projektov a relatívnosti úspešných prípadov tak, ako boli stanovené v zmluvách, vychádzajúc z kritérií úspešnosti obojstranne akceptovaných v podpísaných zmluvách, OÚP Bratislava I. a OÚP Bratislava II., hodnotia činnosť APZ BA a Agaut BA ako neefektívnu. Ich hodnotiace stanovisko vychádza zo skúsenosti pri realizácii spolupráce s APZ (aktivita OÚP, nízka aktivita zamestnancov APZ). Z uvedeného dôvodu  zamestnanci poradenstva OÚP Bratislava I. vypracovali pre klientov OÚP hodnotiaci dotazník spokojnosti so službami im poskytovanými agentúrou podporovaného zamestnávania. Z vyhodnotenia vyplynula nespokojnosť s poskytovanými službami a najmä s nízkym počtom ponúkaných zamestnaní až neponúknutím žiadneho zamestnania. Klienti vyjadrili nespokojnosť s počtom kontaktov im poskytovaných agentúrou. Nepotvrdilo sa ani očakávanie OÚP súvisiace s poskytovaním zvýšenej starostlivosti o evidovaných nezamestnaných klientov so zdravotným postihnutím. 
	OÚP Bratislava I. aj OÚP Bratislava II. odporúčajú, aby všetky aktivity a služby pre klientov so zdravotným postihnutím boli v podmienkach Bratislavy presunuté na PIC pri KÚP, so sídlom v budove IPR v Bratislave, kde sídli aj pilotné CSPR s pôsobnosťou pre územie SR. 
	Naproti tomu stanoviská OÚP Vranov n/Topľou a OÚP Banská Bystrica pozitívne hodnotia činnosť a spoluprácu s APZ. Ich prínos vidia v zavádzaní nových individuálnych foriem poskytovaných služieb pre vybrané skupiny občanov, ktoré nie je v možnostiach OÚP systematicky poskytovať. OÚP v Banskej Bystrici vidí zvýšenie efektívnosti činnosti APZ rozšírením jej pôsobnosti v rámci celého Bansko-bystrického kraja s využívaním služieb aj pre ďalšie OÚP. 
	Projekt je v štádiu realizácie avšak vzhľadom na trvanie termínovaných úloh by bolo v súčasnosti ich definitívne hodnotenie predčasné.
	Na základe záverečného zhodnotenia realizovaných projektov podporovaného zamestnávania z roku 2002 bude v kompetencii príslušných orgánov NÚP rozhodnúť, v zmysle § 79 písm. i) zákona NR SR č. 387/1996 Z. z. o zamestnanosti v znení neskorších predpisov, na základe podaných projektov APZ o ďalšom postupe pri poskytovaní podporovaného zamestnávania pre občanov so ZPS a občanov so ZPS s ŤZP prostredníctvom týchto agentúr a o financovaní služieb podporovaného zamestnávania z prostriedkov NÚP. 
úloha sa plní

16.5.	Vyhodnotiť účinnosť uplatňovania právnych predpisov, týkajúci sa zamestnávania občanov so zdravotným postihnutím a pripraviť legislatívne návrhy na rozšírenie stimulov pre zamestnávateľov smerujúcu k podpore pracovného uplatnenia týchto občanov. 
Postup a riešenie úlohy sa bude zabezpečovať v rámci plnenia opatrenia I/15.
úloha bude komplexne splnená v roku 2003

I. pilier – Zlepšenie zamestnateľnosti 
Opatrenie č. 17

Príprava štruktúr a vypracovanie návrhov procedúr na zabezpečenie plného fungovania procesu spojeného s využívaním zdrojov z Európskeho sociálneho fondu tak, aby spĺňali legislatívne kritériá a usmernenia orgánov EÚ pre štrukturálne fondy.

Nositelia úloh: 
Gestor: MPSVR SR, MŠ SR, MF SR, MVRR SR, NÚP
Spolupráca: AZZZ SR, KOZ SR, KÚ, samosprávne kraje, MVO

17.1.	Vymedziť kompetencie, zodpovednosť a postavenie Riadiacej jednotky ESF Slovensko, imlementačných útvarov a stanoviť postupy pri implementačnej činnosti. Určiť vzťah implementačných útvarov k Riadiacej jednotke ESF Slovensko.
Termín realizácie: do 1. 3. 2002
Plnenie:
Dňa 8. 2. 2002 Rada vlády SR pre regionálnu politiku a následne 13. 2. 2002 vláda SR schválila spôsob programovania formou Rámca podpory Spoločenstva ako aj štruktúru budúceho Národného rozvojového plánu. Zároveň vláda SR schválila štruktúru riadiacich a platobných orgánov vo vzťahu k EÚ.
úloha je splnená

17.2.	Upresniť kompetencie na centrálnej úrovni a vzťahy medzi centrálnu a regionálnou úrovňou v rámci implementácie ESF.
Termín realizácie: do 19. 6. 2002
Plnenie:
MVRR SR vypracovalo materiál „Správa o zabezpečení uzavretia kapitoly č. 21 – Regionálna politika a koordinácia štrukturálnych nástrojov“, ktorý vláda SR dňa 19. 6. 2002 schválila a ku ktorému bolo prijaté uznesenie vlády SR č. 678/2002. Súčasťou materiálu je vymedzenie vzťahov medzi centrálnou a regionálnou úrovňou.
úloha je splnená

17.3.	Vypracovať návrh manuálu pravidiel pre ESF na Slovensku pre fázy procesu využívania zdrojov z ESF: programovanie, schvaľovanie, implementácia, monitoring, kontrolu a hodnotenie.
Termín realizácie: do 31. 3. 2003
Plnenie:
V stanovenom termíne bude vypracovaný ucelený dokument, ktorý bude popisovať postupy a obsah jednotlivých činností v rámci využívania finančných prostriedkov ESF a realizácie sektorového operačného programu Ľudské zdroje (SOP Ľudské zdroje) a Jednotného programového dokumentu Cieľ 3 (JPD Cieľ 3).
úloha sa bude plniť v roku 2003

17.4.	Pripraviť ideový projekt na vybudovanie informačného systému ako nástroja na zabezpečenie plynulého sledovania priebehu procesu využívania zdrojov ESF.

17.4.1.	Pripraviť ideový projekt.
Termín realizácie: do 31. 12. 2002

17.4.2.	Vybudovať monitorovací systém.
Termín realizácie: do 31. 12. 2003
Plnenie k úlohám č. 17.4.1. a 17.4.2.:
V stanovenom termíne bude vypracovaný návrh koncepcie budovania informačného systému na monitorovanie realizácie SOP Ľudské zdroje a JPD Cieľ 3 smerom od konečných prijímateľov/užívateľov smerom cez implementačné organizácie (tzv. sprostredkovateľské orgány pod riadiacim orgánom) k riadiacemu orgánu (MPSVR SR). Budú v ňom definované ciele, očakávané výsledky, predpokladaný časový plán jeho budovania, predpokladané náklady a zdroje krytia. 
Do konca roku 2003 bude vybudovaný informačný systém na monitorovanie realizácie SOP Ľudské zdroje a JPD Cieľ 3 so zabezpečením na prepojenie na informačný monitorovací systém riadiaceho orgánu MVRR SR.
úlohy sa plnia

17.5.	Zriadiť platobnú jednotku pre implementáciu ESF na MPSVR SR a vytvoriť metodiku toku finančných prostriedkov z ESF a kofinancovania.
Termín realizácie: do 31. 8. 2002
Plnenie:
Uznesením vlády SR č. 476/2002 zo dňa 9. 5. 2002 bolo schválené „Rámcové vymedzenie kompetencií MPSVR SR a NÚP ako implementačných jednotiek pre realizáciu SOP Ľudské zdroje.
Na základe uznesenie vlády č. 617/2002 (revokované uznesením č. 133/2002) je MF SR jediným platobným orgánom pre štrukturálne fondy a Kohézny fond. V zmysle uznesenia vlády SR č. 1030/2002 MF SR v spolupráci s MPSVR SR a MVRR SR vypracuje tzv. audit trail – metodiku slúžiacu na zabezpečenie prehľadnosti finančných kontrol vykonávaných jednotlivými úrovňami kontroly. 
úloha splnená čiastočne, audit trail bude vypracovaný v i. štvrťroku 2003

17.6.	Zriadiť monitorovací výbor pre SOP Ľudské zdroje a JPD Cieľ 3; zabezpečiť administratívne procedúry s tým spojené.

17.6.1.	Zriadiť monitorovací výbor pre SOP Ľudské zdroje a JPD Cieľ 3. 
Termín realizácie: do 31. 8. 2002
Plnenie:
Z uznesenia vlády SR č. 678/2002 k správe o zabezpečení uzavretia kapitoly č. 21 – Regionálna politika a koordinácia štruktruálnych nástrojov vyplynula pre MPSVR SR úloha B.10 – zabezpečiť zriadenie Monitorovacieho výboru pre SOP Ľudské zdroje a JPD Cieľ 3 v termíne do 31. 8. 2002. Obidva monitorovacie výbory boli zriadene v uvedenom termíne.
úloha je splnená

17.6.2.	Vypracovať štatút a rokovací poriadok.
Termín realizácie: do 30. 12. 2002

Plnenie:
Vypracované návrhy štatútu a rokovacieho poriadku pre obidva monitorovacie výbory budú predložené na schválenie na prvom tzv. nultom zasadnutí obidvoch výborov, ktoré sa uskutočnia v termíne do konca roka 2002.
úloha sa plní

17.7.	Navrhnúť a postupne aplikovať public relations v oblasti ESF.
Plnenie:
V mesiaci november 2002 bude zriadený komponent „Európsky sociálny fond“ v rámci internetovej stránky MPSVR SR.
V priebehu roka 2003 bude vybudovaná samostatná internetová stránka „ESF na Slovensku“ a budú taktiež vydané publikácie vo väzbe na ESF.
úloha sa plní

I. pilier – Zlepšenie zamestnateľnosti 
Opatrenie č. 18

Vytvoriť inštitút na zabezpečenie vzdelávania o ESF v štátnej správe a verejnej správe na národnej, regionálnej a lokálnej úrovni, ako aj ďalších relevantných partnerov a inštitúcií, participujúcich v programoch typu ESF.

Nositelia úloh: 
Gestor: MPSVR SR, MŠ SR, NÚP
Spolupráca: AZZZ SR, KOZ SR, samosprávne kraje, KÚ 

18.1.	Aktualizovať vzdelávací plán zameraný na poskytovanie vzdelávania o ESF v súlade s novými požiadavkami. 
Termín realizácie: do konca roka 2002
Plnenie:
Súčasný vzdelávací plán vypracovaný v spolupráci so vzdelávacou nadáciou v Turíne bude do konca roku 2002 aktualizovaný vo väzbe na nové rozhodnutia v oblasti realizácie štrukturálnych fondov na Slovensku.
úloha sa plní

18.2.	Zabezpečiť systém odbornej prípravy zamestnancov Riadiacej jednotky ESF a implementačných útvarov.
Termín realizácie: IV. štvrťrok 2002 – rok 2003
Plnenie:
Zamestnanci Riadiacej jednotky ESF a implementačných útvarov sa priebežne zúčastňujú na vzdelávacích aktivitách v rámci odbornej prípravy.
úloha sa plní priebežne

18.3.	Realizovať vzdelávacie aktivity v oblasti ESF so subjektami podieľajúcimi sa na programoch typu ESF.
Plnenie:
V termíne do konca roka 2002 bude vypracovaný projekt na zabezpečenie vzdelávania v tejto oblasti zameraný na vzdelávanie zamestnancov pracujúcich na implementácii SOP Ľudské zdroje a JPD Cieľ 3 (smerované k implementačným jednotkám) a na semináre pre potenciálnych užívateľov / prijímateľov zdrojov ESF. S realizáciou vzdelávacích aktivít sa počíta od II. štvrťroka 2003.
úloha sa plní

II. pilier – Rozvoj  podnikania
Opatrenie č. 19

Sledovať, aby zámery makroekonomického rozvoja zohľadňovali vplyv opatrení hospodárskej politiky na zamestnanosť.

Nositelia úloh: 
Gestor: MH SR, MP SR, MVRR SR, MDPT SR, MF SR, MZ SR, MPSVR SR, NÚP
Spolupráca: VÚPSVR, SAV, AZZZ SR, KOZ SR

19.1.	Na základe analýzy vývoja makroekonomických ukazovateľov navrhovať opatrenia na zlepšenie stavu v oblasti zamestnanosti.

19.1.1.	Priebežne vyhodnocovať všetky ekonomické aj legislatívne zámery jednotlivých rezortov z hľadiska možného dopadu na vývoj zamestnanosti a nezamestnanosti.
Zodpovední: jednotlivé rezortné ministerstvá
Termín realizácie: priebežne v roku 2002
Plnenie:
V súlade s metodickým pokynom na prípravu a predkladanie materiálov na rokovanie vlády SR je povinnou súčasťou každého vláde SR predkladaného legislatívneho alebo ekonomického zámeru doložka o jeho vplyve na zamestnanosť. Inštitút finančnej politiky premieta do návrhov makroekonomickej politiky a makroekonomických predikcií základné zámery hospodárskej politiky vlády SR a teda aj zámery v oblasti zamestnanosti. Uvedené zámery boli zohľadnené aj v Predvstupovom ekonomickom programe SR na roky 2002 – 2005, ktorého tvorbu gestoroval Inštitút finančnej politiky. Zníženie priemernej miery nezamestnanosti pod 17,5 % do roku 2005 je v materiáli koncipované ako jeden z hlavných cieľov makroekonomického vývoja.
	Uplatňovanie aktívnej politiky zamestnanosti je zaradené medzi hlavné reformy na podporu udržateľného rastu a zdravého vývoja verejných financií. V hlavných cieľoch štrukturálnych zmien sú o. i. uvedené technologická obnova, rast produktivity práce a vytváranie nových pracovných miest. Malé a stredné podnikanie vrátane živnostenského podnikania a jeho podpora je definované ako strednodobá priorita, ktorá má podporiť a spoluvytvárať štrukturálne zmeny v podnikovej sfére. Medzi prioritami hospodárskej politiky do r. 2005, ktoré by mali mať pozitívny vplyv na zamestnanosť, vystupuje cestovný ruch.
	 V Predvstupovom ekonomickom programe sú ďalej premietnuté opatrenia, ktoré vyplývajú z hlavných cieľov politiky zamestnanosti na roky 2002 a 2003 a ktoré určila vláda SR v súlade so Zásadami politiky zamestnanosti na rok 2002 schválenými Radou EÚ a nadväzne na závery a priority, ktoré vyplynuli z dokumentu „Spoločné hodnotenie priorít zamestnanosti v SR“, podpísaného medzi EK a SR v novembri 2001. V období rokov 2003 – 2005 bude pokračovať realizácia politiky zamestnanosti v súlade s európskou stratégiou zamestnanosti.
úloha sa plní priebežne 

19.1.2.	Vypracovať analýzu vývoja makroekonomických ukazovateľov vo vzťahu k vývoju zamestnanosti a nezamestnanosti za rok 2001 a 1polrok  2002 a prognózu na 2.polrok 2002 a roky 2003 a 2004.
Zodpovedný: ÚSSE SAV
Spolupráca: MH SR, MPSVR SR, VÚPSVR, NÚP
Termín realizácie: III. štvrťrok 2002
Z dôvodu neplnenia úlohy gestorom sa ani spolupracujúce subjekty nemohli podieľať na jej  plnení.
úloha je nesplnená

19.1.3.	S využitím vykonanej analýzy makroekonomických ukazovateľov prijať opatrenia na zlepšenie stavu v oblasti zamestnanosti a nezamestnanosti. 
Zodpovedný: MH SR
Spolupráca: MPSVR SR, MP SR, MDPT SR, MF SR, MVRR SR, VÚPSVR, NÚP 
Termín realizácie: október 2002
Plnenie: 
Vzhľadom na to, že ÚSSE SAV nevypracoval predmetnú analýzu MH SR vypracovalo alternatívne riešenie plnenia úlohy a na základe vlastných analýz makroekonomických ukazovateľov vypracovalo „Štúdiu o riešení problematiky nezamestnanosti v krajinách EÚ“ a „Návrh vytvárania klímy pre podnikateľov na zamestnávanie“, v ktorých sú obsiahnuté aj návrhy opatrení na zlepšenie stavu v oblasti zamestnanosti a nezamestnanosti.
úloha sa plní

19.1.4.	V pôsobnosti MP SR realizovať nasledovné konkrétne úlohy, podporujúce rozvoj zamestnanosti.
1.	Rozširovať plochy ovocných sadov o 500 ha, vinohradov o 400 ha, plantáží drobného ovocia, špargle a ďalších plodín náročných na živú prácu
Finančná náročnosť: 
ŠR			210 mil. Sk
vlastné zdroje	390 mil. Sk
Plnenie:
Na realizáciu uvedených aktivít bolo v tomto roku vo forme dotácii poskytnutých 238,7 mil. Sk zo štátneho rozpočtu a 600 mil. Sk vlastných zdrojov podnikateľských subjektov. Realizáciou výsadieb špeciálnych plodín sa minimálne udrží počet pracovných miest a novovytvárajúce sa pestovateľské subjekty vytvoria ďalšie pracovné miesta (zhruba 50).
úloha sa plní priebežne

2.	Zvyšovať, prípadne udržať stav hospodárskych zvierat, s dôrazom na kvalitu plemenného materiálu.
Finančná náročnosť:
ŠR			180 mil. Sk
vlastné zdroje	270 mil. Sk
Plnenie:
Opatrenie bolo zamerané na nákup plemenných zvierat z domácej produkcie a zo zahraničia, na zachovanie ohrozených druhov a plemien hospodárskych zvierat dlhodobo chovaných na území Slovenska a na podporu plemenárskych činností. Predpokladá sa, že suma vyčlenená na tento účel v štátnom rozpočte sa vyčerpá.
úloha sa plní

3.	Podporovať potravinárske subjekty v oblasti modernizácie technológií a riešenia hygieny a kvality výroby najmä v regiónoch s najvyššou nezamestnanosťou.
Finančná náročnosť:
ŠR	     400 mil. Sk
Plnenie:
Dotácie boli smerované do technického a technologického vybavenia pre splnenie podmienok a kritérií EÚ súvisiacich s ochranou zdravia obyvateľstva a so zvýšením hygieny a sanitácie spracovania rastlinných a živočíšnych surovín pre zvýšenie kvality výrobkov, zvýšenie produktivity práce, zvýšenie zhodnotenia surovín a v konečnom dôsledku pre zvýšenie uplatnenia a dosiahnutie nárastu konkurenčnej schopnosti domácej produkcie potravinárskych výrobkov na domácom a zahraničnom trhu.
úloha je splnená
	
4.	Podporou diverzifikačných aktivít poľnohospodárskych subjektov zabezpečiť vytvorenie 119 nových pracovných miest a stabilizáciu osídlenia vo vidieckom priestore.
Finančná náročnosť:
ŠR	     28 mil. Sk

Plnenie:
V roku 2002 bolo podporených 45 podnikateľských subjektov v celkovej výške 40,7 mil. Sk. Prostredníctvom tejto podpory bolo vytvorených 167 nových pracovných miest.
úloha je splnená

5.	Realizovať projekty Špeciálny prípravný program PHARE pre Slovensko priorita B- „Pilotný projekt pre rozvoj vidieka“ – vytvoriť 49 nových pracovných miest v roku 2002.
Finančná náročnosť:
ŠR	     24,9 mil. Sk
Plnenie: 
Prostredníctvom 36 zrealizovaných projektov bolo v roku 2002 priamo vytvorených 50 nových pracovných miest a nepriamo bolo vytvorených 80 nových pracovných miest.
úloha je splnená

6.	Realizovať investičnú akciu a vytvoriť pracovné miesta – PDV Oščadnica, uvedenie do prevádzky sa predpokladá v II. polroku 2002 (celkové investičné náklady 33 889 tis. Sk, vytvorenie 45 pracovných miest).
Zodpovedný: Lesy SR, š.p.
Plnenie:
	Realizáciou investičných akcií PDV – Oščadnica, Námestovo a Michalová sa vytvorilo v PDV Oščadnica 8 pracovných miest a pripravovaná 2. a 3. zmena – 12 miest,  spolu 20 miest, v PDV Michalová 16 pracovných miest a v PDV Námestovo z celkového počtu 22 miest boli vytvorené len dve nové miesta, ostatní zamestnanci boli presunutí z inej PDV, ktorá bola odovzdaná v reštitúcii – v tomto prípade bola udržaná zamestnanosť.
Vyšší efekt v podobe nových pracovných miest sa nedosiahol z dôvodu zavedenia progresívnej technológie nevyhnutnej na zvýšenie kvality výroby.
úloha je splnená

7.	Prostredníctvom programu SAPARD implementovať systém prijímania pomoci zo štrukturálnych fondov EÚ s prioritami: podpora investícií do poľnohospodárskych podnikov, zlepšenie spracovania a predajnosti poľnohospodárskych a rybích výrobkov, podpora zakladania odbytových združení výrobcov, diverzifikácia činností vo vidieckom priestore, lesné hospodárstvo, rozvoj ľudských zdrojov (poradenstvo, vzdelávanie).
Plnenie:
Rozhodnutím Európskej komisie z 15. 4. 2002 boli pre SR akreditované opatrenia č. 1, 2, 4a), 5 a 7 Plánu rozvoja poľnohospodárstva a vidieka SR. Agentúra SAPARD následne vydala metodické pokyny pre žiadateľov o finančnú pomoc z programu SAPARD a ďalšie informačné materiály. Do 16.10.2002 Agentúra prijala 73 žiadostí v celkovej výške uznateľných nákladov 829,3 mil. Sk. Doposiaľ bolo schválených 14 projektov s hodnotou 138,7 mil. Sk, z čoho verejné finančné prostriedky z programu SAPARD sú 69,3 mil. Sk.
Vyššiemu využitiu predvstupovej pomoci EÚ bránili najmä tieto dôvody: pomerne krátke obdobie od potvrdenia akreditácie Agentúry, neskúsenosť žiadateľov pri tvorbe projektov, vysoká náročnosť stanovených kritérií ekonomickej životaschopnosti žiadateľov, nedostatok vlastných zdrojov žiadateľov na prvotné financovanie projektov a ťažký prístup k úverom, v počiatočnom období nebola možnosť prijímať projekty na jednotlivé opatrenia v rámci celého územia SR.
MP SR a Agentúra SAPARD prijímajú opatrenia na zlepšenie stavu, predovšetkým v oblasti zvýšenia informovanosti žiadateľov a skvalitnenia predkladaných projektov.
úloha sa plní

19.2.	Dokončiť priebeh reštrukturalizácie a privatizácie štátnych podnikov.

19.2.1.	Pokračovať v procese reštrukturalizácie a privatizácie štátnych podnikov podľa vládou schváleného harmonogramu.
Zodpovedný: MH SR
Spolupráca: MSPNM SR, MP SR, MDPT SR, MZ SR, MVRR SR, FNM SR, MF SR, AZZZ SR, KOZ SR
Termín realizácie: priebežne podľa harmonogramu k úlohe č. 19.2.
Plnenie:
Proces transformácie a privatizácie majetku štátu pokračuje od roku 1998 v súlade so zámermi vlády SR. Najvýznamnejšie výsledky, ktoré boli dosiahnuté v procese transformácie a privatizácie majetku štátu:
V odvetví energetiky sa realizovali nasledovné reštrukturalizačné a privatizačné akcie:
-	Na základe uznesenia vlády SR zo dňa 14. 3. 2002 bolo vydané rozhodnutie č. 262 o priamom predaji 49 %-nej majetkovej účasti FNM SR na podnikaní Slovenského plynárenského priemyslu, a.s. 51 %-ným akcionárom zostáva v spoločnosti štát, nakoľko ide o jeden z najvýznamnejších podnikov v SR. Po vyhodnotení ponúk v zmysle požadovaných kritérií pre výber nadobúdateľa 49 %-ný podiel na majetku SPP, a.s. získalo konzorcium európskych plynárenských spoločností Ruhrgas, Gaz de France a Gazprom.
-	Slovenské elektrárne, a.s. – dňa 26. 10. 2001. Mimoriadne valné zhromaždenie SE, a.s. schválilo dňa 13. 12. 2001 zrušenie spoločnosti bez likvidácie rozdelením a rozhodlo o založení troch nových a.s. Vznikli tak nová a.s. SE, a.s., Slovenská elektrizačná prenosová sústava, a.s. (SEPS a.s.) a Tepelná energetika, a.s. (TEKO a.s.). Návrh spôsobu privatizácie SE, a.s. bol predložený na Úrad vlády SR dňa 30. 4. 2002. 
-	Na základe rozhodnutí ministra hospodárstva SR v roku 2001 sa uskutočnila transformácia štátnych podnikov ZSE Bratislava, SSE Žilina a VSE Košice na akciové spoločnosti. Transpetrol, a.s. Bratislava –  v zmysle uznesenia vlády z 19. 12. 2001 podpísal dňa 28. 1. 2002 zmluvu o predaji  49 % akcií s ruskou spoločnosťou Yukos. 
V sledovanom období boli premenené 3 zdravotnícke zariadenia na neziskové organizácie poskytujúce všeobecne prospešné služby a v druhej etape privatizácie zdravotníckych zariadení bolo vydaných vládou SR a MSPNM SR 52 rozhodnutí o privatizácii zdravotníckych zariadení.
-	SLOVTHERMAE SLK š.p. Bratislava, š.p. je zaradený v zozname na privatizáciu. Privatizačný projekt bol predložený na MSPNM SR,
-	MEDIKA š.p. Bratislava, vstúpil od 1. 3. 2001 do likvidácie,
-	IMUNA š.p. Šarišké Michaľany, Krajský súd v Košiciach vyhlásil konkurz na majetok IMUNY š.p. dňa 8. 7. 2002.
Odoslaním základných privatizačných projektov štátnych podnikov vodární a kanalizácií na MSPNM SR bol prakticky zavŕšený proces reštrukturalizácie a privatizácie štátnych podnikov v zakladateľskej pôsobnosti MP SR.
úloha sa plní priebežne 

19.3.	Na základe analýzy vývoja makroekonomických ukazovateľov a ich vplyvu na vývoj zamestnanosti a nezamestnanosti navrhovať opatrenia na zlepšenie stavu v oblasti zamestnanosti. 

19.3.1.	S využitím vykonanej analýzy makroekonomických ukazovateľov prijať opatrenia na zlepšenie stavu v oblasti zamestnanosti a nezamestnanosti. 
Zodpovedný: MH SR,
Spolupráca: MPSVR SR, MP SR, MDPT SR, MF SR, MVRR SR, MZ SR, VÚPSVR, AZZZ SR, KOZ SR, NÚP
Termín realizácie: október 2002

Plnenie: 
	Úloha nadväzuje na úlohy č. 19.1.2. a 19.1.3. Rozpracovanie záverov z týchto dokumentov a ich využitie sa uskutoční v priebehu roku 2003.
úloha sa plní

II. pilier – Rozvoj podnikania
Opatrenie č. 20 	

Zlepšiť podmienky pre malé a stredné podnikanie.

Nositelia úloh: 
Gestor: MH SR, NARMSP, MDPT SR  
Spolupráca: MVRR SR, MF SR, MP SR, MŽP SR, samosprávne kraje, SOPK, AZZZ SR, SŽK

20.1.	Zabezpečiť koordináciu všetkých realizovaných programov podpory malého a stredného podnikania a ďalších nadväzujúcich programov; vytvoriť komplexný systém informácií o týchto programoch realizovaných prostredníctvom Regionálnych poradenských a informačných centier (RPIC) a Podnikateľských a inovačných centier (BIC).

20.1.1.	Redukovať špecializované (a izolované) podporné programy. Výsledkom bude návrh na skonsolidovaný novo štruktúrovaný systém podpory MSP, ktorý vyústi do dvoch základných programov finančnej podpory:
a)	Podpora pri začatí podnikania, resp. podpora raných štádií podnikania
b)	Podpora pri konsolidácii 
Zodpovedný: MH SR
Termín realizácie: do konca roka 2002 a priebežne v roku 2003
Plnenie: 
Audit efektívnosti podporných rozvojových programov sa v tomto období uskutočňuje a zatiaľ nie je uzavretý. Na základe zistených faktov bude navrhnutý zánik existujúcich či vznik nových, potrebných inštitúcií v rámci Správy o administratívnych štruktúrach ovplyvňujúcich podnikateľské prostredie, ktorú bude minister hospodárstva SR predkladať každoročne na rokovanie vlády SR.
Úloha je v súčasnosti rozpracovaná, výsledky budú známe v priebehu I. polroka 2003. Plnenie opatrenia má trvalý charakter.
úloha sa plní priebežne

20.1.2.	Úlohou každého RPIC bude mimo poskytovania podporných programov tak ako doteraz aj zhromažďovanie a poskytovanie informácií o všetkých ostatných podporných programoch určených pre MSP, ktoré ponúkajú iné inštitúcie. RPIC tak isto bude zhromažďovať žiadosti o týchto programoch, čím budú slúžiť ako miesta prvého kontaktu aj ako sprostredkovatelia
Zodpovedný: MH SR 
Spolupráca: NARMSP 
Termín realizácie: do konca roku 2002 a priebežne v roku 2003
Plnenie:
RPIC/BIC okrem informácií o podporných programoch NARMSP poskytujú informácie aj o programoch Záručnej banky, SARIO a pod. Ako informačné zdroje im slúžia príslušné www stránky, publikácie NARMSP ako Podpora malého a stredného podnikania, ktorú vydáva každoročne NARMSP, mesačník NARSMP Podnikanie a priame kontakty s príslušnými inštitúciami. Keďže táto aktivita nie je priamo financovaná zo žiadnych finančných zdrojov, nie je ju možné kvantitatívne vyhodnotiť.
Sieť podnikateľských centier NARMSP tvorí 13 RPIC a 5 BIC, ktoré sú realizátormi zámerov, projektov a podporných programov NARMSP v oblasti podpory malého a stredného podnikania v jednotlivých regiónoch Slovenska. 
BIC sa okrem základných poradenských služieb orientujú aj na podporu podnikateľov s inovatívnym podnikateľským zámerom, ktorým poskytujú tzv. “inkubátor”.
Okrem uvedených poradenských služieb a školiacich aktivít sa jednotlivé RPIC/BIC podieľajú aj na realizácií projektov na podporu regionálneho rozvoja. 
úloha sa plní priebežne

20.1.3.	Analyzovať, prehodnotiť a prepracovať existujúcu štruktúru a špecifikáciu podporných programov v súlade s tzv. Schémami štátnej pomoci podľa pravidiel EÚ.
Zodpovedný: MH SR
Spolupráca: NARMSP 
Termín realizácie: do konca roka 2002
Plnenie:
	Podporné programy boli prepracované v zmysle zákona o štátnej pomoci na programy „de minimis“. Ministerstvo hospodárstva SR ako poskytovateľ pomoci oznámilo (po predchádzajúcej konzultácii a odsúhlasení) Úradu pre štátnu pomoc vytvorenie Schémy podpory medzinárodnej kooperácie Subkontraktácia. Oznámenie bolo Úradom pre štátnu pomoc zaregistrované dňa 23. októbra 2002, pod číslom DM 003/002. Ďalšie dva podporné programy, a to Program podpory transferu technológií a implementácie systémov riadenia kvality a Program podpory poradenstva a vzdelávania pre malých a stredných podnikateľov, sú v procese schvaľovania Úradom pre štátnu pomoc.
úloha sa plní

20.1.4.	Vyhodnocovať dopad a efektívnosť realizácie podporných programov, najmä tých, ktoré sú priamou formou finančnej podpory podnikateľov.
Zodpovedný: MH SR 
Spolupráca: NARMSP
Termín realizácie: úloha trvalá

Plnenie:
V roku 2002 bola uskutočnená SWOT analýza efektívnosti jednotlivých poradenských centier. Prijatie záverov z tejto analýzy sa predpokladá v časovom horizonte I. polroka 2003.
Dopad a efektívnosť realizácie finančných podporných programov sa vyhodnocuje polročne v rámci Správy o finančných podporných programoch, predkladanej vláde SR. 
úloha sa plní

20.1.5.	Aktualizovať a skompletizovať Program podpory rozvoja kombinovanej dopravy v SR, zameraného na motiváciu a podporu malého a stredného podnikania v oblasti dopravy.
Zodpovedný: MDPT SR
Spolupráca: MH SR, MP SR, samosprávne kraje
Termín realizácie: II. polrok 2002 a priebežne v roku 2003
Plnenie:
Uznesením vlády SR č. 166/1993 ku koncepcii dopravy bol vyhlásený Program pre malých a stredných podnikateľov v oblasti kombinovanej dopravy, v rámci ktorého bola podnikateľom ponúknutá možnosť získať finančné prostriedky na podnikanie od Slovenskej záručnej banky s garanciou štátu, so snahou motivovať podnikateľov poskytnutím finančných záruk na úvery, znížením úrokového zaťaženia a poskytnutím úverových prostriedkov na základe vypracovaných podnikateľských projektov.
Na tieto účely boli vyčlenené zo štátneho rozpočtu finančné prostriedky, ktoré MDPT SR zverilo Slovenskej záručnej a rozvojovej banke ktorých stav k 31. 1. 2002 bol 135 mil. Sk. 
Finančná podpora sa poskytuje v súlade so zákonom NR SR v znení NR SR č. 434/2001 Z. z. V zmysle novely zákona č. 231/1999 Z. z. o štátnej pomoci bol aktualizovaný celý Program, ktorého úplnú aktualizáciu a kompletizáciu chystá MDPT SR, v spolupráci so Slovenskou záručnou a rozvojovou bankou, uverejniť v Obchodnom vestníku do konca roka 2002.
Podpora sa realizuje prostredníctvom poskytnutia:
a)	bankovej záruky do výšky 50% oprávnených nákladov, alebo 40% oprávnených nákladov na obstaranie hmotného investičného majetku v prípade, že podnikateľ podniká v regióne podľa § 6 ods. 1 zákona NR SR č. 231/1999 Z. z. o štátnej pomoci, alebo podľa iných špecifických podmienok určených pre podnikateľov; najviac však v max. hodnote 50 mil. Sk, alebo 40 mil. Sk do max. hodnoty úveru 100 mil. Sk.
b)	nenávratného finančného príspevku na úhradu časti úrokových nákladov, najviac však do výšky 30% úrokových nákladov.
Celkový rozsah podpory na jeden projekt nesmie presiahnuť 65% oprávnených nákladov. 
Program je veľmi výhodnou formou podpory, ktorá dáva priestor a motiváciu na realizáciu úspešných podnikateľských projektov v kombinovanej doprave tam, kde štátny rozpočet nemá možnosť pokryť tieto požiadavky.
V prípade vzniknutých problémov so splácaním plánovaných splátok na strane podporovaných podnikateľských subjektov MDPT SR v aktívnej spolupráci so Slovenskou záručnou bankou konštruktívne navrhujú potrebné riešenia účastníkom úveru, ktoré po odsúhlasení predkladajú Spoločnému poradnému orgánu na definitívne rozhodnutie.
úloha sa plní priebežne

20.2.	Realizovať zmeny v systéme podpory malého a stredného podnikania s cieľom zefektívniť vynakladanie finančných prostriedkov zo štátneho rozpočtu a európskych podporných fondov pre malé a stredné podnikanie, zjednodušiť dostupnosť finančných zdrojov pre malé a stredné podnikanie.

20.2.1.	Rozpracovať závery vyplývajúce z „Analýzy stavu podnikateľského prostredia v SR“, z analýzy administratívnych štruktúr ovplyvňujúcich podnikateľské prostredie a z analýzy vytvárania klímy pre podnikateľov na zamestnávanie.
Zodpovedný: MH SR
Spolupráca: všetky ministerstvá, AZZZ SR, Združenie podnikateľov Slovenska
Termín realizácie: II. polrok 2002 a pokračovanie v rokoch 2003, 2004
Plnenie: 
	Rozpracovanie záverov vyplývajúcich z uvedených analýz vypracovaných v roku 2002 sa plánuje v prvom polroku 2003.
úloha sa plní

20.2.2.	Poskytovať dotované informačné a poradenské služby súvisiace s podnikateľskou činnosťou prostredníctvom interných a externých poradcov, vrátane pomoci pri spracovaní podnikateľských plánov.
Zodpovedný: MH SR
Spolupráca: NARMSP 
Termín realizácie: v roku 2002 a trvalo
Plnenie:
V rámci podporného Programu poradenstva a vzdelávania pre vybrané skupiny financovaného zo štátneho rozpočtu v I. polroku 2002 inštitucionálna sieť NARMSP RPIC a BIC vykázala nasledovné 
A/ aktivity :
počet informatívnych konzultácií:	205
počet odborných konzultácií:	191
počet vypracovaných podnikateľských plánov mimo NARMSP:	27
počet vypracovaných podnikateľských plánov pre NARMSP	6
počet posudkov na podnikateľské plány mimo NARMSP:	1
počet posudkov na podnikateľské plány pre NARMSP:	0
počet školení:	1
počet účastníkov:	27
B/ výsledky:
počet nových pracovných miest:	186
úloha je splnená

20.3.	Prostredníctvom NARMSP analyzovať podmienky pre rozvoj podnikania na miestnej a regionálnej úrovni  a nadväzne na to navrhovať nové opatrenia.

20.3.1.	S technickou pomocou zahraničných expertov pripraviť Návrh strednodobej politiky podpory malého a stredného podnikania na Slovensku na roky 2002 – 2005.
Zodpovedný: MH SR
Spolupráca: MPSVR SR, MVRR SR, MF SR, MP SR, MŽP SR, MZ SR, AZZZ SR, Združenie podnikateľov Slovenska, NARMSP 
Termín realizácie: II. polrok 2002 
Plnenie:
Návrh štátnej strednodobej politiky podpory malého a stredného podnikania na Slovensku na roky 2002 – 2005 je  v súčasnosti v štádiu ukončovania a do konca t.r. bude predložený do vlády SR.
úloha sa plní

20.3.2.	Vybudovať Centrum pre výskum prostredia malého a stredného podnikania.
Zodpovedný: MH SR
Spolupráca: MVRR SR, NARMSP 
Termín realizácie: začiatok roku 2003
Plnenie: 
Projekt vybudovania Centra pre výskum prostredia MSP sa realizuje už od roku 2002. Ide v ňom o sústredenie všetkých dostupných informácií o MSP v spolupráci so Štatistickým úradom SR, DataCentrom, Colným riaditeľstvom SR, Ústredným daňovým riaditeľstvom a príslušnými registrami, spracovanie dát a ich analýzu z požadovaných aspektov, optimalizáciu zberu dát potrebných pre vyhodnocovanie MSP, spracovanie rôznych tematických prieskumov v oblasti MSP, získavanie údajov z neoficiálnych zdrojov a ankiet, ich analýzu a porovnanie s inými údajmi a o rozvoj spolupráce s výskumnými tímami z univerzít a výskumných  pracovísk.
úloha sa plní

20.3.3.	Sledovať vývoj  legislatívy v oblasti podnikateľského prostredia a pripravovať podnety pre jej reformovanie.
Zodpovedný: MH SR
Termín realizácie: úloha trvalá
Plnenie:
Úloha je zabezpečovaná prostredníctvom pravidelne vypracúvaných správ o stave a rozvoji MSP ako aj cestou Rady vlády SR pre malé a stredné podniky, ktorá je poradným orgánom vlády SR. 
úloha sa plní

20.3.4.	Sledovať vývoj v oblasti malého a stredného podnikania a pripravovať podnet pre jeho efektívnejší rozvoj.
Zodpovedný: MH SR
Termín realizácia: úloha trvalá
Plnenie:
Viď úlohu č. 20.3.3.
úloha sa plní

20.3.5.	Koordinovať prístup v oblasti MSP založený na spolupráci medzi jednotlivými rezortmi, ústrednými orgánmi štátnej správy a regionálnymi a miestnymi samosprávami, vzdelávacími inštitúciami, podnikateľskými združeniami, médiami, finančnou komunitou a súkromným sektorom. 
Zodpovedný: MH SR
Termín realizácie: priebežne
Plnenie:
Viď úlohu č. 20.3.3.
úloha sa plní

20.3.6.	V rámci činnosti Rezortnej komisie pre rozvoj malého a streného podnikania zhodnotiť výsledky podnikateľských subjektov a účinnosť štátnej podpory a následne navrhnúť opatrenia.
Zodpovedný: MP SR
Spolupráca: MVRR SR, MH SR, NARMSP
Termín realizácie: do 31. 7. 2002
Plnenie:
Analýzu rozvoja malého a streného podnikania prerokovala porada vedenia MP SR 5. 8. 2002 a opakovane 30. 9. 2002. Podpora MSP v rezorte pôdohospodárstva sa uskutočňuje prostredníctvom dotácií zo štátneho rozpočtu a programu SAPARD. Postupne dochádza k zmenám v dotačnom systéme smerom k systému uplatňovanému v členských štátoch EÚ.
úloha je splnená

20.4.	Zhodnotiť efektivitu činnosti informačných centier (RPIC, BIC) s cieľom ich efektívneho sústredenia v regiónoch s najvyššou mierou nezamestnanosti. Zvážiť možnosť zlúčenia siete informačných centier s regionálnymi rozvojovými agentúrami. Zvýšiť počet RPIC a BIC v regiónoch s vysokou mierou nezamestnanosti a posúdiť možnosti zlúčenia existujúcej siete RPIC/BIC a regionálnych rozvojových agentúr (RRA). 

20.4.1.	V rámci projektu Posilnenie produkčného sektora Slovensko – Východ podporeného prostriedkami PHARE a zameraného na zvýšenie konkurencieschopnosti malých a stredných podnikateľov východného Slovenska zlepšením podmienok a posilnením infraštruktúry podnikania uviesť do prevádzky Centrá prvého kontaktu vo vybraných lokalitách (Medzilaborce, Michalovce, Bardejov, Brezno, Poltár, Sabinov, Snina, Veľký Krtíš, Levoča); zvážiť možnosť začlenenia niektorých z nich do siete RPIC/BIC.
Zodpovedný: MH SR
Spolupráca: MVRR SR, MP SR, MDPT SR, NARMSP, AZZZ SR, samosprávne kraje
Termín realizácie: do konca roka 2002
Plnenie:
V auguste 2002 boli do integrovanej siete RRA zaradené k doterajším 17 subjektom aj ďalšie 4 RRA. 
Centrá prvého kontaktu (CPK) boli založené a zaregistrované. Prebehli výberové konania na pracovníkov a vybraní pracovníci (riaditeľ a poradca) nastúpili od 1. 10. 2002. Prebehli základné školenia pracovníkov a v novembri budú zorganizované semináre o podpore MSP v rámci regionálneho rozvoja. Pripravuje sa dodávka technického vybavenia a podpornej kampane, ktorá by mala začať v januári 2003. Vybrané CPK budú postupne zaraďované do siete RPIC/BIC od roku 2004, ak budú vyhovovať požadovaným kritériám.
MVRR SR sa prostredníctvom svojej Agentúry na podporu regionálneho rozvoja podieľa na realizácii uvedeného opatrenia v rámci PHARE projektu - Posilnenie produkčného sektora v regióne Slovensko – východ, cieľom ktorého je zvýšenie konkurencieschopnosti malých a stredných podnikateľov východného Slovenska zlepšením podmienok a posilnením infraštruktúry podnikania. 
	Podľa názoru MVRR SR je počet RRA dostatočný v integrovanej sieti v regiónoch s vysokou mierou nezamestnanosti, ktorá spolupracuje so subjektami RPIC a BIC v oblasti podpory MSP, ale zlúčenie týchto sietí neprichádza do úvahy z dôvodu rozličného zamerania oboch sietí. Činnosť integrovanej siete RRA nie je zameraná jednostranne na podporu MSP, ale na všetky druhy rozvojových projektov a ich koordináciu v regióne (napr. v oblasti ľudských zdrojov na ekonomickú a sociálnu súdržnosť, vylúčenie izolácie a zvýšenie zamestnanosti Rómskej komunity, vypracúvanie stratégií rozvoja regiónov, miest a obcí, podpora budovania infraštruktúry regiónov, cezhraničná spolupráca, vzdelávacia činnosť a pod.).
Vyhodnotenie efektívnosti činnosti jednotlivých informačných centier bolo predmetom analýzy efektivity RPIC a BIC, ktorá v záveroch navrhuje postup riešenia (ich sústredenie v regiónoch s najvyššou mierou nezamestnanosti, zlúčenie siete informačných centier s regionálnymi rozvojovými agentúrami a pod.).
úloha sa plní

20.4.2.	Otvoriť 2 nové podnikateľské inkubátory:
•	V Martine so zameraním na podporu začínajúcich podnikateľov
•	V Banskej Bystrici so zameraním na podnikateľov, zavádzajúcich nové technológie
Zodpovedný: MH SR 
Spolupráca: MVRR SR, NARMSP 
Termín realizácie: II. polrok 2002
Plnenie:
Výstavba podnikateľských inkubátorov v Banskej Bystrici a Martine bola zrealizovaná. V Banskej Bystrici prebehlo kolaudačné konanie a postupne sú v ňom umiestňované začínajúce a inovatívne podniky pôsobiace v regióne. 
Kolaudácia inkubátora v Martine je plánovaná na koniec októbra, predpokladaný začiatok činnosti v decembri 2002.
V III. štvrťroku 2002 NARMSP vyhlásila výberové konania na rekonštrukciu inkubátorov v Košiciach, Prešove, Rožňave a Spišskej Novej Vsi.
úloha je splnená

20.5.	Realizovať nové podporné programy vyhlásené MH SR a schválené uznesením vlády SR č. 669/2001 orientované na malé a stredné podnikanie.

20.5.1.	Priebežne realizovať jednotlivé programy, orientované na malé a stredné podnikanie. V roku 2002 začať s realizáciou programu Podpora MSP prostredníctvom siete inkubátorov a implementáciou metódy Research – based – spin – off.
Zodpovedný: MH SR
Spolupráca: MP SR, MDPT SR, MŽP SR, MVRR SR, NARMSP 
Termín realizácie: priebežne v roku 2002

Plnenie:
Schválené štátne programy orientované na malé a stredné podnikanie sú priebežne realizované v priebehu roka 2002. V II. polroku 2002 sa započalo s realizáciou programu Podpora MSP prostredníctvom siete inkubátorov a implementáciou metódy Research – based – spin – off.
Bola spracovaná výkresová dokumentácia pre rekonštrukciu priestorov v Dome techniky Bratislava, kde bude umiestnený pilotný technologický inkubátor. V súčasnosti prebieha výberové konanie na dodávateľa stavby. V novembri sa započne s realizáciou technickej asistencie, ktorej cieľom je pripraviť manuál pre prevádzkovanie pilotného technologického inkubátora.
úloha sa plní

20.5.2.	Program podpory proexportných aktivít realizovať na základe metodológie Subkontraktačnej burzy Slovenska. Subkontraktačná burza Slovenska  je vhodným partnerom pri podpore rozvoja výrobnej kooperácie a exportu MSP, ktorých oblasť podnikania je zameraná na strojárstvo, elektrotechniku a elektroniku, výrobu foriem a plastov, drevársky, textilný a automobilový priemysel. Efektívne a komplexne riešenie tejto problematiky vyžaduje využitie všetkých existujúcich inštitúcií a výsledkov aktívnych projektov PHARE.
Zodpovedný: MH SR
Spolupráca: NARMSP 
Termín realizácie: do konca roku 2002 a v nasledujúcich rokoch
Plnenie:
Urýchlenie internacionalizácie a prienik firiem na nové trhy sa realizuje prostredníctvom Subkontraktačnej burzy Slovenska (SBS), ktorá poskytuje zahraničným firmám - na základe ich kooperačných požiadaviek – presné informácie a služby na vysokej úrovni hlavne pri hľadaní a identifikovaní vhodných partnerov pre výrobnú a obchodnú kooperáciu, ako aj zapojenia SR do programu Euro Info Centrum. Aktivity  Euro Info Centier (EICC) v Bratislave a Prešove  spočívajú v informačnom zabezpečení malých a stredných podnikov, ďalej v činnosti systémov na sprostredkovanie spolupráce domácich a zahraničných podnikateľských subjektov, v organizácii a podpore účasti slovenských podnikov na odborných podujatiach tak v zahraničí, ako aj doma a v monitoringu podnikateľského prostredia.
úloha sa plní

20.5.3.	Programom mikropôžičiek pomôcť malým začínajúcim podnikateľom vo vybraných regiónoch Slovenska získať potrebné mikropôžičky na začatie podnikateľskej činnosti alebo na preklenutie dočasných problémov pri financovaní podnikateľskej činnosti.
Zodpovedný: MH SR
Spolupráca: NARMSP 
Termín realizácie: do konca roka 2002 a v nasledujúcich rokoch
Plnenie:
V priebehu I. polroka 2002 bolo celkom poskytnutých 113 mikropôžičiek v celkovej sume 38,9 mil. Sk a to z revolvingových zdrojov (z predchádzajúcich zdrojov) a jednak zo zdrojov programu PHARE z Finančného memoranda 1999 a prostriedkov štátneho rozpočtu 2001. Realizácia programu ďalej úspešne pokračuje.
úloha sa plní

20.5.4.	Programom riadenia kvality sledovať podporu vzdelávania a poradenstva pre malých a stredných podnikateľov v etape prípravy a budovania systému kvality. Znižovať náklady podnikov na certifikačný proces. 
Zodpovedný: MH SR
Spolupráca: NARMSP
Termín realizácie: do konca roku 2002 a v nasledujúcich rokoch
Plnenie:
Vzhľadom k tomu, že NARMSP v I. polroku 2002 ešte nedisponovala finančnými zdrojmi  zo štátneho rozpočtu 2002 (v štátnom rozpočte 2001 neboli pridelené žiadne finančné prostriedky), naďalej sa prijímali žiadosti o granty iba na evidenciu. Výberová komisia zasadala 1-krát, aby rozdelila zvyšné prostriedky zo štátneho rozpočtu, ktoré sa nedočerpali z dôvodu rezervácie pre tie firmy, ktoré meškali s ukončením certifikačného procesu. V I. polroku 2002 bolo vyplatených 5 grantov 4 firmám v celkovom objeme 335 773 Sk. K I. polroku 2002 sme spolu zaevidovali 192 žiadosti 110 firiem (96 žiadostí o grant na poradenstvo a vzdelávanie a 96 žiadostí na certifikačný proces).
úloha sa plní

20.5.5.	Programom transfer technológií zabezpečiť komplex materiálnych a nemateriálnych hodnôt, ktoré svojou kvalitou umožňujú proces inovácií v priemyselnej výrobe. Ide o technológiu, ktorá je výsledkom výskumno-vývojovej činnosti a ktorá prinesie do inovačného procesu nové poznatky a tým aj vyššie úžitkové vlastnosti výsledku inovácie.
Zodpovedný: MH SR
Spolupráca: NARMSP 
Termín realizácie: do konca roka 2002 a v nasledujúcich rokoch
Plnenie:
Cieľom Štátneho programu transféru technológií je vytvorenie efektívneho mechanizmu na podporu vývoja a uplatnenia progresívnych technológií, ktoré rešpektujú environmentálne kritériá. Súčasťou projektu je aj vybudovanie informačného systému, ktorý bude zabezpečovať informovanosť o existencii a dostupnosti inovatívnych technológií, ako aj o najnovšom stave vývoja v jednotlivých oblastiach a grantový systém na podporu transferu technológií pre malé a stredné podniky. Žiadosti o grant sa predkladajú prostredníctvom RPIC a BIC, alebo priamo v NARMSP. Žiadosti o granty a výška grantu sú posudzované a odsúhlasované komisionálne. Grant je poskytovaný na základe preukázaných nákladov na transfer nových technológií. Výška grantu môže byť maximálne 1,0 mil. Sk. 
úloha sa plní

20.6.	Postupne znižovať a zjednodušovať administratívne a daňové zaťaženie malého a stredného podnikania.

20.6.1.	Na základe prijatej novely živnostenského zákona č. 455/1991 Zb. odstraňovať bariéry a administratívne prekážky, ktoré bránia intenzívnejšiemu rozvoju podnikania.
Zodpovedný: MH SR 
Spolupráca: MV SR, SŽK
Termín realizácie: priebežne
Plnenie: 
Pokračovať v už realizovanom obmedzovaní počtu koncesovaných živností a v zjednodušovaní podmienok na získavanie živnostenských oprávnení. Bol predložený návrh na presun živnostenskej pôsobnosti z MV SR na MH SR.
úloha je plnená priebežne

20.7.	Vypracovať analýzu bariér pre malé a stredné podnikanie a na jej základe zlepšiť podmienky na rozšírenie malého a stredného podnikania ako nástroja na podporu regionálnej zamestnanosti, posilňovať motiváciu jednotlivcov na začatie podnikania a zvyšovať potrebné schopnosti, zručnosti a znalosti prostredníctvom vzdelávania. Klásť pritom dôraz na rozvoj skrytého podnikateľského potenciálu obyvateľstva.

20.7.1.	V spolupráci s malými a strednými podnikateľmi pripraviť konkrétne projekty, uskutočniť tréningy malých a stredných podnikateľov s cieľom rozvinúť doplnkové činnosti a podporiť MSP v oblasti poľnohospodárstva, ochrany životného prostredia, rozvoja vidieckeho turizmu a agroturizmu; zlepšiť možnosti čerpania finančných podpôr.
Zodpovedný: MP SR 
Spolupráca: MVRR SR, MH SR, NARMSP, Agentúra pre rozvoj vidieka Nitra (ARVI)
Termín realizácie: II. polrok 2002
Plnenie:
V rámci podporného Programu vzdelávania a školení pre malých a stredných podnikateľov financovaného zo štátneho rozpočtu v I. polroku 2002 cestou RPIC a BIC sa uskutočnili 3 školenia pre 65 účastníkov.
Školenia/semináre boli zorganizované na témy: finančné a iné podporné programy pre MSP, možnosti získania finančných zdrojov prostredníctvom programu SAPARD a podpora exportu a investícií. Do konca roka 2002 sa budú ešte organizovať školenia v oblasti elektronického obchodu.
Poradenstvo bolo zamerané pre malé a stredné podnikateľské subjekty formou komunikácií, priamych návštev u podnikateľov najmä v otázkach ako správne napísať podnikateľský zámer, možnosti získavania finančných prostriedkov a pod. v rozvoji doplnkových činností, v oblasti rozvoja agroturistiky a vidieckej turistiky, školenie vinárov, vinohradníkov a pestovateľov drobného ovocia, v oblasti rozvoja ľudových remesiel, v oblasti noriem platných pre tvorbu a ochranu životného prostredia za účasti lektorov pracovníkov hygienickej a veterinárnej služby. 
Celkove do 30. 9. 2002 využilo služby ARVI vo vzdelávaní pre rozvoj malého a stredného podnikania 54 záujemcov.
Do konca roka sa budú ešte organizovať školenia v oblasti elektronického obchodu. Výkony a výsledky vzdelávacích aktivít, ktoré boli financované z prostriedkov PHARE, budú vyhodnotené až po ukončení grantovej schémy na konci roku 2002.
úloha sa plní

20.8.	Vypracovať podporné programy zamerané na rozvoj zamestnanosti v službách a v ochrane životného prostredia.

20.8.1.	Vytvoriť stálu pracovnú skupinu zloženú zo zástupcov MH SR, MDPT SR, MZV SR, MK SR, MVRR SR, MP SR, MŠ SR, MZ SR za účelom koordinácie aktivít v zahraničí a zvýšenia návštevnosti Slovenska.
Zodpovedný: MH SR
Spolupráca: MZ SR, MVRR SR, ZMOS
Termín realizácie: od roku 2002 a trvale 
Plnenie:
Stála pracovná skupina bola zriadená.
úloha sa plní

20.8.2.	Vo všetkých samosprávnych krajoch vytvoriť podmienky na podporu rozvoja cestovného ruchu najmä vyčlenením primeraného objemu finančných prostriedkov na podporu propagácie a prezentáciu krajov doma i v zahraničí.
Zodpovední: samosprávne kraje
Termín realizácie: do 30. 9. 2002
Plnenie:
Vyhodnotenie plnenia úlohy predložili iba Nitriansky samosprávny kraj (NSK) a Trnavský samosprávny kraj (TSK). V rámci NSK bolo vyfinancovaných 6 projektov, podporujúcich cestovný ruch z Pilotnej grantovej schémy MH SR, sekcie cestovného ruchu v celkovej hodnote 4 465 tis. Sk. 
V roku 2002 sa realizovala prezentácia NSK formou zahraničných návštev reprezentácií NSK – Štrasburg, Španielsko, Francúzsko, Brusel, Maďarsko, Ruská federácia. TSK túto aktivitu nekvantifikoval, iba uviedol, že sa jej viaceré subjekty zúčastnili.
V súčasnosti prebieha príprava účasti NSK a TSK na výstave cestovného ruchu SLOVAKIA TOUR.
úloha sa plní

20.8.3.	Nadviazať, resp. prehĺbiť cezhraničnú spoluprácu v oblasti cestovného ruchu VÚC s regiónmi susedných štátov.
Zodpovední: samosprávne kraje 
Spolupráca: MVRR SR, MV SR
Termín realizácie: do 30. 9. 2002
Plnenie:
Nitriansky samosprávny kraj spolupracuje s Euroregionálnymi združeniami pôsobiacimi na jeho území. Cez grantovú schému MZV SR predložil NSK 10 projektov trilaterálnej spolupráce Slovensko – Rakúsko – Maďarsko, z ktorých boli tri úspešné. TSK rozvinul spoluprácu v oblasti cezhraničnej spolupráce v rámci projektu JORDES + (spoločný projekt Viedeň – Bratislava – Györ, účasť na jeho kapitole „Cestovný ruch a kultúrne dedičstvo“).
So zintenzívnením spolupráce v tejto oblasti počíta TSK aj v rámci, resp. po vytvorení euroregiónu založeného v príhraničných oblastiach Rakúska, Moravy, Slovenska a Maďarska. Je predpoklad, že k zintenzívneniu rozvoja cestovného ruchu medzi trnavským regiónom (najmä oblasť Záhoria) a Rakúskom dôjde po vybudovaní pevného mosta medzi Moravským Sv. Jánom a Hohenau. Realizoval sa už projekt prepojenia cyklotrás v okrese Senica s rakúskymi a moravskými cyklotrasami a pripravuje sa projekt „vínnych ciest“, ktoré sú už vybudované v oblasti Weinviertel v Rakúsku a budú napojené na obdobné cesty na Záhorí a na južnej Morave. Ďalej regionálne združenie Záhorie pripravuje v spolupráci s rakúskym partnerom vinársku expozíciu Bakchus, financovanú z Phare CBC. V spolupráci s dolnorakúskou organizáciou Weinviertel Management – Euregio Service sa pripravuje viacjazyčný turistický sprievodca rakúsko-slovenským prihraničím.
úloha sa plní

20.8.4.	Pripraviť súťaž v zveľaďovaní a skrášľovaní obcí a miest s využitím skúseností z bývalej súťaže obcí a stredísk cestovného ruchu, prípadne uplatnením poznatkov zo zahraničia. Do súťaže zaradiť kritériá hygieny a čistoty.
Zodpovedný: ZMOS
Spolupráca: SACR
Termín realizácie: do 31. 12. 2002

Plnenie:
Slovenská agentúra pre cestovný ruch (SACR) prostredníctvom marketingovo-informačného časopisu Infotour oslovila všetky obce v súvislosti so skrášľovaním prostredia a ako príklad uverejnila spôsob realizácie tejto úlohy vo Francúzsku.
úloha sa plní

20.8.5.	Aktivizovať a rozšíriť marketing a propagáciu slovenských liečebných kúpeľov doma i v zahraničí.
Zodpovedný: Zväz liečebných kúpeľov
Spolupráca: MH SR, SACR
Termín realizácie: úloha trvalá
Plnenie:
SACR na podporu propagácie kúpeľov vydala propagačný materiál „Slovenské kúpele“. Ďalej sa tento produkt propagoval na medzinárodných veľtrhoch v Stuttgarte, Berlíne, Londýne, Utrechte a na prezentačných akciách v Nemecku, Holandsku a Anglicku.
úloha sa plní

20.8.6.	Prehĺbiť a skvalitniť informácie o cestovnom ruchu najmä rozšírením Živej panorámy v STV o ďalšie strediská a vysielaním v pravidelnom čase, postupným zriadením Informačných centier na hlavných hraničných priechodoch a skrátením intervalov pravidelného doplňovania a novelizovania informačných stránok o cestovnom ruchu v SR na internete.
Zodpovedný: SACR
Spolupráca: STV, samosprávne kraje
Termín realizácie: do 30. 9. 2002
Plnenie:
Živá panoráma v STV pokračuje a rozširuje sa postupne o nové strediská cestovného ruchu. Informačné centrá na hraničných priechodoch budú realizované až po získaní finančných zdrojov buď pre SACR alebo VÚC. Informačné stránky na internete sú pravidelne doplňované a novelizované.
úloha sa plní

20.8.7.	Realizovať marketingový výskum na trhoch strategicky významných pre návštevnosť Slovenska, získané poznatky a informácie využiť pri plánovaní propagačných aktivít a pri tvorbe produktu cestovného ruchu Slovenskej republiky, ako ich aj poskytovať prostredníctvom profesijných združení a zväzov  podnikateľským subjektom.
Zodpovedný: SACR
Termín realizácie: úloha trvalá
Plnenie:
SACR pravidelne realizuje marketingový prieskum trhov (Maďarsko, Česká republika, Poľsko, Holandsko, Nemecko). Údaje boli dané k dispozícii profesijným zväzom a združeniam. 
úloha sa plní

20.8.8.	V rámci systému odborných a špecializovaných činností v zabezpečovaní ochrany prírody a krajiny, ktoré pre ich úzku špecializáciu alebo krátkodobý výkon nie sú kapacitne zabezpečené rozpočtovou kapitolou štátnej ochrany prírody, ale je nevyhnutne ich vykonávať, vypracovať dlhodobý akčný plán takýchto činností a na základe neho tieto zabezpečovať zadávaním externým dodávateľom a tým podmieniť vznik siete malých dodávateľských právnických alebo fyzických osôb a tým podporovať podmienky pre malé a stredné podnikanie
Zodpovedný: MP SR
Termín realizácie: do 31. 12. 2002
Plnenie:
Úloha sa plní v rámci úlohy č. 20.7.1.
úloha sa plní

20.9.	Vyškoliť dostatok manažérov zaoberajúcich sa poradenstvom pre malé a stredné podnikanie s cieľom zabezpečiť zlepšenie kvality poradenských služieb v jednotlivých RPIC a BIC.

20.9.1.	Vypracovať akreditačný systém pre výber dodávateľov služieb a odborníkov v oblasti vzdelávania.
Zodpovedný: MH SR
Spolupráca: MVRR SR, MDPT SR, MP SR, Úrad pre verejné obstarávanie, NARMSP, SOPK
Termín realizácie: III. štvrťrok 2002
Plnenie:
Akreditačný systém je predmetom technickej asistencie financovanej z programu PHARE Finančné memorandum 1999 v rámci projektu Poradenstva a vzdelávania pre MSP. Experti pracujú v NARMSP od februára 2002. Jeho finálna verzia bude predložená NARMSP koncom novembra 2002.
úloha sa plní

20.9.2.	V priebehu roka 2002 v rámci projektu technickej asistencie pre poradenstvo a vzdelávanie vyškoliť konkurzom vybraných trénerov a poradcov.
Zodpovedný: MH SR
Spolupráca: MVRR SR, MDPT SR, MP SR, ÚVO, NARMSP, SOPK
Termín realizácie: IV. štvrťrok 2002
Plnenie:
V rámci projektu horeuvedenej technickej asistencie bolo spracovaný školiaci program pre poradcov na diagnostiku MSP. V rámci programu bolo vyškolených 10 trénerov z radov interných a externých poradcov RPIC/BIC a ďalších 30 poradcov v pilotnom školení.
úloha je splnená

20.9.3.	Vzdelávať podnikateľov v rámci programu Mikropôžičky.
Zodpovedný: MH SR
Spolupráca: NARMSP 
Termín realizácie: do konca roka 2002 a pokračovanie v nasledujúcich rokoch
Plnenie:
V priebehu I. polroka 2002 bolo vyškolených celkom 183 žiadateľov o mikropôžičku so zameraním na zostavenie podnikateľského plánu a osvojenie si základných právnych a účtovných znalosti pre oblasť podnikania.
úloha je splnená

20.10.	Dobudovať sieť RPIC a BIC tak, aby zodpovedali potrebám jednotlivých regiónov.
Plnenie:
Realizácia úlohy je zabezpečovaná plnením úloh uvedených v opatrení č. 20.4. 
úloha je splnená

20.11.	Realizovať podporné programy zamerané na rozvoj zamestnanosti v službách a v ochrane životného prostredia.

20.11.1.	Prostredníctvom Rady pre cestovný ruch MH SR prehĺbiť zapojenie aktivít a činností iných rezortov do vytvárania obrazu Slovenska ako krajiny cestovného ruchu a vzájomne koordinovať aktivity.
Zodpovedný: MH SR
Spolupráca: MDPT SR, MK SR, MVRR SR, MP SR, MŽP SR, MŠ SR
Termín realizácie: úloha trvalá
Plnenie:
V rámci opatrenia možno poskytnúť grant na: 
-	Master plány cestovného ruchu pre regióny, subregióny a strediská, 
-	Programy rozvoja cestovného ruchu na regionálnej, subregionálnej a miestnej úrovni,
-	Stratégie a rozvojové politiky cestovného ruchu v regiónoch,
-	Marketingové stratégie pre regióny, subregióny a strediská cestovného ruchu,
-	Podporné aktivity pre združenia cestovného ruchu,
-	Organizovanie a realizácia workshopov na regionálnej, subregionálnej a prípadne aj miestnej úrovni,
-	Marketingové a propagačné aktivity pre regióny a strediská cestovného ruchu (prieskumy, propagačné materiály, účasť na prezentačných a predajno-propagačných akciách a pod.),
-	Podpora aktivít turisticko-informačných kancelárií,
-	Aplikácia nových technológií pre rozvoj rezervačných systémov. 
Investičné projekty slovenských malých a stredných podnikateľov v cestovnom ruchu, môžu byť podporované do výšky 35 % celkových oprávnených nákladov. Minimálna výška grantu je 250 000 Sk a maximálna výška 2 000 000 Sk. V rámci tejto priority možno poskytnúť grant na:
-	Služby pre voľný čas - športové, kultúrne, rehabilitačné, rekreačné a iné, 
-	Stravovanie, typické a tradičné zariadenia s miestnym koloritom, 
-	Skvalitnenie ubytovania, rekonštrukcia a modernizácia existujúcich kapacít, ktorej výsledkom je zvýšenie kvality a štandardu. 
V rozvoji ľudských zdrojov možno poskytnúť grant na: 
-	Odborný tréning (vrátane podnikateľského know how) pre súčasných a nových pracovníkov v cestovnom ruchu, 
-	Tréning a rozvoj zručností v oblasti služieb - hotelierstvo, pohostinstvo, ľudové remeslá, rekreačné a športové služby, animácia a pod, 
-	Tréning zameraný na vytváranie pracovných miest pre nezamestnaných, ľudí s neukončenou školskou dochádzkou a iné znevýhodnené skupiny. 
úloha sa plní

20.11.2.	Vyčleniť účelové prostriedky na podporu vydávania regionálnych sprievodcov cestovného ruchu.
Zodpovedný: MH SR
Spolupráca: MF SR
Termín realizácie: každoročne
Plnenie:
SACR získala finančné prostriedky vo výške 5 mil. SK na program Podpory vydávania regionálnych sprievodcov cestovného ruchu. V súčasnosti bolo finančne podporených 20 regionálnych sprievodcov. 
úloha je splnená

20.11.3.	Iniciovať vytváranie  regionálnych združení cestovného ruchu a usmerňovať rozvoj ich činností. Podporovať zvyšovanie návštevnosti samosprávneho kraja prostredníctvom združení cestovného ruchu, turisticko-informačných kancelárií, a to najmä spracúvaním kalendárov podujatí, prezentáciami kraja doma i v zahraničí, ponukou prenájmu ubytovacích kapacít.
Zodpovední: samosprávne kraje
Spolupráca: MH SR, SACR
Termín realizácie: úloha trvalá
Plnenie:
Nitriansky samosprávny kraj v rámci spracovávaného programu rozvoja pripravuje zriadenie Združenia cestovného ruchu, ktoré by združovalo podnikateľov v cestovnom ruchu, miestne samosprávy a vytváralo by rámec pre ucelenú koncepciu investícií do tohoto odvetvia. Predpokladom je, aby aj na centrálnej úrovni bola táto problematika riadená z jedného centra o čo bol samosprávnymi krajmi požiadaný predseda vlády SR. 
Na území Trnavského samosprávneho kraja pôsobí niekoľko združení orientovaných na rozvoj toho ktorého mikroregiónu. Cieľom TSK je vytvárať podmienky pre ich činnosť a vzájomnú kooperáciu s cieľom dosiahnuť zvyšovanie návštevnosti samosprávneho kraja, účasť na prezentačných akciách doma i v zahraničí, vydávaní propagačných materiálov, ale aj vypracovanie ucelenej koncepcie rozvoja tohto odvetvia. 
úloha sa plní

20.11.4.	Organizovať prezentácie samosprávnych krajov a regiónov cestovného ruchu za účasti masmédií a cestovných kancelárií.
Zodpovední: samosprávne kraje
Spolupráca: SACR
Termín realizácie: úloha trvalá
Plnenie:
SACR pravidelne organizuje prezentácie regiónov cestovného ruchu formou účasti na medzinárodných veľtrhoch a výstavách, workshopoch, tlačových konferenciách, vydávaním časopisu Panoráma Slovenska. 
NSK má spracované programy kultúrnych a spoločenských podujatí podľa jednotlivých okresov na rok 2002 a 2003, ktoré zverejňuje na svojej internetovej stránke. Stránka sa práve rozbieha a predpokladá sa uverejňovanie aj ďalších informácií dôležitých pre návštevníkov regiónu.
TSK v súčasnosti pripravuje kalendár kultúrnych a spoločenských akcií na rok 2003, ako aj priamu účasť na medzinárodnom veľtrhu CR Slovakiatour 2003 v Bratislave. V roku 2003 zároveň plánuje ešte minimálne jednu  prezentáciu v zahraničí. Zároveň pripravuje vlastnú internetovú stránku.
úloha sa plní
                                                                
20.11.5.	Vyhlasovať pre jednotlivé roky tematické zamerania propagačných aktivít cestovného ruchu v Slovenskej republike.
Zodpovedný: SACR
Termín realizácie: úloha trvalá
Plnenie:
Na rok 2003 bola vyhlásená téma: „Aktívne na Slovensku“. V roku 2002 to bola téma „Ekoturizmus“. 
úloha sa plní

20.11.6.	V záujme rozvoja elektronického obchodu realizovať tieto konkrétne úlohy:
-	poskytovať softvér pre EDI servery a používateľov, 
-	pripravovať lokalizované správy EDIFACT-u,
-	prevádzkovať systém elektronickej výmeny dokumentov medzi účastníkmi, 
-	vykonávať funkciu certifikačnej autority pre kľúče slúžiace na autorizáciu elektronických podpisov. 
Zodpovedný: MH SR
Termín realizácie: rok 2002 a pokračovanie v nasledujúcich rokoch
Plnenie:
Program vychádza z potrieb definovaných v projekte e-Europe (pre členské krajiny EÚ) a jeho modifikácie pre asociované krajiny e-Europe Plus, ktoré boli rozpracované v materiáli Politika informatizácie spoločnosti v SR, ku ktorej bolo prijaté uznesenie vlády SR č. 522 z 13. 6. 2001.
	Cieľom programu je vytvorenie projektového, konzultačného, školiaceho, manažérskeho a tréningového Centra pre elektronický obchod pre potreby MSP, ktoré bude zároveň certifikačným miestom pre elektronický podpis. Centrum vznikne transformáciou zostatku Fondu na podporu zahraničného obchodu – jeho WEB – informačného centra. Využité bude najmä jeho hardvérové a softwérové vybavenie. Vybudovanie certifikačného miesta a jeho úlohy vymedzuje zákon o elektronickom podpise. Zvýšenie zručností a vedomostí MSP v oblasti celej šírky informačných a komunikačných technológií sa uskutoční systémom školení, kurzov a simulačných tréningových aktivít. Okrem tohto projektu bude centrum zabezpečovať výkon ďalších 6 projektov:
-	projekt zavádzania elektronického podpisu do MSP,
-	projekt elektronických katalógov,
-	projekt stáži v e-obchod portáli,
-	projekt prenosu makromarketingových informácií,
-	projekt monitoringu a výskumu MSP,
-	projekt vytvárania regionálnych trade-points.
úloha sa plní

II. pilier – Rozvoj podnikania
Opatrenie č. 21

Podporovať tvorbu prostredia priaznivého pre podnikateľské aktivity, pre vstup zahraničných investícií, pre reštrukturalizáciu priemyslu a rozvoj regiónov realizáciou programu podpory rozvoja priemyselných zón a parkov.

Nositelia úloh:
Gestor: MH SR, NARMSP 
Spolupráca: NÚP, MVRR SR, MF SR, MŽP SR, MP SR, MV SR, ÚGKK SR, samosprávne kraje

21.1.	Riešiť podporu vstupu zahraničných investícií smerujúcu k vyrovnávaniu rozdielov v rozvoji jednotlivých regiónov uplatňovaním zákona č. 193/2001 Z. z. o podpore na zriadenie priemyselných parkov a o doplnení zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov.

21.1.1.	Využitím systému podpory budovania priemyselných parkov ako hlavného nástroja na podporu prílevu zahraničných investícií na základe uplatňovania zákona č. 193/2001 Z. z. o podpore priemyselných parkov prispieť efektívnym budovaním priemyselných parkov k vytvoreniu vhodných podmienok pre realizáciu štrukturálnych zmien a rozvojových zámerov hospodárstva SR s aktívnou účasťou zahraničného kapitálu.
Zodpovedný: MH SR
Spolupráca: MVRR SR
Termín realizácie: priebežne
Plnenie:
Podľa zákona č. 193/2001 Z. z. o podpore na zriadenie priemyselných parkov bola poskytnutá podpora priemyselnému parku vo Vrábľoch a v Devínskej Novej Vsi.
Priemyselný park IGP (Industrie und Gewerbepark) Vráble – investori. United Parts Slovakia Vráble, s.r.o. – ide tu o výrobu dielcov pre riadiace systémy automobilov. Výroba sa realizuje v rámci aktívneho zušľachťovacieho styku a spoločnosť vyváža celú produkciu do Nemecka a Francúzska. Výroba súčiastok pre elektrotechnický priemysel a výrobu komponentov pre výpočtovú techniku a microelektrotechniku. Počet vytvorených pracovných miest – 500.
Priemyselný park Devínska Nová Ves – investori a ich zameranie činnosti: D. a K. Küster, s.r.o. – montáž častí a dielov pre automobilový priemysel. Odberateľom týchto produktov je Volkswagen Slovakia, a.s. Výroba bude realizovaná z polotovarov tzn. jednotlivých komponentov, ktoré budú vyvážané priamo do montážnych hál. Počet vytvorených pracovných miest: 585. DK Development, a.s. – technologické zariadenia v objekte budú slúžiť k montáži dielov pre automobilový priemysel. Odberateľom týchto produktov je Volkswagen Slovakia a. s. Počet vytvorených pracovných miest: 80. ZST, a. s. – predpokladaná funkčná náplň je výroba, skladovanie, logistika, distribúcia komponentov a administratívna činnosť. Počet vytvorených pracovných miest – 300.
úloha sa plní priebežne

21.1.2.	Vyhodnotiť efektívnosť vynaloženia finančnej podpory pri budovaní priemyselných parkov.
Zodpovedný: MH SR
Termín realizácie: do konca roku 2002 a pokračovanie v ďalších rokoch
Plnenie:
Vyhodnotenie efektívnosti vynaloženia finančnej podpory pri budovaní priemyselných parkov sa bude realizovať v uvedenom termíne.
úloha sa plní

21.1.3.	Zefektívniť proces zakladania a registrácie podniku, urýchliť vydávanie živnostenských oprávnení, víz a pracovných povolení pre zahraničných pracovníkov. Navrhnúť úpravu v súčasnosti prakticky nefunkčného inštitútu záložného práva, zlepšenie ochrany minoritných akcionárov, zefektívnenie daňového systému, činnosť katastrálnych úradov a rozhodcovských súdov. Vytvoriť ústredný register pre záložné právo na hnuteľné veci, postupné odstraňovanie  bariér investovania.
Zodpovedný: MH SR
Termín realizácie: úloha trvalá
Plnenie:
Uvedené kroky predstavujú súbor legislatívnych zmien, ktoré sa budú realizovať priebežne do konca roka 2002, resp. v priebehu roka 2003.
úloha sa plní

21.1.4.	Vytvoriť právny a inštitucionálny rámec záložného práva, ktorý zabezpečí rozšírenie možností financovania podnikateľských aktivít, najmä v sektoroch malého a stredného podnikania.
Zodpovedný: MS SR
Spolupráca: MH SR
Termín realizácie: do konca roka 2002 s účinnosťou od roku 2003
Plnenie:
V súčasnosti prebiehajú prípravy návrhu právneho a inštitucionálneho rámca využívania záložného práva. Predpokladaný termín vypracovania návrhu je koniec roka 2002.
úloha sa plní

21.1.5.	Vypracovať urbanistickú štúdiu pre lokalizáciu priemyselných parkov v Bratislavskom kraji.
Zodpovedný: MŽP SR
Termín realizácie: rok 2002
Plnenie:
Na základe uznesenia vlády SR č. 1039/2000 bola „Urbanistická štúdia“ vypracovaná 15. 7. 2002 a prerokovaná dňa 15. 8. 2002. 
úloha je splnená

21.1.6. Vypracovať ÚPN VÚC – Bratislavský kraj – zmeny a doplnky 2002. 
Zodpovedný: MŽP SR
Termín realizácie: rok 2002 
Plnenie:
Podľa uznesenia vlády SR č. 1039/2000 a č. 449/2002 bol územný plán veľkých územných celkov – Bratislavský kraj – zmeny a doplnky v roku 2002 obstaraný, vypracovaný a predložený do vlády SR v termíne do 15. 9. 2002.
úloha je splnená

21.1.7.	Metodicky usmerňovať obstarávateľov územnoplánovacej dokumentácie pri zabezpečovaní umiestňovania priemyselných území.
Zodpovedný: MŽP SR
Termín realizácie: úloha trvalá 
Plnenie:
Metodické usmerňovanie obstarávateľov územnoplánovacej dokumentácie prebieha priebežne.
úloha sa plní priebežne 

21.1.8.	Zabezpečiť dopracovanie „Štúdie pre umiestnenie priemyselných parkov vo vybraných oblastiach SR“ a jej zverejnenie na internete pre potreby domácich a zahraničných podnikateľských subjektov.
Zodpovedný: MŽP SR
Spolupráca: MH SR, MDPT SR, MV SR, MP SR, MPSVR SR, MVRR SR, Slovenský pozemkový fond a samosprávne kraje
Termín realizácie: rok 2002
Plnenie:
V súčasnosti sa realizuje dopracovanie uvedenej štúdie s predpokladaným termínom ukončenia do konca roka 2002 s jej následným uverejnením na Internete.
úloha sa plní

21.1.9.	Poskytovať konzultácie podnikateľským subjektom z hľadiska posúdenia vplyvu nimi navrhovaných činností na životné prostredie.
Zodpovedný: MŽP SR
Termín realizácie: rok 2002

Plnenie:
	MŽP SR poskytuje konzultácie podnikateľským subjektom z hľadiska posúdenia vplyvu nimi navrhovaných činností na životné prostredie.
úloha sa plní priebežne

21.2.	Uplatňovať zákon o investičných stimuloch s cieľom zvýšiť podporu prílevu zahraničných investícií za účelom vytvárania nových pracovných miest a zabezpečenia cielenej rekvalifikácie zamestnancov. 

21.2.1.	Uplatňovaním zákona o investičných stimuloch podporovať vytváranie pracovných miest a rekvalifikáciu zamestnancov zamestnávateľov, ktorým bolo vydané rozhodnutie MH SR o priznaní investičných stimulov.  
Zodpovedný: MH SR
Spolupráca: NÚP
Termín realizácie: rok 2002
Plnenie:
	MH SR priebežne uplatňuje uvedený zákon. Priznanie investičného stimulu podlieha súhlasu vlády SR. Za uvedené obdobie nebol z dôvodu neplnenia požiadaviek na priznanie stimulu zo strany žiadateľov priznaný žiadny investičný stimul. 
úloha sa plní

21.3.	V nadväznosti na zákon o investičných stimuloch vytvoriť predpoklady pre realizáciu programu podpory domácim subdodávateľom.

21.3.1.	Uplatňovaním zákona o investičných stimuloch hľadať a vytvárať vhodné systémy podpory malých a stredných podnikateľov za účelom zvýšenia ich účasti na subdodávkach, ale aj za účelom prenosu nových technológií. 
Zodpovedný: MH SR
Termín realizácie: priebežne 
Plnenie:
V rámci uplatňovania zákona o investičných stimuloch sa realizuje Program podpory proexportných aktivít – SUBKONTRAKTÁCIA a Štátny program transferu technológií za účelom vytvorenie efektívneho mechanizmu na podporu vývoja a uplatnenia progresívnych technológií. 
úloha sa plní priebežne

21.3.2.	Zabezpečiť finančné krytie projektu v Slovenskom vodohospodárskom podniku „Povodne na území Slovenska v rokoch 1997 – 1999, odstrániť následky a prijať preventívne opatrenia“  
Zodpovedný: MP SR
Termín realizácie: priebežne po pridelení finančných prostriedkov
Plnenie:
V júli 2002 MF SR uvoľnilo zo ŠR na realizáciu úlohy 148,5 mil. Sk, okrem toho Slovenský vodohospodársky podnik, š. p. Banská Štiavnica doposiaľ vynaložil na realizáciu uvedenej úlohy 43 924 tis. Sk. Slovenský vodohospodársky podnik požiadal dňa 20. 9. 2002 Rozvojovú banku Rady Európy o realizáciu tretej časti pôžičky vo výšky 7 003 tis. EUR. V roku 2002 prebiehala príprava a realizácia projektu, verejné obstarávanie a uzatváranie zmluvných vzťahov so zhotoviteľmi.
úloha sa plní priebežne

21.4.	Zvýšiť motiváciu investorov zamestnávať a rekvalifikovať na novovytvorených pracovných miestach evidovaných nezamestnaných ťažšie umiestniteľných na trhu práce.

21.4.1.	Vypracovať systém motivácie a  na jeho základe motivovať investorov zamestnávať a rekvalifikovať na novovytvorených pracovných miestach evidovaných nezamestnaných ťažšie umiestniteľných na trhu práce.                   
Zodpovedný: NÚP
Spolupráca: MPSVR SR, MH SR, MF SR, MDPT SR, MVRR SR, VÚPSVR 
Termín realizácie: rok 2002
Plnenie:
	Systém motivácie investorov zamestnávať a  rekvalifikovať na novo vytvorených pracovných miesta evidovaných nezamestnaných ťažšie umiestniteľných na trhu práce bol spracovaný vo forme nástrojov aktívnej politiky trhu práce, definovaných zákonom NR SR č. 387/1996 Z. z. o zamestnanosti v znení neskorších predpisov. Na motiváciu zamestnať sa a rekvalifikovať sa pre uvedenú skupinu evidovaných nezamestnaných sú zamerané programy individualizovaných služieb zamestnanosti. Na tieto účely môže slúžiť aj zákon o investičných stimuloch.
úloha sa plní priebežne

21.5.	Spracovať zásady podpory rozvoja bývania pre spádové oblasti, v ktorých sa predpokladá zriaďovanie strategických priemyselných zón a parkov a kde investori vytvárajú vyšší počet nových pracovných miest.

21.5.1.	Realizovať koncepciu vodohospodárskej politiky do roku 2005 – investičná výstavba verejných vodovodov a verejných kanalizácií – stabilizovanie pracovných síl v oblasti investičnej výstavby.
Zodpovedný: MP SR
Termín realizácie: priebežne v roku 2002
Plnenie:
V rámci tohto opatrenia sa realizovala stavba „Prívod vody pre priemyselné parky Malacky“, pre jestvujúce resp. pripravované priemyselné parky. 
úloha sa plní priebežne

21.6.	Analyzovať podmienky na rozvoj podnikania na miestnej a regionálnej úrovni v nadväznosti na jeho ľudský a prírodný potenciál.

21.6.1. Vypracovať analýzu podmienok rozvoja podnikania.   
Realizácia: MP SR
Termín realizácie: II. polrok 2002
Plnenie:
Analýzu rozvoja malého a streného podnikania prerokovala porada vedenia MP SR 5. 8. 2002 a opakovane 30. 9. 2002. Podrobnejšie je uvedená úloha rozpracovaná v opatrení č. 20.3.6.
úloha je splnená

21.7.	V nadväznosti na priority regionálnej politiky štátu, prednostne zamerať doterajší program rozvoja priemyslových zón a priemyselných parkov na nové projekty smerujúce do regiónov s vysokou mierou nezamestnanosti.

21.7.1.	Regionálne programy na oživenie zamestnanosti v rámci odstraňovania regionálnych disparít zameriavať do ekonomicky najslabších regiónov.
Zodpovedný: NÚP
Spolupráca: NARMSP 
Termín realizácie: priebežne  v roku 2002
Plnenie:
MVRR SR realizuje Program štátnej pomoci na rozvoj okresov s vysokou mierou nezamestnanosti. Program je zameraný na zníženie nezamestnanosti v postihnutých okresoch, hlavný dôraz vo vyhodnotení  je nasmerovaný na splnenie podmienky vytvorenia nových trvalých pracovných miest. Je možné konštatovať, že podpora formou štátnej pomoci umožnila podnikateľským subjektom začatie činnosti alebo rozšírenie podnikateľských aktivít, čo sa preukázalo aj vo vytvorení nových trvalých pracovných miest v počte 562 v roku 2001. V roku 2002 sú na realizáciu Programu vyčlenené účelové prostriedky v sume cca 90 mil. Sk pre okresy s vysokou mierou nezamestnanosti. 
Agentúra na podporu regionálneho rozvoja sa podieľa na realizácii tohto opatrenia v rámci PHARE projektu Finančná schéma pre malých a stredných podnikateľov v menej rozvinutých regiónoch.
Zo strany NÚP neboli realizované žiadne programy na oživenie zamestnanosti v rámci odstraňovania regionálnych disparít v ekonomicky najslabších regiónoch, resp. úloha nebola vyhodnotená.
úloha sa plní priebežne

21.7.2.	Vytvárať priestor pre podnikateľov na zapájanie sa do kooperačných vzťahov v rámci špecializovaných územných celkov. 
Zodpovedný: MH SR
Spolupráca: MVRR SR, NARMSP 
Termín realizácie: priebežne v roku 2002
Plnenie:
Pri umiestňovaní priemyselných parkov a zón sa zohľadňuje aj vytváranie kooperačných vzťahov medzi výrobcami a dodávateľmi, ako napríklad spolupráca medzi Priemyselným parkom Záhorie a firmou Volkswagen Slovakia Bratislava.
úloha sa plní priebežne

II. pilier – Rozvoj podnikania
Opatrenie č. 22

Naďalej podporovať rozvoj miestnej zamestnanosti. Nadviazať na realizáciu krajských a okresných programov rozvoja zamestnanosti; využiť na tento účel predpoklady vytvorené v roku 2001.
					
Nositelia úloh: 
Gestor: DÚ SR, NÚP, SŽZ,  KŽS, SZVD, združenia a zväzy zdravotne postihnutých, 
Spolupráca: MVRR SR, MH SR, MP SR, MPSVR SR, MV SR, AZZZ SR, KOZ SR, VÚPSVR, MVO, Zväz slovenských vedecko-technických spoločností (ZSVTS), samosprávne kraje

22.1.	Využiť výsledky z doterajšieho priebehu realizácie projektu obnovy živností; využiť ich v prospech celoplošného oživenia živnostenského podnikania tak remeselného charakteru, ako aj charakteru služieb. Monitorovať priebeh celoplošného mapovania existujúcich i potenciálnych možností rozvoja živností na území SR. Na základe výsledkov monitoringu rozhodnúť o ďalšom postupe.

22.1.1.	Zosumarizovať výsledky celoplošného mapovania existujúcich i potenciálnych možností rozvoja živností na území SR, spracovať ich do papierovej alebo elektronickej podoby a dať ich zainteresovaným inštitúciám k dispozícii na využitie.
Zodpovedný: VÚPSVR  
Spolupráca: SŽZ, NÚP, MV SR
Termín realizácie: do 31. 8. 2002
Plnenie:
Celoplošné mapovanie stavu a možného potenciálu rozvoja živností bol vykonaný. Výsledky sú zosumarizované a prevedené do elektronickej podoby. Sú k dispozícii zainteresovaným subjektom. O ďalšom postupe v riešení rozvoja živností prostredníctvom využitia získaných výsledkov zatiaľ nebolo rozhodnuté.
úloha je splnená čiastočne

22.1.2.	Hľadať možnosti na sprístupnenie vynálezov alebo iných produktov duševného vlastníctva v prospech rozvoja živností napr. formou burzy vynálezov a pod; využiť pritom potenciál Domov techniky.
Zodpovedný: SŽZ
Spolupráca: ZSVTS, VÚPSVR
Termín realizácie: do 31. 12. 2002	
Plnenie:
	Uskutočnili sa viaceré rokovania na SAV, Technickej univerzite ako aj na Úrade priemyselného vlastníctva k možnosti prístupu k tým produktom (najmä napr. k úžitkovým vzorom), ktoré by mohli byť realizované prostredníctvom živnostenského podnikania. Rokovania nie sú ukončené a bude potrebné v nich ďalej pokračovať. Domy techniky by mali plniť úlohy vzorových pracovísk pre tieto zámery a mali by poskytovať technickú pomoc a poradenstvo.
úloha sa plní

22.2.	Naďalej podporovať rozvoj družstevníctva, najmä vytváranie nových typov a druhov družstiev. Rozširovať zriaďovanie družstevných rozvojových centier, ktoré sú aktivátorom zriaďovania nových družstiev. Podporovať pri tom najmä netradičné zameranie predmetu činnosti družstiev, ktoré môžu vytvárať nové pracovné miesta najmä v službách, v oblasti sociálnej starostlivosti, zdravotnej starostlivosti a pod.

22.2.1.	Prostredníctvom družstevných rozvojových centier (DRC) zabezpečiť vzdelávanie manažérov na postupné zakladanie družstiev v regiónoch s vysokou mierou nezamestnanosti.
Zodpovedný: DÚ SR
Termín realizácie: november 2002
Plnenie:
DÚ SR spolu so svojim partnerom KFPC Štokholm (Kooperative Főrbundet Projekt Centre) v rámci spoločného medzinárodného projektu investovali v rokoch 2000, 2001 a 2002 každý rok po 4 500 000 Sk do projektu prípravy a vytvárania DRC, najmä prostredníctvom školení a vzdelávania pracovníkov a potenciálnych pracovníkov DRC. Súčasne boli z týchto zdrojov zabezpečené odborné semináre pre pracovníkov KÚP a OÚP a členov ZMOS, ako potenciálnych spolupracovníkov DRC pri zakladaní nových typov družstiev. V roku 2001 investovala DÚ SR na založenie a činnosť DRC Martin 300 000 Sk a v roku 2002 to je 400 000 Sk na činnosť existujúcich DRC. Spolu to teda je 4 900 000 Sk, ktorými DÚ SR prispieva na činnosť DRC v roku 2002. V priebehu roku 2002 DÚ SR pripravila nasledovné akcie:
-	Seminár o medicínskych družstvách – uskutočnený 31. 5. 2002
-	Konferencia o družstevníctve a družstevnom podnikaní – uskutočnená 21. 6. 2002
-	Seminár pre pracovníkov a potenciálnych pracovníkov DRC v dňoch 18. – 19. 6. 2002
-	Seminár o metodike prípravy projektov z EÚ v dňoch 14. – 15. 8. 2002
Do konca roku 2002 budú organizované nasledovné akcie, vyplývajúce zo zmluvy o spolupráci medzi DÚ SR a KFPC Štokholm:
-	Seminár pre ZMOT (Združenie miest a obcí Turca) o sieti REVES (Réseau de Villes pour l’ Économie Sociate)
-	Spoločný seminár s pracovníkmi úradov práce
Na rokovaní 7. 11. 2002 však prijalo Predstavenstvo DÚ SR uznesenie, že vzhľadom na doterajší prístup NÚP a nezabezpečenie spolufinancovania činnosti týchto podporných štruktúr na riešenie zamestnanosti rozvojom družstevného podnikania zo strany štátu ako aj NÚP SR, DÚ SR tiež nebude počítať s finančnou podporou DRC na rok 2003. 
úloha je splnená čiastočne

22.2.2.	Pripraviť projekty pre rozvoj zamestnanosti v regiónoch na zakladanie nových foriem družstiev.
Zodpovedný: DÚ SR 
Spolupráca: NÚP, SZVD
Termín realizácie: december 2002	
úloha je splnená

22.3.	Najmä pre regióny s vysokou nezamestnanosťou a ponukou špecificky vzdelanej pracovnej sily vypracovať model zriaďovania podnikov, ktorých hlavným zameraním by s využitím zahraničných skúseností bola reintegrácia dlhodobo nezamestnaných, starších občanov do pracovného procesu a rozvoj vidieckej zamestnanosti.

22.3.1.	Využiť úvodnú štúdiu „Integračné podniky“ vypracovanú na základe objednávky Nadácie START na posúdenie možnosti zriaďovania integračných podnikov na reintegráciu dlhodobo nezamestnaných a ďalších znevýhodnených kategórií do pracovného procesu
Zodpovedný: MPSVR SR
Spolupráca: MVRR SR, NÚP, Združenia a zväzy zdravotne postihnutých, VÚPSVR, samosprávne kraje, AZZZ SR, KOZ SR
Termín realizácie: do 31. 10. 2002

Plnenie:
Úvodná štúdia k zakladaniu integrovaných podnikov je vypracovaná a je daná k dispozícii na využitie. Okrem analytickej časti obsahuje aj modelové príklady pre možné predmety činnosti a hľadiská na výber vhodných lokalít pre zakladanie integrovaných podnikov.
úloha je splnená

II. pilier – Rozvoj podnikania
Opatrenie č. 23

Uplatňovať Dohodu o spolupráci pri koordinácii a výkone kontroly nelegálnej práce.

Nositelia úloh:
Gestor: NIP
Spolupráca: NÚP, MPSVR SR, MF SR, MV SR, MZ SR, ŠÚ SR, Sociálna poisťovňa, zdravotné poisťovne, ZMOS, KOZ SR, AZZZ SR

23.1.	Realizovať výkon kontrolných akcií na základe Dohody o spolupráci pri koordinácii a výkone kontroly nelegálnej práce.  

23.1.1. Realizovať výkon v rámci bežnej kontrolnej činnosti orgánmi NIP.
Zodpovedný: NIP
Termín realizácie: rok 2003
Plnenie:
Spoločné kontrolne akcie orgánov zainteresovaných v rámci Dohody o spolupráci pri koordinácii a výkone kontroly nelegálnej práce sa vykonávajú priebežne. Okrem toho signatári dohody vykonávajú kontrolné akcie aj samostatne. V prípade potreby informujú o výsledkoch ostatných signatárov dohody. NIP svojimi výkonnými orgánmi inšpektorátmi práce v priebehu I. polroku 2002 skontroloval v rámci kontrol 24 323 osôb. Celkovo bolo kontrolnou činnosťou dodržiavania pracovnoprávnych predpisov vrátane nelegálnej práce zistených 4 100 porušení všeobecne záväzných právnych predpisov. V uvedenom období bolo uložených 241 pokút v celkovej sume 10 210 000 Sk. Z tejto sumy bola 28. subjektom uložená pokuta za nelegálnu prácu vo výške 6 030 000 Sk.      
úloha sa plní

23.2.	Vykonávať analýzu výsledkov kontrolných akcií s poukázaním na okruhy problémov, ktoré súvisia s nelegálnou prácou a s jej postihovaním, najmä z hľadiska uplatňovania trestno-právnej zodpovednosti v prípade neplnenia odvodových povinností právnických osôb, ktorým osobitný predpis túto povinnosť ukladá.

23.2.1.	Polročné komplexné vyhodnocovanie kontrolnej činnosti uskutočňovať v súlade s uzneseniami vlády SR č. 366/2001 a 1099/2001. 
Zodpovedný: NIP
Termín realizácie: roky 2002, 2003
Plnenie:
Polročné komplexné vyhodnotenie kontrolnej činnosti kontrolných akcií s poukázaním na okruhy problémov, ktoré súvisia s nelegálnou prácou a s jej postihovaním, bolo spracované na základe uznesenia vlády SR č. 366/2001 a úlohy C.4 uznesenia vlády SR č. 1099/2001. 
NIP spracoval a predložil na rokovanie vlády SR Informačnú správu o vyhľadávaní a potieraní nelegálnej práce za I. polrok 2002 na základe poznatkov orgánov inšpekcie práce a ostatných orgánov a inštitúcií. Materiál bol osobitne prerokovaný so signatármi „Dohody o spolupráci pri koordinácii a výkone kontroly nelegálnej práce“ dňa 26. 9. 2002 na MPSVR SR. Súčasťou informačnej správy bolo vyhodnotenie opatrení, ktoré boli navrhnuté v súvislosti s predložením predchádzajúcej správy za II. polrok 2001. Za sledované obdobie neboli zaznamenané prípady uplatnenia trestno-právnej zodpovednosti v oblasti neplnenia odvodových povinností.
úloha je splnená

23.3.	Uskutočniť analýzu vzťahu medzi ekonomickým vývojom a rozsahom neformálnej ekonomiky.

23.3.1.	Vypracovať analýzu medzi ekonomickým vývojom a rozsahom neformálnej ekonomiky.
Zodpovední: MH SR, MF SR, MP SR, NIP, MPSVR SR
Termín realizácie: roky 2002, 2003
Plnenie:
Toto opatrenie v oblasti kontroly nelegálnej práce z pozície NIP v súvislosti s nadobudnutím účinnosti zákona č. 95/200 Z. z. o inšpekcii práce nemá bezprostrednú pôsobnosť na ekonomický dopad odvodov. Za plnenie tohto opatrenia treba považovať Analýzu rozdielov medzi skutočnými a oficiálnymi príjmami, ktorá bola vo februári 2002 predložená na rokovanie vlády SR.
úloha je splnená

III. pilier – Podpora prispôsobivosti podnikov a ich zamestnancov
Opatrenie č. 24

Podporiť a rozvíjať Národný program zvyšovania produktivity a konkurencie schopnosti slovenskej ekonomiky

Nositelia úloh: 
Gestor: MPSVR SR,  SLCP, PÚ SAV 
Spolupráca: KOZ SR, MH SR, Žilinská univerzita, ZPZ SR, Trexima, s.r.o., VÚPSVR

24.1.	Predložiť na rokovanie vlády SR a vyhlásiť Národný program zvyšovania produktivity a konkurencieschopnosti slovenskej ekonomiky (NPZPKSE) za účelom zabezpečenia trvalého a udržateľného zvyšovania produktivity a konkurencieschopnosti slovenských podnikov a celej ekonomiky ako nevyhnutnej podmienky integrácie SR do EÚ.

24.1.1. Predložiť NPZPKSE na rokovanie vlády SR. 
Zodpovedný: MPSVR SR
Termín realizácie: august 2002
Plnenie:
Materiál, ktorý preložilo MPSVR SR, bol prijatý uznesením vlády SR č. 964 zo dňa 4. 9. 2002. NPZPKSE vyhlásil minister práce, sociálnych vecí a rodiny SR na 5. Národnom fóre produktivity, ktoré sa konalo v dňoch 26. – 27. 9. 2002 v Žiline.
úloha splnená

24.2. Realizovať opatrenia prijaté v NPZPKSE.

24.2.1. Zabezpečiť priebežnú realizáciu projektov NPZPKSE. 
Zodpovední: SLCP a gestori jednotlivých opatrení NPZPKSE 
Termín realizácie: priebežne
Plnenie:
V súlade s uznesením vlády SR č. 964 bod B.3. bola vymenovaná Koordinačná rada pre Národným programom zvyšovania produktivity a konkurencieschopnosti slovenskej ekonomiky (Koordinačná rada), ako poradný orgán ministra práce, sociálnych vecí a rodiny SR, ktorú tvoria  zástupcovia MH SR, MVRR SR, MDPT SR, MP SR, MŠ SR, KOZ SR, ZPZ SR a SLCP, v ktorej pôsobnosti je okrem iného aktualizácia a koordinácia realizácie NPZPKSE. Prvé zasadnutie Koordinačnej rady sa uskutočnilo 15. 10. 2002. 
SLCP začalo z vlastných prostriedkov realizovať práce na niektorých projektoch z Národného programu zvyšovania produktivity a konkurencieschopnosti slovenskej ekonomiky a jeho aktivity  sú spomenuté v časti  24.4.1. 
V rámci realizácie opatrení prijatých v NPZPKSE sa na úlohy v oblasti ľudských zdrojov špecializuje TREXIMA Bratislava. Konkrétne ide o nasledovné aktivity a projekty: 1. Vývoj metodiky a prevádzkovanie Informačného systému na meranie a vyhodnocovanie vývoja komplexnej produktivity v podnikateľskej i nevýrobnej sfére (vo verejnej a štátnej správe). 2. Realizácia projektu na „Analytické hodnotenie práce“ a vypracovanie profesiogramov v podnikateľskej sfére vo verejnej a štátnej správe. 
úloha sa plní

24.3.	Dobudovať Slovenské centrum produktivity ako národnej inštitúcie programovo zameranej na riešenie problémov nízkej produktivity a konkurencieschopnosti ekonomiky SR.

24.3.1.	V závislosti od podmienok a zdrojov zabezpečiť rozvíjanie SLCP a jeho výskumnej základne pre oblasť produktivity.
Zodpovedný: SLCP
Termín realizácie: priebežne
Plnenie:
SLCP je združenie právnických osôb so sídlom v Žiline, ktoré vzniklo v roku 1998. Zakladajúcimi členmi SLCP boli Asociácia zamestnávateľských zväzov a združení SR, Ministerstvo hospodárstva SR a Žilinská univerzita. V súčasnosti má SLCP 28 členov, prevažne priemyselných organizácií. SLCP je členom Európskeho združenia národných centier produktivity (EANPC - European Association of National Productivity Centres), ktoré má sídlo v Bruseli a taktiež je členom Svetovej konfederácie vied o produktivite (WCPS - World Confederation of Productivity Sciences), celosvetového združenia, ktoré má sídlo v Kanade.
	K 30. 9. 2002  malo SLCP 8 stálych pracovníkov, 25 externým pracovníkov a dve detašované pracoviská SLCP – VUNAR a.s. Nové Zámky, TREXIMA, s.r.o. Bratislava. Zdroje na  činnosť SLCP sa získavajú v plnom rozsahu na komerčnej báze, predovšetkým z projektov a vzdelávania. Vyprodukovaný zisk zostáva v SLCP na jeho rozvoj, na krytie nákladov, ktoré sú spojené z hlavnou misiou združenia – aktivovať na Slovensku celonárodné hnutie za zvyšovanie produktivity. 
	Do konca septembra 2002 realizovalo SLCP 31 vzdelávacích aktivít pre priemysel a do konca roka 2002 plánuje ešte zrealizovať 13. Pre priemysel sa realizovali do septembra 2002 projekty a audity na zvyšovanie produktivity a konkurencieschopnosti.
úloha sa plní

24.4.	Pokračovať v realizácii aktivít SLCP ako člena Európskej asociácie národných centier produktivity (EANPC) v spolupráci s medzinárodnými inštitúciami.

24.4.1. Trvale rozvíjať aktivity SLCP na medzinárodnom fóre ako aj v podmienkach SR.
Zodpovedný: SLCP 
Termín realizácie: priebežne
Plnenie:
Počas sledovaného obdobia SLCP vydávaním časopisu Produktivita, tlačou propagačných materiálov o význame zvyšovania produktivity a vydaním knižnej publikácie – Produktivity v údržbe zvyšovalo povedomie a informovanosť o dôležitosti zvyšovania produktivity v podmienkach SR. Za účasti zahraničných expertov z oblasti produktivity sa uskutočnilo 5. Národné fórum produktivity.
O rozvoji ďalšej spolupráce v oblasti produktivity uskutočnili zástupcovia SLCP  jednania s veľvyslancom Japonska na Slovensku, zástupcami ILO, predstaviteľmi Európskych a Amerických národných centier produktivity a zástupcami univerzít na Slovensku, nadviazala sa spolupráca z Európskym KAIZEN inštitútom (zastupovanie tohto inštitútu na Slovensku). Prebiehali konzultačné a poradenské činnosti pre členov SLCP a priebežná komunikácia s EANPC a ostatnými Národnými centrami produktivity. 
Počas roka 2002 prebiehal dlhodobý pobyt experta z Japonského centra produktivity na Slovensku, uskutočnil sa tréning dvoch expertov SLCP v maďarskom centre produktivity. Od októbra 2002 do februára 2003 sa v Japonsku uskutočňuje školenie experta pre oblasť produktivity.
Okrem týchto aktivít prebiehali práce na výskume a budovaní benchmarkingového centra pre podniky na Slovensku, spracovali sa 3 výskumné projekty v oblasti základného výskumu pre rozvoj zvyšovania a produktivity a konkurenčnej schopnosti a SLCP malo spoluúčasť na vypracovaní 5 medzinárodných projektov zameraných na problematiku zvyšovania produktivity.
úloha sa plní

24.5.	Vypracovať druhú etapu štúdie o vplyve technického a technologického rozvoja na zamestnanosť v SR.

24.5.1.	Vypracovanie a prezentácia 2. etapy štúdie – Technický a technologický rozvoj a zamestnanosť na Slovensku v roku 1995 – 2000.
Zodpovedný: PÚ SAV
Spolupráca: MPSVR SR
Termín realizácie: september 2002
Plnenie:
Práce na štúdii sa začali v máji 2002. Výsledkom riešenia štúdie bude doplnenie empirickej poznatkovej základne pre politiku zamestnanosti s cieľom využiť ju pre prognózy vzťahov technických zmien a zamestnanosti v SR v strednodobom a dlhodobom časovom horizonte. Predpokladaný termín prezentácie výsledkov štúdie je december 2002.
úloha sa plní 

24.6.	Uplatniť pri príprave štátneho rozpočtu na rok 2003 požiadavku na finančné prostriedky na realizáciu NPZPKSE.

24.6.1.	V prípade potreby uplatniť v štátnom rozpočte na rok 2003 požiadavku na finančné prostriedky potrebné na realizáciu  NPZPKSE.
Zodpovední: MPSVR SR, SLCP
Termín realizácie: II. polrok  2002
Plnenie:
Na financovaní projektov z NPZPKSE bude priebežne participovať aj NÚP. Rozpracované a financované budú tie projekty z NPZPKSE, na ktorých financovanie je možné aplikovať zákon NR SR č. 387/1996 Z. z. o zamestnanosti v znení neskorších predpisov vo väzbe na schválený rozpočet NÚP na rok 2003.
úloha je splnená čiastočne

III. pilier – Podpora prispôsobivosti podnikov a ich zamestnancov
Opatrenie č. 25 

Posilňovať pôsobenie a spoluprácu sociálnych partnerov pri znižovaní miery nezamestnanosti.

Nositelia úloh: 
Gestor: AZZZ SR, KOZ SR, MPSVR SR, samosprávne kraje, KÚ 
Spolupráca: NÚP, MV SR, KOZ SR, odvetvové zväzy a regionálne orgány KOZ SR, AZZZ SR, odvetvové zväzy, združenia a regionálne orgány AZZZ SR

25.1.	Trvale usilovať o spoločné riešenie problémov rozvoja zamestnanosti ako základného predpokladu hospodárskeho a sociálneho rozvoja regiónov. Za tým účelom vytvárať v samosprávnych krajoch, ale aj v menších celkoch a podľa konkrétnej situácie a potreby aj v obciach, miestne partnerstvá na podporu rozvoja zamestnanosti.

25.1.1.	Problematiku spolupráce sociálnych partnerov pri riešení rozvoja zamestnanosti zaradiť na program rokovania pripravovaného cyklu seminárov „Tripartitný sociálny dialóg“. 
Zodpovedný: MPSVR SR 
Spolupráca: AZZZ SR, KOZ SR
Termín realizácie: september – november 2002
Plnenie: 
	Problematika zamestnanosti bola zaradená do programu rokovania seminára – „Bipartitný sociálny dialóg“, na ktorom sa zúčastnili zástupcovia MPSVR SR, KOZ SR, AZZZ SR a vybraní zástupcovia zamestnávateľov a zahraniční experti v rámci projektu PHARE. NA seminári boli prerokované možnosti a riešenia zabezpečenia uvedenej úlohy sociálnymi partnermi.
úloha sa plní

25.2.	Pri spoločných hľadaniach riešení usilovať o zbližovanie stanovísk tak, aby to nájdenie riešení problémov umožňovalo. Využiť pri tom skúsenosti, informačné aj metodické zázemie krajín EÚ aj OECD, kde sa prednosti tohto prístupu zreteľne preukázali.

25.2.1.	Problematiku spolupráce sociálnych partnerov zaradiť na program rokovania pripravovaného cyklu seminárov „Tripartitný sociálny dialóg“. 
Zodpovedný: MPSVR SR 
Spolupráca: AZZZ SR, KOZ SR
Termín realizácie: september – november 2002
Plnenie: 
	Problematika spolupráce sociálnych partnerov bola zaradená do programu rokovania seminára „Bipartitný sociálny dialóg“. 
úloha sa plní

25.3.	Osobitne podporovať uplatňovanie vzájomného prispôsobovania potrieb podniku i zamestnancov v záujme dosahovania čo najvyššej zamestnanosti za súčasného zabezpečovania oprávnených záujmov a práv zamestnancov a potrieb zamestnávateľov.

25.3.1.	Problematiku zaradiť na program rokovania pripravovaného cyklu seminárov „Tripartitný sociálny dialóg“. 
Zodpovedný: MPSVR SR 
Spolupráca: AZZZ SR, KOZ SR
Termín realizácie: september – november 2002

25.4.	Vypracovať návrh na systém rokovania medzi zástupcami zamestnávateľov a zástupcami zamestnancov o možnosti celoživotného vzdelávania zamestnancov.

25.4.1.	Problematiku zaradiť na program rokovania pripravovaného cyklu seminárov „Tripartitný sociálny dialóg“. 
Zodpovedný: MPSVR SR 
Spolupráca: AZZZ SR, KOZ SR
Termín realizácie: september – november 2002
Plnenie: 
Pre úlohy uvedené pod bodmi 25.3.1. a 25.4.1. platí rovnaké vyhodnotenie, ako pre úlohu č. 25.2.1.
úlohy sa plnia

III. pilier – Podpora prispôsobivosti podnikov a ich zamestnancov
Opatrenie č. 26 

Vytvárať podmienky pre uplatňovanie moderných foriem organizácie práce a pružných foriem pracovného času umožňujúce vyššiu prispôsobivosť potrieb zamestnávateľov a zamestnancov. Postupne vytvárať podmienky pre skracovanie pracovného času a pre rozširovanie práce na skrátený pracovný úväzok. Pružnými formami organizácie pracovného času znižovať nadčasovú prácu. 

Nositelia úloh: 
Gestor: AZZZ SR, KOZ SR, MPSVR SR
Spolupráca: MVRR SR

26.1.	Priebežne sledovať a vyhodnocovať uplatňovanie moderných foriem organizácie práce daných novým Zákonníkom práce (platným od 1. 4. 2002) a na základe toho pripravovať opatrenia na zvýšenie uplatnenia týchto foriem organizácie práce v praxi.

26.1.1.	V spolupráci so ŠÚ SR posúdiť existujúce štatistické sledovania z hľadiska rozsahu a kvality získavaných údajov o uplatňovaní moderných foriem organizácie práce a dohodnúť spôsob ich využitia na účely sledovania a vyhodnocovania opatrenia. 
Zodpovedný: MPSVR SR
Spolupráca: ŠÚ SR, VÚPSVR, NÚP
Termín realizácie: III. štvrťrok 2002
Plnenie:
	Existujúce štatistické zisťovania neumožňujú získavanie požadovaných informácií v potrebnej štruktúre a rozsahu na účely vyhodnocovania uplatňovania flexibilných foriem organizácie práce; možné je len sledovanie údajov o pracovných pomeroch, uzatvorených na kratší pracovný čas. Návrhy štatistických zisťovaní na rok 2003 sú už schválené a v roku 2003 nebude možné sledovať požadované údaje cestou štandardných štatistických zisťovaní. Zatiaľ nebol nájdený ani dohodnutý vhodný spôsob zisťovania požadovaných údajov. 
úloha sa plní

26.2.	Overiť možnosť zavedenia nových nástrojov aktívnej politiky trhu práce 
-	„Zdieľanie jedného pracovného miesta viacerými zamestnancami“,
-	„Personálny leasing na skrátený pracovný úväzok“.

26.2.1.	Požiadať personálne agentúry, ktoré majú oprávnenie na sprostredkovanie zamestnania za úhradu, aby pri vypracúvaní správ o svojej činnosti poskytovali aj informácie o uplatňovaní uvedených nástrojov a uviedli svoje poznatky a skúsenosti, ako aj bariéry, ktoré sú prekážkou na uplatňovanie uvedených nástrojov v praxi.
Zodpovedný: NÚP
Spolupráca: MPSVR SR, VÚPSVR
Termín realizácie: III. štvrťrok 2002
Plnenie:
	Personálne agentúry podávajú správy polročne. Osnova k správe za obdobie II. polroka im bude rozoslaná koncom roka 2002 alebo začiatkom roka 2003.
úloha je nesplnená

26.3.	Zintenzívniť spoluprácu sociálnych partnerov pri presadzovaní moderných foriem organizácie práce v rámci kolektívneho vyjednávania, uzavrieť a vykonávať na všetkých vhodných úrovniach dohody o modernizácii organizácie práce.  

26.3.1.	Presadzovať, aby sa minimalizoval rozsah nadčasovej práce v jednotlivých podnikoch a nahradzovať ho inými formami organizácie práce. Využiť pripravovaný cyklus seminárov“ Tripartitný sociálny dial“ na prerokovanie a posúdenie možností riešenia opatrenia na spoločnom stretnutí.
Zodpovedný: MPSVR SR
Spolupráca: AZZZ SR, KOZ SR, VÚPSVR, NÚP
Termín realizácie: september – november 2002
Plnenie: 
	Vyhodnotenie je uvedené v bode 25.1.1.
úloha sa plní

26.4.	V rámci uzatvárania kolektívnych zmlúv na príslušné obdobie vytvoriť priestor pre zamestnávanie pracovníkov na skrátený pracovný úväzok bez nutnosti deklarovania dôvodov, ktoré vedú zamestnanca k využitiu tejto formy práce.
Plnenie: 
	Vyhodnotenie je uvedené v bode 25.1.1.
úloha sa plní

26.5.	V rámci uzatvárania kolektívnych zmlúv vyjednávať počet a percentuálne zastúpenie pracovných zmlúv uzavretých na kratší, ako je zákonom stanovený týždenný pracovný čas.
Plnenie: 
	Vyhodnotenie je uvedené v bode 25.1.1.
úloha sa plní

26.6.	Zaviesť systém rokovaní medzi zástupcami zamestnávateľov a zástupcami zamestnancov o možnosti a formách celoživotného vzdelávania zamestnancov.
Plnenie: 
	Vyhodnotenie je uvedené v bode 25.1.1.
úloha sa plní

26.7.	Zintenzívniť snahy na sfunkčnenie trhu s bytmi.

26.7.1.	Postupne zabezpečovať transparentné trhové prostredie trhu s bytmi najmä systematickou dereguláciou nájomného za byty. Navrhovať ďalšie možnosti na vytvorenie a zlepšenie podmienok pre výstavbu bytov a postupné vytvorenie trhu s bytmi.
Zodpovedný: MVRR SR
Spolupráca: MPSVR SR, AZZZ SR, KOZ SR, samosprávne kraje
Termín realizácie: úloha trvalá				
Plnenie:
MVRR SR v roku 2000 vytvorilo podmienky pre rozvinutie trhu s bytmi, ktoré podporujú rozvoj mobility pracovnej sily nasledovnými opatreniami:
Vytvorilo systém poskytovania dotácií na výstavbu obecných nájomných bytov, ktorý je upravený v Smernici MVRR SR č. 8/1999, ktorou sa určujú pravidlá pre poskytovanie dotácií na tento účel. 
Pre sfunkčnenie trhu s bytmi sa postupne zabezpečujú podmienky vytváraním transparentného trhového prostredia najmä systematickou dereguláciou nájomného za byty. V tejto oblasti MVRR rozvoja SR predložilo MF SR a podpredsedovi vlády SR pre ekonomiku podklady, ktoré vláda SR akceptovala a úprava nájomného za byty sa uskutočnila od 1. februára 2001. Ďalšie úpravy nájomného v existujúcich obecných bytoch sa budú uskutočňovať každoročne až do dosiahnutia nákladového nájomného. Odstránenie cenových deformácií vytvorí vhodné ekonomické prostredie pre sfunkčnenie trhu s bytmi.
Podpora výstavby bytov zo strany MVRR SR a navrhovanie ďalších možností na vytvorenie a zlepšenie podmienok pre ich výstavbu smeruje k postupnému vytvoreniu trhu s bytmi. Súčasne rozvoj výstavby dostupných nájomných bytov a ich zvýšená ponuka na trhu je jednou z podmienok pre väčšiu územnú mobilitu obyvateľstva za prácou.
úloha sa plní

III. pilier – Podpora prispôsobivosti podnikov a ich zamestnancov
Opatrenie č. 27
 
Zabezpečiť, aby sa prostredníctvom sociálneho dialógu presadzovali u zamestnávateľov formy zamestnávania, vhodné pre zamestnancov s rodinnými povinnosťami.

Nositelia úloh:
Gestor: MPSVR SR, MH SR, MP SR
Spolupráca: AZZZ SR, KOZ SR, SOPK, SPPK

27.1.	Realizovať školenia pre sociálnych partnerov o zosúlaďovaní rodinného a pracovného života zamestnancov, o primeraných opatreniach na podporu sociálneho dialógu so zreteľom na posilnenie rovnakého zaobchádzania, o monitorovaní praktík na zabezpečenie rovnakého zaobchádzania v praxi.

27.1.1.	Na seminároch v rámci projektu PHARE „Tripartitný sociálny dialóg“ predrokovať so sociálnymi partnermi možnosť realizácie školení k danej problematike.
Zodpovedný: MPSVR SR 
Termín realizácie: október, november 2002
Plnenie: 
	V rámci projektu PHARE Rozvoj sociálneho dialógu na bipartitnej úrovni sa v hodnotenom období konal seminár, na ktorom sa rokovalo aj o možnosti organizovania školení o zosúlaďovaní rodinného a pracovného života zamestnancov a o primeraných opatreniach na podporu sociálneho dialógu so zreteľom na posilnenie rovnakého zaobchádzania. Nakoľko je nedostatočné finančné krytie, navrhla sa možnosť školení elektronickou formou.
úloha je splnená

27.2.	V organizačných a riadiacich normách a kolektívnych zmluvách organizácií, vrátane zamestnávateľov v súkromnej sfére, podporovať zavedenie ustanovenia o možnosti flexibilných pracovných miest a o poskytovaní podnikových sociálnych služieb na zosúladenie pracovného a rodinného života zamestnancov.

27.2.1.	Predložiť návrh, aby v Generálnej dohode na rok 2003 bolo uvedené ustanovenie odporúčajúce, aby aj v kolektívnych zmluvách vyššieho stupňa boli zakotvené ustanovenia podporujúce zavedenie flexibilných pracovných miest a o poskytovaní podnikových sociálnych služieb na zosúladenie pracovného a rodinného života zamestnancov.
Zodpovedný: MPSVR SR
Termín realizácie: IV. štvrťrok 2002
Plnenie: 
Vzhľadom na neexistenciu Generálnej dohody sa opatrenie nerealizovalo.
úloha je nesplnená

27.3.	Vyhodnocovať formou súťaže „Zamestnávateľ ústretový k rodine“ v rámci auditu Rodina a práca podmienky vytvárané zo strany zamestnávateľov na zosúladenie pracovných a rodinných povinností.

27.3.1.	Pokračovať vo vyhodnocovaní súťaže „Zamestnávateľ ústretový k rodine“, a súčasne  zabezpečiť širšiu propagáciu súťaže s cieľom rozšíriť počet záujemcov z radov zamestnávateľov o účasť v súťaži. 
Zodpovedný: MPSVR SR
Plnenie:
Úloha sa plní realizáciou opatrenia č. 30.7. V roku 2002 sa uskutočnil druhý ročník súťaže „Zamestnávateľ ústretový k rodine“.
úloha je splnená

27.4.	Nadväzne na prijatie nového zákona o rodičovskom príspevku, ktorý umožní poskytovaním rodičovského príspevku v nižšej sume aj pri súbežnom vykonávaní zárobkovej činnosti rodiča starajúceho sa o dieťa do 3 rokov veku slobodnejšie sa rozhodovať o možnosti využívania flexibilných foriem organizácie pracovného času, zabezpečiť odborný seminár pre sociálnych partnerov o jeho aplikácii v praxi

27.4.1.	Na seminároch v rámci projektu PHARE „Tripartitný sociálny dialóg“ predrokovať so sociálnymi partnermi možnosť realizácie školení k danej problematike.
Zodpovedný: MPSVR SR
Termín realizácie: október, november 2002
Plnenie: 
	Na seminári, ktorý sa konal v rámci projektu Rozvoj sociálneho dialógu na bipartitnej úrovni, sa dohodlo, že sociálni partneri si budú samostatne podľa potreby organizovať školenia k predmetnej problematike.
úloha je splnená

IV. pilier – Posilnenie politík rovnakých  príležitostí
Opatrenie č. 28

Uplatniť rovnosť príležitostí v pracovnom procese.

Nositelia úloh:
Gestor: MPSVR SR
Spolupráca: VÚPSVR, NÚP, NIP, KOZ SR, AZZZ SR, podpredseda vlády SR pre ľudské práva, menšiny a regionálny rozvoj, Splnomocnenkyňa vlády SR pre rómske komunity, MVO

28.1.	Rozširovať vedomostný  potenciál  sociálnych partnerov, zamestnancov personálnych agentúr, zamestnancov Centier poradensko-psychologických služieb v oblasti právneho vedomia na posilnenie rovnakého zaobchádzania v praxi.

28.1.1. Vytvoriť pracovné skupiny pre vzdelávanie sociálnych partnerov.
Zodpovedný: MPSVR SR
Termín realizácie: I. polrok 2002 
Plnenie: 
V rámci projektu MATRA „Rovnosť príležitostí v SR“ boli vytvorené expertné skupiny zamerané na implementáciu princípu rovnosti príležitostí do sociálneho dialógu, kolektívneho vyjednávania a kolektívnych zmlúv, ako aj vzdelávanie sociálnych partnerov, vzdelávanie zamestnancov v štátnej a verejnej službe a samosprávnych orgánov na rôznych stupňoch.
úloha je splnená

28.1.2. Pripraviť obsah vzdelávania (seminár, workshop) sociálnych partnerov. 
Zodpovedný: MPSVR SR                     
Termín realizácie: II. polrok 2002 
Plnenie:
Po nadobudnutí účinnosti zákona o rovnakom zaobchádzaní (tzv. Antidiskriminačný zákon) sa počíta so vzdelávaním sociálnych partnerov, zamestnancov personálnych agentúr, ako aj zamestnancov Centier poradensko-psychologických služieb v oblasti právneho vedomia  a využívania mimosúdnych konaní v prípadoch diskriminácie.
Príprava vzdelávacích materiálov, vrátane ich prekladu do slovenského jazyka bude ukončená v decembri 2002.
úloha sa plní

28.1.3.	V rámci projektu MATRA „Rovnosť príležitostí v SR“ zorganizovať semináre, vrátane zabezpečenia vzdelávacích materiálov pre sociálnych partnerov a zamestnancov štátnej správy.
Zodpovedný: MPSVR SR
Termín realizácie: II. polrok 2002, rok 2003
Plnenie:
Seminár pre vzdelávanie sociálnych partnerov a zamestnancov štátnej správy sa uskutoční v I. polroku 2003. 
úlohy je nesplnená

28.2.	Vytvoriť inštitucionálne nástroje na účinné presadzovanie rovnosti príležitostí na regionálnej  a miestnej úrovni, napr. rozšírením pracovnej náplne jedného pracovníka o agendu rovnosti príležitostí na krajskom úrade a na okresnom úrade, resp. zriadením Rady pre rovnoprávnosť na troch úrovniach (Centrálna komisia pre zamestnanie, Regionálna komisia a Okresná komisia). 

28.2.1.	Zorganizovať pracovné stretnutie s MV SR s Úradom pre štátnu službu o možnostiach rozšírenia pracovnej náplne 1 pracovníka na KÚ a OÚ o agendu rovnosti príležitostí. 
Zodpovedný: MPSVR SR
Termín realizácie: II. polrok 2002
Plnenie:
Pracovné stretnutie so zástupcami MV SR a Úradu pre štátnu službu sa uskutoční v decembri 2002.
úloha sa plní

28.3.	Zaviesť v organizačných a riadiacich normách a v kolektívnych zmluvách v zamestnávateľských organizáciách, vrátane zamestnávateľov súkromnej sféry ustanovenia zamerané na rovnosť príležitostí pre všetkých zamestnancov.
 
28.3.1.	Predložiť návrh, aby v Generálnej dohode na rok 2003 bolo zakotvené ustanovenie odporúčajúce, aby aj kolektívne zmluvy vyššieho stupňa obsahovali ustanovenia zamerané na rovnosť príležitostí pre všetkých zamestnancov.
Zodpovedný: MPSVR SR
Termín realizácie: IV. štvrťrok 2002
Plnenie:
Vzhľadom na neexistenciu Generálnej dohody opatrenie nie je možné splniť.
úloha je nesplnená

28.4. Vypracovať samostatný zákon o rovnakom zaobchádzaní.
Zodpovedný: Úrad vlády SR 
Spolupráca: MPSVR SR
Termín realizácie: po nadobudnutí účinnosti zákona.
Plnenie: 
Zákon o rovnakom zaobchádzaní (tzv. Antidiskriminačný zákon) bol schválený vládou SR a v júni 2002 predložený na rokovanie NR SR. K 30. 9. 2002 ešte nebol prerokovaný v NR SR.
úloha sa plní

28.5.	V spolupráci so sociálnymi partnermi  zabezpečiť aktívnejšie uplatňovanie právnych predpisov týkajúcich sa rovnosti príležitostí v zamestnaní, podporu rozvoja rodinne orientovanej zamestnanosti, priebežné overovanie a vyhodnocovanie uplatňovania zákazu diskriminácie, ktorý určuje nový Zákonník práce.

28.5.1.	V spolupráci s Inštitútom verejnej správy Bratislava zaradiť do vzdelávacieho procesu prednášku „Stratégia vlády SR na riešenie problémov rómskej národnostnej menšiny“ s akcentom na posilnenie politík rovnakých príležitostí.
Zodpovedný: Splnomocnenkyňa vlády SR pre rómske komunity.
Termín realizácie: september 2002
Plnenie:
V hodnotenom období sa pre prednostov KÚ a KÚ a vedúcich zamestnancov verejnej správy (pre 425 osôb) uskutočnilo 7 prednášok zameraných na posilnenie politík rovnakých príležitostí.
úloha je splnená

28.5.2.	Na seminároch v rámci projektu PHARE „Tripartitný sociálny dialóg“ prerokovať možnosť vzdelávania sociálnych partnerov s cieľom dodržiavania platných právnych predpisov  týkajúcich sa rovnosti príležitostí v zamestnaní. 
Zodpovedný: MPSVR SR
Termín realizácie: IV. štvrťrok 2002
Plnenie: 
V rámci predmetného projektu PHARE realizovaného v spolupráci s Holandským ministerstvom sociálnych vecí a zamestnanosti a britskou agentúrou ACAS  sa v sledovanom období uskutočnil len prvý cyklus seminárov. 
úloha sa plní

28.5.3.	Realizovať Audit Rodina a práca s cieľom vytvárať podmienky ženám a mužom pri hľadaní ich pracovného uplatnenia.
Zodpovedný: Medzinárodné stredisko pre štúdium rodiny  
Spolupráca: MPSVR SR
Termín realizácie: II. štvrťrok 2002, III. štvrťrok 2003
Plnenie: 
V hodnotenom období sa uskutočnil II. ročník Auditu Rodina a práca. Cieľom publicity Auditu, spolupráce so zamestnávateľmi a ich verejného oceňovania je motivovať zamestnávateľov, aby venovali systematickú pozornosť harmonizácii pracovného a rodinného života svojich zamestnancov. Vyhodnotenie víťazov II. ročníka súťaže sa uskutoční v máji 2003.
úloha sa plní

28.5.4.	V rámci kontrolnej činnosti NIP a NÚP v zamestnávateľských organizáciách kontrolovať dodržiavanie zákazu diskriminácie.
Zodpovední: NIP, NÚP
Termín realizácie: priebežne 2002
Plnenie: 
Zamestnanci orgánov inšpekcie práce kontrolou zistili u 5 zamestnávateľských subjektov porušenie § 13 ZP – zákaz diskriminácie, a to § 13 ods. 1 – diskriminácia podľa veku a § 13 ods. 2 – neuznanie praxe.
úloha sa plní priebežne

IV. pilier – Posilnenie politík rovnakých príležitostí
Opatrenie č. 29

Realizovať monitoring stavu uplatňovania práva na zamestnanie podľa skupín občanov ohrozených diskrimináciou. Nadväzne na zistené poznatky iniciovať optimalizáciu právnych a inštitucionálnych nástrojov zameraných na zamedzenie diskriminácie na trhu práce.

Nositelia úloh:
Gestor: MPSVR SR 
Spolupráca: VÚPSVR, NÚP

29.1.	Zistiť reálny stav v oblasti prístupu k zamestnaniu z hľadiska socio-demografických charakteristík účastníkov trhu práce, t.j. veku, pohlavia, etnickej príslušnosti a zdravotného stavu. Identifikovať skupiny účastníkov trhu práce ohrozených diskrimináciou na trhu práce. Uskutočniť sociologickú analýzu rozsahu a foriem diskriminačných prejavov na trhu práce, a to najmä spôsobom:
a)	podľa podaní a opodstatnených sťažností občanov
b)	v rámci kontrol vykonávaných Národným inšpektorátom práce
c)	vykonaním monitoringu prostredníctvom sociologických prieskumov na troch úrovniach:
-	na subjektívnej úrovni (vnímanie existujúcich obmedzení a prekážok v prístupe k zamestnaniu zo strany evidovaných nezamestnaných)
-	na inštitucionálnej úrovni (mapovanie skúseností pracovníkov OÚP s umiestňovaním skupín evidovaných nezamestnaných ohrozených diskrimináciou na trhu práce),
-	na úrovni zamestnávateľskej sféry (identifikácia foriem výskytu prejavov diskriminácie zo strany zamestnávateľov).
(zber údajov a informácií zabezpečiť dotazníkovou formou)

29.1.1.	Vytvoriť dotazníky pre zamestnancov okresných úradov práce, evidovaných nezamestnaných a zamestnávateľov za účelom realizácie monitoringu na zistenie stavu uplatňovania práva na zamestnanie.
Zodpovedný: VÚPSVR 
Spolupráca: NÚP 
Termín realizácie: I. polrok 2002
Plnenie: 
V hodnotenom období bol vypracovaný monitorovací dotazník pre evidovaných nezamestnaných, zamestnancov OÚP so zámerom zmapovania ich konkrétnych skúseností s diskriminačnými prejavmi na trhu práce a pre zamestnávateľské subjekty.
úloha je splnená

29.1.2.	Získať informácie o rozsahu a formách diskriminačných prejavov na trhu práce,  najmä vykonaním monitoringu dotazníkovou formou v prístupe k zamestnaniu zo strany evidovaných nezamestnaných, zmapovaním skúseností zamestnancov OÚP a realizovaním kontrolných akcií v zamestnávateľských subjektoch a prešetrovaním a vybavovaním sťažností právnických osôb a fyzických osôb.
Zodpovední: VÚPSVR, NÚP, NIP
Termín realizácie: rok 2002
Plnenie:
V hodnotenom období boli vykonané sociologické prieskumy zamerané na monitorovanie diskriminačných prejavov na trhu práce, identifikáciu skupín najviac ohrozených diskrimináciou a možnosti jej eliminácie u:
-	evidovaných nezamestnaných;
Dotazník vyplnilo 1 690 respondentov – evidovaných nezamestnaných, ktorí boli zámerným výberom vybratí zo základného súboru evidovaných nezamestnaných vo všetkých  OÚP. Pre výber respondentov boli určené tieto charakteristiky: nezamestnaní 12 mesiacov a viac, ženy, ženy s nezaopatrenými deťmi, občania nad 50 rokov veku, mladiství, občania so ZPS a ŤZPS, občania národnostných menšín.
-	zamestnancov OÚP;
Zber údajov a informácií v teréne sa uskutočnil na všetkých OÚP od 220 zamestnancov, ktorý majú prvý kontakt s nezamestnanými. 
-	zamestnávateľských subjektov;
Do dotazníka boli zahrnuté otázky, ako sa v zamestnávateľských organizáciách v personálnej politike uplatňujú prvky nerovnakého zaobchádzania pri výbere a prijímaní zamestnancov, ako aj  postoj zamestnávateľov na uplatňovanie legislatívnej úpravy, ktorá má zamedziť diskriminácii na trhu práce. Bolo vyplnených 325 dotazníkov. 
V súčasnosti  prebiehajú záverečné práce na ukončení prvotnej analýzy výsledkov. Analytické spracovanie získaných údajov a informácií prieskumu je určené na rok 2003.
 	NIP v sledovanom období vykonal 2479 kontrol uskutočnených na základe podnetov a sťažností. Zamestnanci orgánov inšpekcie práce (od 1. 4. 2002 po nadobudnutí účinnosti nového Zákonníka práce) kontrolou zistili päť porušení zákazu diskriminácie - § 13 Zákonníka práce, a to diskriminácia podľa veku (u vekovej skupiny na 50 rokov) a neuznanie praxe (u mladých).
	Výkonným kontrolným orgánom NÚP bolo k 30. 9. 2002 doručených 11 sťažností poukazujúcich na prejavy diskriminácie zo strany zamestnávateľských subjektov. Z uvedeného počtu bola zistená opodstatnenosť len jednej sťažnosti, kde zamestnávateľ zverejnil ponuku o zamestnaní podľa pohlavia a veku, čím zo strany zamestnávateľa došlo k porušeniu § 112 ods. 1 zákona NR SR č. 387/1996 Z. z. o zamestnanosti v znení neskorších predpisov.   
	Kontrolné orgány NÚP vykonali v hodnotenom období u zamestnávateľských subjektov spolu 555 kontrolných akcií zameraných na uverejňovanie diskriminačných inzerátov týkajúcich sa ponuky voľných pracovných miest, pričom v 4 prípadoch bola zistená diskriminácia podľa pohlavia a v 4 diskriminácia podľa veku vo zverejnených ponukách o zamestnaní.
úloha sa plní

IV. pilier – Posilnenie politík rovnakých príležitostí
Opatrenie č. 30

Postupne vyrovnávať rozdiely v zastúpení a odmeňovaní mužov a žien v jednotlivých sektoroch hospodárstva a jednotlivých povolaniach a profesiách. Rozširovať možnosti pracovného uplatnenia žien vo vedúcich funkciách. Napomáhať odstraňovaniu rozdielov v odmeňovaní mužov a žien za prácu rovnakej hodnoty.

Nositelia úloh: 
Gestor: MPSVR SR
Spolupráca: NÚP, NIP, MH SR, MP SR, MVRR SR, MŽP SR, MDPT SR, MF SR, MZ SR, MŠ SR, KÚ, samosprávne kraje, AZZZ SR, KOZ SR, KVPŽ SR, VÚPSVR, Trexima, s.r.o., MVO

30.1.	Na primárnom a sekundárnom stupni vzdelávania v rámci poradenstva „Voľba povolania“ zvyšovať záujem o netypicky ženské/mužské povolania.

30.1.1.	Odbor rovnosti príležitostí MPSVR SR nadviaže spoluprácu s príslušnými odbormi MŠ SR s cieľom skvalitniť poradenstvo v oblasti výberu povolania v súlade s princípom rovnosti príležitostí.  
Zodpovední: MŠ SR, MPSVR SR 
Termín realizácie: priebežne v roku 2002
Plnenie:
Spolupráca sa realizuje prostredníctvom NÚP, a to sprístupnením informačno-poradenského programu „Sprievodca svetom povolaní“. Program je určený žiakom ZŠ a SŠ. Od začiatku školského roku 2002/2003 môžu školy získať tento produkt prostredníctvom krajských a okresných pedagogicko-psychologických poradní. V spolupráci s MŠ SR sa na rok 2003 pripravuje zaradenie programu do programového balíčka „Infovek“, čo bude mať pozitívny vplyv na širšie možnosti uplatnenia programu. 
úloha je splnená

30.2.	Zabezpečiť rovnaké príležitosti v zapájaní mužov a žien do projektov, programov a nástrojov aktívnej politiky trhu práce pri zohľadňovaní ich pomeru v evidencii nezamestnaných.

30.2.1. Priebežne monitorovať stav uplatňovania rovnosti príležitostí v realizácii jednotlivých programov aktívnej politiky trhu práce a následne navrhnúť opatrenia. 
Zodpovední: MPSVR SR, NÚP 
Termín realizácie: priebežne v roku 2002
Plnenie:
MPSVR SR priebežne monitoruje stav v oblasti  realizácii jednotlivých programov aktívnej politiky trhu práce. Na základe vyhodnotení jednotlivých nástrojov aktívnej politiky trhu práce z hľadiska rodového členenia je možno konštatovať, že celkovo nedochádza k ich diskriminačnému využívaniu. 
Na základe údajov NÚP o počte evidovaných nezamestnaných zaradených na nástroje aktívnej politiky trhu práce v I. polroku 2002  bolo v rámci jednotlivých programov aktívnej politiky trhu práce zaradených 63 tis. osôb z toho 55 % mužov, čo zodpovedá proporčnému zastúpeniu mužov v počte evidovaných nezamestnaných. 
úloha sa plní

30.3. Zabezpečiť podmienky pre uľahčenie prístupu žien k celoživotnému vzdelávaniu.

30.3.1.	Vytvoriť taký systém celoživotného vzdelávania, aby bol prístupný a vhodný z hľadiska špecifických potrieb žien
Zodpovedný: MŠ SR
Termín realizácie: priebežne v roku 2002

Plnenie:
Špecifické potreby žien v oblasti zabezpečenia lepších podmienok pre uľahčenie ich prístupu k celoživotnému vzdelávaniu budú riešené v „Koncepcii vytvorenia systému celoživotného vzdelávania“, ktorú pripravuje MŠ SR. Výsledky materiálu bude predložené v II. polroku 2003. 
úloha je nesplnená

30.3.2. Podporovať celoživotné vzdelávanie žien.
Zodpovední: všetky rezorty
Termín realizácie: priebežne v roku 2002
Plnenie:
V priebehu roku 2002 jednotlivé rezorty v rámci svojej pôsobnosti priebežne zabezpečovali celoživotné vzdelávanie v záujme zlepšenia odbornej kvalifikácie svojich pracovníkov.
Daný stav sa bude naďalej priebežne monitorovať a na základe zistených nedostatkov sa budú navrhovať potrebné opatrenia.
úloha sa plní

30.4.	Venovať osobitnú pozornosť zabezpečeniu zavedenia princípu rovnakej odmeny za rovnakú prácu alebo za prácu rovnakej hodnoty.

30.4.1.	Priebežne vyhodnocovať systém odmeňovania za prácu rovnakej hodnoty z hľadiska pohlavia.
Zodpovední: MPSVR SR, NIP
Termín realizácie: priebežne štvrťročne
Plnenie:
Pravidelne štvrťročne sa vyhodnocuje úroveň miezd podľa pohlavia na základe rezortného štatistického výkazu o cene práce. Raz ročne sa uvedené údaje podrobnejšie vyhodnocujú z hľadiska rovnosti zaobchádzania medzi pohlaviami. 
úloha je splnená

30.4.2.	Poznatky zo seminára „Rovnosť odmeňovania žien a mužov“ organizovaného TAIEX aplikovať v SR. 
Zodpovední: MPSVR SR, NIP
Termín realizácie: priebežne v roku 2002
Plnenie:
MPSVR SR v spolupráci s TAIEX (Úrad pre výmenu informácií a technickú pomoc) v dňoch 24. – 25. 1. 2002 zorganizovalo seminár „Rovnosť odmeňovania žien a mužov“, s cieľom uľahčiť implementáciu, zabezpečovanie a kontrolu princípu rovnosti odmeňovania žien a mužov. 
Informácie zo seminára boli jedným zo zdrojov, použitých pri formulovaní „Usmernenia pre výkon inšpekcie práce v oblasti rovnosti odmeňovania žien a mužov“, ktoré vypracoval NIP  v súvislosti s pripravovanými kontrolami rovnakých mzdových podmienok pre mužov a ženy.
NIP v IV. štvrťroku 2002 zaradil do plánu činnosti NIP mimoriadnu úlohu č. 111 „Rovnosť odmeňovania žien a mužov“, s požiadavkou, aby každý krajský inšpektorát práce vykonal najmenej 5 kontrol v súkromnom sektore. Kontrola sa uskutoční v decembri 2002.
úloha je splnená

30.4.3.	Sledovať dodržiavanie princípu rovnosti v odmeňovaní žien a mužov v rámci pôsobnosti všetkých rezortných ministerstiev.
Zodpovední: všetky rezortné ministerstvá
Termín realizácie: priebežne v roku 2002
Plnenie:
Dodržiavanie princípu rovnosti v odmeňovaní žien a mužov je explicitne zakotvené v Zákonníku práce, platnom od apríla 2002. V zmysle uvedeného jednotlivé rezorty priebežne vyhodnocujú systém odmeňovania v rámci svojej pôsobnosti. Z uvedených vyhodnotení vyplýva, že v oblasti prístupu k obsadzovaniu pracovných miest, ako aj v oblasti odmeňovania sa v podmienkach jednotlivých rezortov vytvárajú rovnaké podmienky pre mužov a ženy. Sledovanie jeho dodržiavania si, vzhľadom na nedostatok praktických skúseností s jeho kontrolou, vyžaduje dlhší časový priestor a bude sa realizovať v nasledujúcom období.
úloha sa plní

30.5.	Osobitnú pozornosť venovať prekážkam, ktoré bránia ženám, ktoré si chcú založiť nové podniky alebo sa stať samostatne zárobkovo činnými osobami.

30.5.1.	Realizovať pilotný projekt „Sporiace skupinky vidieckych žien“ na vytvorenie skupinovej mikropôžičkovej schémy s cieľom zvýšiť prístup žien k informáciám a úverom za prístupné úrokové miery a takto prispieť k ekonomickému rozvoju vidieckych regiónov.
Zodpovední: ARVI Nitra, MH SR
Termín realizácie: priebežne v roku 2002
Plnenie:
V roku 2002 ARVI uskutočnila niekoľko informačných stretnutí a tréningov s cieľom založiť popri fungujúcej „Sporiacej skupine vidieckych žien v Hrachove“ ďalšiu skupinu. Keďže sa nepodarilo nájsť vhodné adeptky na vytvorenie novej sporiacej skupinky, so súhlasom donora sa začalo s realizáciou vzdelávacích aktivít pre ženy s cieľom zvýšenia prístupu k informáciám.
V júni 2002 sa v Heľpe realizoval šesťdňový rekvalifikačný kurz podvojného účtovníctva, ktorý absolvovalo 21 žien v Heľpy, Telgártu a Podbrezovej.
V júli sa v Heľpe zorganizoval dvojdňový kurz asertivity a komunikácie, na ktorom sa zúčastnili ženy z Heľpy a blízkeho okolia.
V septembri sa v Čiernom Balogu zrealizoval dvojdňový kurz s názvom Cesta k dorozumeniu, kde ženy získali zručnosti využiteľné pri komunikácii v pracovnom kolektíve, pri rokovaniach na úradoch, na pracovnom trhu, v podnikaní.
úloha je splnená

30.6.	Naďalej realizovať podporné projekty pre ženy – podnikateľky, ktoré začínajú s podnikateľskou činnosťou.

30.6.1.	Zabezpečiť ženám na vidieku prístup k informáciám, zvýšiť ich účasť na skvalitňovaní života v obciach, poskytnúť im možnosť ďalšieho vzdelávania formou seminárov, tréningom a odbornou exkurziou. Cieľovou skupinou sú združenia, občianske iniciatívy a mimovládne organizácie žien na vidieku, individuálne podnikateľky a nezamestnané ženy.
Zodpovední: ARVI Nitra, MH SR
Termín realizácie: priebežne v roku 2002
Plnenie:
ARVI realizovala v tejto oblasti nasledovné aktivity:
-	asistencia a technická pomoc pri spracovaní projektových dokumentácií v mikregiónoch, konzultácie so starostkami a podnikateľkami,
-	poradenstvo pre začínajúce podnikateľky na vidieku, kurzy a tréningy „ako začať podnikať“ – motivácia k podnikateľskej činnosti,
-	realizácia vzdelávacích aktivít, odborná spolupráca pri tréningoch a workshopoch pre ženy na vidieku,
-	odborná pomoc pre ženy na vidieku formou poradenstva, informatiky a tréningových programov,
-	pomoc pri tvorbe grantových návrhov, poradenstvo pri písaní grantových žiadostí,
-	asistencia a odborná pomoc pri zakladaní občianskych združení, 
-	účasť na konferenciách pre ženy v zahraničí, získavanie aktuálnych informácií, prezentácia slovenských žien – podnikateliek v zahraničí,
-	spolupráca  pri príprave súťaže „vidiecka líderka roka“, 
-	spolupráca pri organizovaní  medzinárodného dňa vidieckej ženy.
úloha je splnená

30.7.	Vypracovať a propagovať politiku v prospech rodiny, vrátane finančne dostupných, prístupných a vysoko kvalitných služieb v oblasti starostlivosti o deti a ostatné závislé osoby.

30.7.1.	V rámci sociálneho auditu „Rodina a práca“ propagovať politiku zamestnávateľ ústretový k rodine.
Zodpovední: MPSVR SR, MŠ SR
Termín realizácie: priebežne v roku 2002
Plnenie:
MPSVR SR venuje osobitnú pozornosť propagácii politiky v prospech rodiny medzi jednotlivým zamestnávateľskými subjektami a zainteresovanými inštitúciami ako aj širokou verejnosťou. V médiách počas celého roku prebieha propagácia politiky v prospech rodiny.  Pracovníci jednotlivých zainteresovaných odborov MPSVR SR sa zúčastňujú diskusných relácií Slovenského rozhlasu, poskytujú vysvetlenia v denníkoch. Propagujú sa činností a aktivity zamestnávateľov, ktorí pôsobia pozitívne v tejto oblasti. V roku 2002 s uskutočnil druhý ročník súťaže „Zamestnávateľ ústretový k rodine“. 
úloha sa plní

30.7.2.	V rámci pôsobnosti MPSVR SR podporiť rozširovanie možností kvalitných služieb v oblasti starostlivosti o deti a ostatné závislé osoby aj v privátnej sfére.
Zodpovedný: MPSVR SR
Termín realizácie: v roku 2002
Plnenie:
MPSVR SR podporilo v roku 2002 z prostriedkov štátneho rozpočtu získaných v súlade so zákonom č. 194/1990Zb. o lotériách a iných podobných hrách v znení neskorších predpisov, napr. 6 neštátnych materských centier v celkovej sume 550 000 Sk na realizáciu projektov na pomoc rodinám v čase materskej  resp. rodičovskej dovolenky.
Rozvoj služieb pre rodinu vo všetkých etapách rodinného životného cyklu by mali v ďalšom období podporovať aj obce a samosprávne kraje, najmä v súvislosti s preberaním kompetencií štátu do ich pôsobnosti (napr. predškolské zariadenia, zariadenia sociálnych služieb).
úloha sa plní

30.8.	Venovať osobitnú pozornosť ženám a aj mužom, vzhľadom na návrat medzi platené pracovné sily po ich neprítomnosti na trhu práce, a za týmto účelom preveriť prostriedky postupného vylučovania prekážok pre tento návrat.

30.8.1.	Identifikovať základné problémy, ktoré bránia ich návratu na trh práce po neprítomnosti z dôvodu starostlivosti o rodinu
Zodpovední: MPSVR SR, NIP 
Termín realizácie: II. polrok 2002
Plnenie: 
Problémy rodičov na trhu práce, ako aj s ich návratom po neprítomnosti z dôvodu starostlivosti o rodinu, ako potvrdzujú výskumy aj prax, pretrvávajú. Jedným zo spôsobov ich zmiernenia je napr. prijatie zákona č. 280/2002 Z. z. o rodičovskom príspevku, ktorý nadobudol účinnosť od 1. 11. 2002. Zákon svojimi novo formulovanými podmienkami poskytovania tejto štátnej sociálnej dávky významnou mierou prispieva k podpore plynulejšieho prechodu rodiča z rodičovskej dovolenky do zamestnania tým, že umožňuje poberať rodičovský príspevok v nižšej sume aj popri zárobkovej činnosti rodiča, a tým mu umožniť zúčastniť sa kurzov organizovaných úradmi práce alebo zamestnávateľmi a v dôsledku toho bezproblémovo pokračovať vo výkone zamestnania.
úloha sa plní priebežne

30.9.	Znížením daňového klinu pri nižších zárobkoch, zatraktívniť profesie, ktoré sú „prefeminizované“.

30.9.1. Vypracovať analýzu daňového zaťaženia obyvateľstva.
Zodpovední: MF SR, MPSVR SR
Termín realizácie: 2. polrok 2002
Plnenie:
	Okrem analýzy vypracovanej v rámci opatrenia č. 7.8.1. MF SR vypracovalo aj analýzu dane z príjmov právnických osôb a v rámci nej aj porovnanie výšky dane pripadajúcej na jeden daňový subjekt.
úloha je splnená

30.9.2.	Na základe analýzy zaťaženia obyvateľstva navrhnúť úpravy právnych predpisov tak, aby pôsobili na zníženie daňového zaťaženia nízkopríjmových skupín obyvateľstva a zatraktívnenie „prefeminizovaných“ profesií.
Zodpovední: MF SR 
Termín realizácie: II. polrok 2002
Plnenie:
Podľa výsledkov spomínaných analýz MF SR zvážilo možnosť realizovať úpravy príslušných právnych predpisov v rámci možností finančných zdrojov štátneho rozpočtu.
úloha je splnená

30.10. Sledovať rozširovanie možnosti pracovného uplatnenia žien vo vedúcich funkciách.

30.10.1.	Priebežne monitorovať a vyhodnocovať zamestnanosť a postavenie žien z hľadiska ich uplatnenia vo vedúcich funkciách.
Zodpovední: MPSVR SR, jednotlivé rezortné ministerstvá
Termín realizácie: priebežne v roku 2002
Plnenie:
Ministerstvá a ostatné ústredné orgány štátnej správy v roku 2002 vykonali analýzu zastúpenia žien vo vedúcich funkciách v rámci plnenia opatrení vyplývajúcich z Koncepcie rovnosti príležitostí žien a mužov. Z analýzy vyplýva vyšší podiel žien vo vedúcich funkciách na stredných článkoch riadenia a nižší podiel žien vo vrcholových pozíciách.
Uvedené závery potvrdzujú i výsledky z Výberového zisťovania pracovných síl za I. polrok 2002, podľa ktorých index profesijnej segregácie medzi pohlaviami je nižší ako 1 v kategórii 1 (podľa KZAM), t.j. u skupín zákonodarcovia, vedúci a riadiaci pracovníci (kde tento index predstavuje hodnotu 0,55. 
úloha je splnená

30.11.	Zvýšiť informovanosť žien o možnosti podania návrhu na súdne konanie vo veci diskriminácie v oblasti odmeňovania. Začleniť do ďalšieho vzdelávania sudcov rodovú  problematiku.

30.11.1.	Rozširovať poznatky zo seminára Rovnosť odmeňovania žien a mužov – TAIEX.
Zodpovední: MPSVR SR, MŠ SR
Termín realizácie: priebežne v roku 2002
Plnenie:
MPSVR SR pri všetkých vzdelávacích aktivitách informuje o nevyhnutnosti dodržiavania rovnosti odmeňovania žien a mužov. Poznatky získané na seminári Rovnosť odmeňovania sú priebežne prezentované.
úloha je splnená

30.12.	Zvyšovať informovanosť a právne vedomie žien v oblasti rozdielneho odmeňovania žien a mužov.

30.12.1.	Spolupracovať pri organizovaní seminárov, ktoré sú zamerané špeciálne na oblasť  odmeňovania žien a mužov za  rovnakú prácu a prácu rovnakej hodnoty. 
Zodpovedný: MPSVR SR
Termín realizácie: priebežne v roku 2002
Plnenie:
MPSVR SR v roku 2002 neorganizovalo a ani neparticipovalo na organizovaní seminára, ktorý by bol špeciálne zameraný na oblasť odmeňovania žien a mužov za rovnakú prácu a prácu rovnakej hodnoty. Semináre zamerané na rovnosť príležitostí mužov a žien, ktoré boli realizované MPSVR SR, resp. za jeho spolupráce, boli vo väčšej miere zamerané na otázku žien v politike a ženy podnikateľky. Otázky odmeňovania sa tieto semináre dotkli len okrajovo.
úloha je splnená čiastočne

30.13.	Na účel kontroly dodržiavania princípu rovnosti v odmeňovaní mužov a žien využiť inšpekciu práce.

30.13.1.	Priebežne vykonávať kontrolu v oblasti dodržiavania princípu rovnosti v odmeňovaní mužov a žien
Zodpovedný: NIP
Termín realizácie: priebežne v roku 2002
Plnenie:
Úloha bola plnená v rámci realizácie opatrenia č. 30.4.2.
úloha sa plní priebežne

30.14.	Vypracovať systém monitorovania úrovne vyrovnávania rozdielov v odmeňovaní mužov a žien.

30.14.1.	Spoločnosť TREXIMA, s.r.o. Bratislava vypracuje systém monitorovania úrovne vyrovnávania rozdielov v odmeňovaní mužov a žien. Výstupy monitorovania budú súčasťou špeciálneho štvrťročného zisťovania o priemerných zárobkoch (Informačný systém o priemerných zárobkoch – ISPZ), a to v súlade s požiadavkami odboru rovnosti príležitostí, ktorému sa na požiadanie môžu poskytnúť výstupy aj v širšom rozsahu. 
Zodpovední: MPSVR SR, Trexima s.r.o. Bratislava 
Termín realizácie: II. polrok 2002
Plnenie:
Spoločnosť TREXIMA Bratislava má vypracovaný ucelený systém monitorovania úrovne a vyrovnávania rozdielov v odmeňovaní mužov a žien. Predmetný systém monitorovania je organickou súčasťou celoslovenského špeciálneho zisťovania miezd a platov podľa pohlavia a jednotlivých zamestnaní v rámci „Informačného systému o cene práce“.
Výsledky štvrťročných, polročných a ročných zisťovaní priemerných zárobkov, štruktúry a diferenciácie miezd (platov) v súčasnom období poskytujú súbory údajov z 1300 spravodajských jednotiek za 396 tis. zamestnancov (v tom 173 tis. žien). 
úloha je splnená

30.15.	Vypracovať návrh na určovanie rozsahu ročnej redukcie rozdielov v odmeňovaní mužov a žien a spôsob vyhodnocovania jeho plnenia.

30.15.1.	Realizovať návrh na určovanie rozsahu ročnej redukcie rozdielov v odmeňovaní mužov a žien a spôsob vyhodnocovania jeho plnenia
Zodpovedný: MPSVR SR
Termín realizácie: IV. štvrťrok 2002
Plnenie:
MPSVR SR v roku 2002 nepredložilo predmetný návrh s poukázaním na minimálnu možnosť ovplyvňovania redukcie rozdielov v odmeňovaní mužov a žien v rámci svojej pôsobnosti. 
úloha je nesplnená

IV. pilier – Posilnenie politík rovnakých príležitostí
Opatrenie č. 31

Vytvoriť podmienky pre návrat skupiny občanov starajúcich sa o deti a o odkázaných členov rodiny smerujúce k ich zapojeniu sa do pracovného života.

Nositelia úloh: 
Gestor: NÚP 
Spolupráca: MPSVR SR, MŠ SR, VÚPSVR,  KOZ SR, AZZZ SR

31.1.	Prijať opatrenia na uľahčenie prístupu k zamestnaniu tejto skupiny občanov a vytvárať pre nich podmienky na získanie a doplnenie odborných vedomostí alebo praktických zručností  na výkon zamestnania.

31.1.1.	Na ďalšie vzdelávanie posudzovať  projekty vzdelávacích ustanovizní, ktoré žiadajú o vydanie potvrdenia o akreditácii. Hodnotiť kvalitu poskytovaného ďalšieho vzdelávania (vydané potvrdenia o akreditácii oprávňujú vzdelávacie ustanovizne vydávať absolventom vzdelávacej aktivity osvedčenie s celoštátnou platnosťou).
Zodpovedný: Akreditačná komisia MŠ SR
Termín realizácie: priebežne 
Plnenie:
V sledovanom období sa podporovali vzdelávacie aktivity, ktoré umožňujú vzdelávanie skupiny občanov starajúcich sa o deti a o odkázaných členov rodiny (miestne vzdelávacie ustanovizne, dištančné vzdelávanie a pod.) po ich návrate do pracovného života. Akreditačná komisia MŠ SR posúdila žiadosti od 176 ustanovizní, vydala 417 nových potvrdení o akreditácii, 61 obnovení akreditácie a 69 rozšírení už udelenej akreditácie, z ktorých mnohé boli vhodné pre uvedené skupiny občanov.
úloha sa plní

IV pilier – Posilnenie politík rovnakých príležitostí 
Opatrenie č. 32

Realizovať vzdelávanie Rómov, s cieľom pripraviť ich na vykonávanie funkcie terénneho sociálneho pracovníka pre prácu v obciach a regiónoch, kde je vysoký podiel Rómov, alebo kde sa nachádzajú segregované rómske osady.

Nositelia úloh:
Gestor: MŠ SR
Spolupráca: Splnomocnenkyňa vlády SR pre rómske komunity, NÚP, MPSVR SR

32.1.	Vzdelávacie programy zamerať na získavanie poznatkov z teórie sociálnej práce, riešenia konfliktných situácií, ďalej na nadobudnutie základných právnych vedomostí, vedomia a zodpovednosti za výchovu detí a potrebu ich vzdelávania.

v úlohách č. 32.1.1. a 32.1.2. je termín plnenia rok 2003

32.1.3.	Vypracovať obsah a formy vzdelávania terénnych sociálnych pracovníkov. 
Zodpovedný: Splnomocnenkyňa vlády SR pre rómske komunity
Termín realizácie: júl 2002
Plnenie: 
Obsah a formy vzdelávania terénnych sociálnych pracovníkov boli vypracované. 
úloha je splnená

32.1.4.	Pripraviť vzdelávací program pre terénnych sociálnych pracovníkov zabezpečovaný Partners for Democratic Change v spolupráci so sekretariátom splnomocnenkyne vlády SR pre rómske komunity. 
Zodpovedný: Splnomocnenkyňa vlády SR pre rómske komunity
Termín realizácie: júl 2002
Plnenie: 
Bol vypracovaný vzdelávací program formou
-	teoretického vzdelávania terénnych sociálnych pracovníkov,
-	praktickou, a to priamo v rómskych komunitách v Českej republike.
úloha je splnená

32.1.5.	Realizovať vzdelávanie a ďalšie motivačno-poradenské kurzy (prioritne v obciach, ktoré sú súčasťou Komplexného rozvojového programu rómskych osád) so zameraním na získavanie poznatkov z teórie sociálnej práce a uskutočniť následné rekvalifikácie pre terénnych sociálnych pracovníkov.
Zodpovední: Splnomocnenkyňa vlády SR pre rómske komunity, NÚP
Termín realizácie: II. polrok 2002
Plnenie: 
V júli 2002 sa uskutočnil vzdelávací program so zameraním na oblasť správneho, trestného, pracovného a občianskeho práva pre 18 terénnych sociálnych pracovníkov a ich 3 koordinátorov. Nadväzne terénni sociálni pracovníci absolvovali prax  priamo v 5 rómskych komunitách v Českej republike.
Ďalšie vzdelávacie programy terénnych sociálnych pracovníkov sa uskutočnia v IV. štvrťroku 2002 so zameraním na zdravotnú oblasť a komunikačné techniky s klientmi v rómskych osadách. 
úloha je splnená

32.1.6.	Zrealizovať program rekvalifikácie zameraný na získavanie kvalifikácie asistent učiteľa.
Zodpovedný: NÚP
Termín realizácie: rok 2002   
Plnenie: 
Prebieha realizácia projektu „Rómsky asistent“, ktorého cieľom je rekvalifikovať vybraných evidovaných nezamestnaných Rómov a následne ich umiestniť na vytvorené verejnoprospešné pracovné miesto „Rómskeho asistenta“ v rámci základných a materských škôl. Projektu sa zúčastňuje 237 klientov v rámci 34 OÚP.
úloha je splnená

32.1.7.	Zamestnať absolventov rekvalifikačného kurzu asistent učiteľa prostredníctvom verejnoprospešných prác na základných školách.
Zodpovedný: NÚP
Termín realizácie: rok 2002 
Plnenie: 
Realizujú sa projekty: 
-	„Sociálni terénni pracovnici“, ktorého sa zúčastňuje 47 klientov. Títo budú následne zamestnaní ako asistenti učiteľa prostredníctvom verejnoprospešných prác na základných školách,
-	„Regionálny program podpory rozvoja zamestnanosti Rómov aj nerómov v okresoch Lučenec, Poltár, Rimavská Sobota, Revúca, Veľký Krtíš a Brezno“. Cieľom programu je podporiť možnosti zamestnávania skupiny najmä Rómov individuálnym prístupom ku klientom. Projekt sa realizuje za podpory 6-tich rómskych občianskych združení. Poradenských aktivít sa zúčastní 180 klientov, do rekvalifikácií bude zaradených 100 Rómov. Z nich 20 Rómov, ktorí úspešne absolvujú rekvalifikačné kurzy bude zaradených do prípravy individuálnych podnikateľských zámerov a kurzu Zakladám vlastný podnik. 
úloha je splnená

32.2.	Zapracovať funkciu, resp. náplň terénneho sociálneho pracovníka pre prácu v rómskych komunitách do katalógu pracovných činností na účely odmeňovania.

32.2.1.	Vypracovať pracovnú náplň terénneho sociálneho pracovníka a predložiť Expertnej komisii na hodnotenie pracovných činností v rozpočtovej sfére pri MPSVR SR. 
Zodpovedný: Splnomocnenkyňa vlády SR pre rómske komunity 
Termín realizácie: III. štvrťrok 2002
Plnenie: 
Náplň terénneho sociálneho pracovníka bola vypracovaná sekretariátom Splnomocnenkyne vlády SR pre rómske komunity. Zaradenie sociálnych pracovníkov bolo prerokované aj na MPSVR SR. 
Náplň sociálneho pracovníka je uvedená v materiáli schválenom uznesením vlády SR č. 884/2002 a vychádza z katalógu pracovných činností pre verejnú službu, kde ide o sociálno-poradenskú prácu prvého kontaktu vrátane predbežnej klasifikácie problému  klienta  a poradenského usmernenia  klientov odkázaných na sociálnu pomoc.
úloha je splnená

32.2.2.	Pripraviť návrh analytického listu na vykonávanie asistenta učiteľa v školách a školských zariadeniach a predložiť ho Expertnej komisii na hodnotenie pracovných činností v rozpočtovej sfére pri MPSVR SR.
Zodpovedný: MŠ SR
Termín realizácie: po nadobudnutí účinnosti novely školského zákona.
Plnenie: 
Nariadením vlády SR č. 570/2002 Z. z., ktorým sa mení a dopĺňa nariadenie vlády SR č. 111/2002 Z. z., ktorým sa ustanovujú katalógy pracovných činností vo verejnej službe a o ich zmenách a doplnení v znení nariadenia vlády SR č. 122/2002 Z. z. sa doplnila do prílohy č. 1 činnosť „asistent učiteľa“ s platovou triedou 07.
úloha je splnená

IV. pilier – Posilnenie politík rovnakých príležitostí
Opatrenie č. 33

Vypracovať a postupne realizovať program vzdelávania žien v informačných technológiách s cieľom zvýšenia možností a foriem ich pracovného uplatnenia.

Nositelia úloh:
Gestor: MŠ SR, samosprávne kraje
Spolupráca: MH SR, MPSVR SR, MP SR, MVRR SR, AZZZ SR, KOZ SR, SŽZ, SŽK, SOPK, SPPK, KÚ, NÚP

33.1.	V rámci regionálnych programov podpory zamestnanosti zohľadňovať špecifické podmienky vidieckych žien pri ich zaraďovaní do vzdelávacích aktivít v informačných technológiách v záujme zlepšenia ich zamestnateľnosti

33.1.1.	Pri realizácii jednotlivých programov aktívnej politiky trhu práce zohľadňovať aj špecifické podmienky vidieckych žien.
Zodpovedný: NÚP
Termín realizácie: priebežne v rokoch 2002 a 2003
Plnenie: 
V jednotlivých regiónov sa do vzdelávacích aktivít v rámci projektu „Rekvalifikácia a zvyšovanie konkurencieschopnosti pracovnej sily v segmente aplikácií informačných a komunikačných technológií pre národný trh práce“, ale aj mimo neho prednostne zaraďujú evidovaní nezamestnaní z osobitných skupín, medzi ktoré patria aj ženy. V I. polroku 2002 v rámci regionálnych programov podpory zamestnanosti absolvovalo vzdelávacie aktivity zamerané na oblasť informačných technológií 3 108 evidovaných nezamestnaných z vidieckych regiónov. Z uvedeného počtu evidovaných nezamestnaných bolo 2 173 žien, čo predstavuje 69,9 %. Úloha sa plní s aj realizáciou opatrenia  č. 30.5. a opatrenia č. 30.6.
úloha sa plní

IV. pilier – Posilnenie politík rovnakých príležitostí 
Opatrenie č. 34

Vytvoriť efektívny systém celoživotného vzdelávania.

Nositelia úloh:
Gestor: MŠ SR
Spolupráca: MH SR, MF SR, MPSVR SR, KÚ, samosprávne kraje, AZZZ SR, KOZ SR

34.1.	Zvýšiť záujem o celoživotné vzdelávanie nielen u nezamestnaných, ale aj nezamestnanosťou ohrozených  a aj zamestnaných ľudí.

34.1.1.	Rozvinúť informačné aktivity v nadväznosti na myšlienky memoranda EK o celoživotnom vzdelávaní.
Zodpovedný: MŠ SR
Termín realizácie: priebežne v roku 2002
Plnenie: 
Pre rozširovanie informácií o memorande EK o celoživotnom učení boli využité konferencie, odborné semináre a workshopy.
úloha sa plní

34.1.2.	Podporovať rozširovanie ponuky vzdelávacích aktivít zvyšujúcich uplatnenie sa na trhu práce.
Zodpovedný: MŠ SR
Termín realizácie: priebežne v roku 2002
Plnenie:
	MŠ SR podporuje vzdelávacie aktivity, ktoré zvyšujú uplatnenie sa na trhu práce. Zodpovednosť MŠ SR za kvalitu v tomto vzdelávaní spočíva v akreditácii takýchto vzdelávacích aktivít. Akreditačná komisia MŠ SR vydala v hodnotenom období 547 potvrdení o akreditácii.
úloha sa plní

34.2.	Vytvoriť sieť inštitúcií celoživotného vzdelávania v nadväznosti na už existujúce a fungujúce školy a špecializované vzdelávacie zariadenia, atď.

34.2.1.	Odborno-poradensky a metodicky usmerňovať vznik stredísk celoživotného vzdelávania pri školách a školských zariadeniach.
Zodpovedný MŠ SR
Termín realizácie: priebežne v roku 2002
Plnenie: 
MŠ SR v zmysle zákona č. 386/1997 Z. z. o ďalšom vzdelávaní v znení neskorších predpisov poskytuje strediskám celoživotného vzdelávania pri školách a školských zariadeniach odborné a metodické informácie potrebné pre vznik a pôsobenie pracovísk škôl a školských zariadení orientovaných na ďalšie a celoživotné vzdelávanie. 
úloha sa plní

34.3.	Podporovať vznik nových inštitúcií, napr. ľudových univerzít, centier dištančného a virtuálneho vzdelávania, miestnych centier vzdelávania.

34.3.1.	Odborno-poradensky a metodicky usmerňovať vznik stredísk celoživotného vzdelávania pri školách a školských zariadeniach.
Zodpovedný: MŠ SR
Termín realizácie: priebežne v roku 2002
Plnenie: 
Úloha sa plní s realizáciou opatrenia č. 34.2.1. 
úloha sa plní

34.4.	Prehĺbiť spoluprácu firiem, podnikov, živnostníkov s odbornými školami, aby sa celoživotné vzdelávanie realizovalo v nadväznosti  na ich požiadavky a reagovalo na požiadavky trhu práce a aby zamestnávatelia nezostávali pasívni voči ďalšiemu vzdelávaniu svojich zamestnancov.

34.4.1.	Na seminároch v rámci projektu PHARE „Tripartitný sociálny dialóg“ prerokovať so sociálnymi partnermi otázky celoživotného vzdelávania zamestnancov, ako aj zapojenia zamestnávateľov do tvorby obsahu celoživotného vzdelávania.

Zodpovedný: MPSVR SR 
Termín realizácie: október, november 2002
Plnenie:
	V rámci projektu PHARE „Rozvoj sociálneho dialógu na bipartitnej úrovni“ sa v hodnotenom období konal seminár, na ktorom sa sociálni partneri zhodli na potrebe ďalšieho vzdelávania zamestnancov s návrhom, aby zamestnávateľské subjekty realizovali podľa svojich potrieb odborný vývoj svojich zamestnancov.
úloha je splnená

34.5.	Sledovaním aktuálnych potrieb spôsobilostí a zručností nevyhnutných pre uplatnenie sa na trhu práce zabezpečiť, aby inštitúcie celoživotného vzdelávania pružne reagovali na jeho požiadavky (napr. potreba počítačových a informačných znalostí, jazykových znalostí...).

34.5.1. Požiadavky trhu práce zohľadňovať na trhu vzdelávania. 
Zodpovedný: MŠ SR
Termín realizácie: priebežne
Plnenie:
Príslušné inštitúcie celoživotného vzdelávania v jednotlivých regiónoch pružne reagujú na požiadavky trhu práce tým, že ponúkajú vzdelávacie aktivity individuálnym záujemcom na zvýšenie možnosti ich lepšieho uplatnenia sa trhu práce, ako aj zamestnávateľom, ktorí podľa svojich potrieb podporujú odborný vývoj svojich zamestnancov.
úloha sa plní